PPM ah naakaamiyaabu vee agenda eh nethumun: Nihan\nޕީޕީއެމަށް ނާކާމިޔާބުވީ އެޖެންޑާއެއް ނެތުމުން: ނިހާން\nނިހާން -- ފައިލް ފޮޓޯ | އަވަސް\nމަޖިލިސް އިންތިހާބުގައި ޕީޕީއެމަށް ނާކާމިޔާބުވީ އެޖެންޑާއެއްނެތި، ރައްޔިތުންނަށް ކޮށްދޭނެ ކަންތައްތައް ދައްކައިނުދެވުމުން ކަމަށް ވިލިމާލެ ދާއިރާގެ މެންބަރު އަދި ޕީޕީއެމްގެ ކުރީގެ ޕީޖީ ލީޑަރު އަހުމަދު ނިހާން ހުސެއިން މަނިކު ވިދާޅުވެއްޖެ އެވެ.\nޕީއެސްއެމަށް އިއްޔެ ދެއްވި އިންޓަވިއުއެއްގައި ނިހާން ވިދާޅުވީ، ޕީޕީއެމުން އިސްނަގައިގެން މަސައްކަތް ކުރާނެ ވަކި ބަޔަކު ނެތުމުން ކަމަށެވެ. އަދި އާލީޑާޝިޕަކާއެކު ޕާޓީ ކުރިއަރައިގެން ދިއުމުގެ މަގު އަދިވެސް އެބަ އޮތް ކަމަށެވެ.\n"ފިކުރަކާ އެކުގައި ރައްޔިތުންނަށް ވިއްކައިދޭން މަސައްކަތް ކުރަން ވާނެ، ފަހުގެ ތާރީހެއްގައި ޕީޕީއެމްއަށް ލިބުނު ގެއްލުންތަކަކީ މި އެޖެންޑާ ރައްޔިތުންނާ ހަމައަށް ގެންގޮސްދޭނެ، ޕީޕީއެމުން ކޮށްދޭނެ ރަނގަޅު ކަންތައްތައް ދައްކައިދޭން އަޅުގަނޑުމެންނަށް އެ މަސަައްކަތް ނުކުރެވުމުން،" ނިހާން ވިދާޅުވި އެވެ.\nނިހާން ވިދާޅުވީ، ޕީޕީއެމަށް ނާކާމިޔާބުވީ އެޕާޓީ އިން ވާންޖެހޭ ތައްޔާރީތަކާއި އަޅަންޖެހޭ ފިޔަވަޅުތައް އަޅާފައި ނުވުމުން ކަމަށެވެ. އަދި ޕީޕީއެމުން ވެރިކަން ކުރިއިރު ސަރުކާރަށް ނިސްބަތްކޮށް ވައްކަމާއި ކޮރަޕްޝަންގެ ތުހުމަތުތައް އެޕާޓީގެ މަޖިލީހުގައި ވާދަކުރި މެންބަރުންގެ ބޮލުގައި އެޅުވުމަކީވެސް އެޕާޓީނއަށް ނާކަމިޔާބުވީ މައިގަނޑު އެއް ސަބަބު ކަމަށްވެސް ނިހާން ވިދާޅުވި އެވެ.\n"ޕީޕީއެމްގެ އެންމެ ބޮޑު އެއް މައްސަލައަކީ ބަލި ގަބޫލު ނުކުރުމާއި ބަލިވުމުން ތެދުވެ ދުއްވައިގަންނަން އުސޫލުތަކެއް ކަނޑައަޅަން ނޭންގި ހިމޭންވެފަ މަޑުޖެހިފައި ތިބުން، އަދި އަދި އެ ޖަޒުބާތުތައް ވައިބާ ގްރޫޕްތަކުގައި އެކަނި ބޭނުންކުރުން،" ނިހާން ވިދާޅުވި އެވެ.\nނިހާން ވިދާޅުވީ، ޕީޕީއެމަށް އިދިކޮޅު ޕާޓީއެއްގެ ގޮތުގައި ކާމިޔާބު ކަމާއެކު އަނބުރާ އައުމުގެ ފުރުސަތު ތަނަވަސްވެފައި އެބަ އޮތް ކަމަށާއި އެކަމަށްޓަކައި އެޕާޓީގެ އާންމު މެންބަރުން ހިޔާލުފާޅު ކުރުމަށްޓަކައި ސޯޝަލް މީޑިއާގެ ބޭނުން ވަރަށް ފުރިހަމައަށް ހިފަންޖެހޭ ކަމަށެވެ.\n"ރާއްޖޭގައި އިދިކޮޅު ޕާޓީއެއް ދުވަހަކު ބޭނުންނުވޭ މިއަދު މި ބޭނުންވާ ވަރަކަށް، ޕީޕީއެމް މިއަދު މިކަން ހަނދާން ނައްތާލައި ގެޔަށް ވަދެއްޖެނަމަ ރާއްޖެއަށް، ރައްޔިތުންނަށް ނުލިބޭފަދަ ބޮޑެތި ގެއްލުންތަކެއް ލިބޭނެ ގޮތްތަކެއް ހަމަ އެމްޑީޕީގެ ފަރާތުން ކުރިމަތިކުރުވާނެ،" ނިހާން ވިދާޅުވި އެވެ.\nއޭނާ ވިދާޅުވީ، ޕީޕީއެމްއަށް ގިނަ ގޮނޑިތައް ގެއްލުނީ ކީއްވެގެންކަން މަޖިލިސް އިންތިހާބުގެ ނަތީޖާއިން ސާފުވެގެންދާ ކަމަށާއި ޕީޕީއެމްއާ ޖޭޕީއާ ކޯލިޝަން ވެސް ނުސީދާ ގޮތެއްގައި ހެދިފައިވުމުން ކަމަށެވެ.\n"ގިނަ ގޮނޑިތައް އަޅުގަނޑުމެނަށް ގެއްލިފައިހުރީ ޕީޕީއެމްއާ ޖޭޕީއާ ކޯލިޝަން ވެސް ނުސީދާ ގޮތެއްގައި ހެދި އަދި އެތަނަށް ލައިގެން ފަހުން ޕީޕީއެމް އެތެރެއިން އެހެން މީހަކަށް ވެސް ތާއިދު ކުރި އަދި އެކޮޅުން ވެސް މިކޮޅަށް ތާއިދު ކުރަނީ، ދެކޮޅަށް ވެސް ތާއިދު ކުރަނީ، ބޮޑު މާސިންގާ ސަކަރާތް ގަނޑެއް އަޅުގަނޑުމެން ޖެހިއިރުގައި އެމްޑީޕީ މެންބަރަށް ފަސޭހަ ކަމާއެކު ގޮނޑި ލިބުނީ،" ނިހާން ވިދާޅުވި އެވެ.\nނިހާން އިތުރަށް ވިދާޅުވީ، ޕީޕީއެމަށް ނާކާމިޔާބުވީ އެއް ދާއިރާއަކަށް ގިނަ މެންބަރުންތަކެއް ކުރިމަތިލައިގެން ކަމަށާއި އެކަމުގެ ސަބަބުން ސިޔާސީ ގޮތުން އަނގައިން ބުނަން ނޭނގޭ އެމްޑީޕީގެ ކެންޑިޑޭޓުން ފަސޭހަ ކަމާ އެކު ގޮނޑި ކާމިޔާބު ކުރެވުން ކަމަށެވެ.\nއަހުމަދު ނިހާން ހުސައިން މަނިކު މަޖިލިސް އިންތިހާބު 2019\nއުފަން ދާއިރާއިން ނިހާންއަށް ކާމިޔާބެއް ނުލިބުނު


Niyaavi Meehunge Thereygai Gaumee Team Ibbege Aailaage4Meehun - Vaguthu\nނިޔާވި މީހުންގެ ތެރޭގައި ގައުމީ ޓީމްގެ އިއްބެގެ އާއިލާގެ ހަތަރު މީހުން\nއިބްރާހިމް ވަހީދު ހަސަން : ފޮޓޯ އަވަސް\nހދ. ނޮޅިވަރަންފަރުން ހަނިމާދޫއަށް ދަތުރު ކުރި ލޯންޗެއް ބަންޑުން ޖަހާލި ހާދިސާގައި ނިޔާވީ މީހުންގެ ތެރޭގައި ގައުމީ ޓީމްގެ ފޯވާޑް އިބްރާހިމް ވަހީދު ހަސަން (އިއްބެ)ގެ އާއިލާ ހިމެނޭ ކަމަށް ގައުމީ ޓީމުން ބުނެފިއެވެ.\nމި ހާދިސާގައި އިއްބެގެ އާއިލާގެ ހަތަރު މީހުން ވަނީ ނިޔާވެފައެވެ.\nމި ހާދިސާ ހިނގިއިރު، އިއްބެ ހުރީ ސްރީލަންކާގައެވެ. އޭނާ މިވަގުތު ސްރީ ލަންކާގައި އޮތް ގައުމީ ޓީމުގެ ކޭމްޕް ދޫކޮށް ރާއްޖެ އައުމަށް ވަނީ ދަތުރު ފަށާފައެވެ. އަދި އޭނާ މިހާރު ހުރީ އެއާޕޯޓުގައި ކަމަށް މައުލޫމާތު ލިބެއެވެ.\nއެމްއެންޑީއެފް އިން ވިދާޅުވީ، 10 މީހުންނާއެކު ދަތުރުކުރަމުންދަނިކޮށް އެ ލޯންޗް ބަންޑުން ޖަހާލީ ހަނިމާދޫ ދެކުނު ފަރާތު ފަރުމައްޗަށެވެ. އަދި ޑީންގީ ބަންޑުން ޖަހާލީ ކޮޅިގަަނޑެއްގައި ކަމަށް އެމްއެންޑީއެފް އިން ވަނީ ވިދާޅުވެފައެވެ.\nމި ހާދިސާގައި ތިން އަންހެނުންނާއި ކުޑަ ކުއްޖެއްގެ އިތުރުން ފިރިހެނަކު ނިޔާވެފައެވެ.\nއޮގަސްޓް 29, 2019 16:44\nކުރީ ސަރުކާރުގެ ބޮލަށް މިކަން ކަނޑާލާ\nއޮގަސްޓް 29, 2019 17:22\nއޮގަސްޓް 29, 2019 17:26\nމި ހިތާމަވެސް ސިޔާސީ ނުކުރޭ! ތީ ބޮޑު ވަރު!\nއޮގަސްޓް 29, 2019 17:01\nޑިންގީޔާ ލޯންޗާ އޮޅިއްޖެ. ބަންޑުންޖެހީ ލޯންޗެއް\nއޮގަސްޓް 29, 2019 17:05\nގައުޓީމް ވޯލްޑްކަޕުކޮލިފައިންގަ ކުޅޭ ދެމެޗުގަ ކަޅުބޭންޑް އަޅައިގެން ކުޅުމަށް އެދެމެ\nއޮގަސްޓް 29, 2019 17:07\nއޮގަސްޓް 29, 2019 17:51\n* اَللَّهُمَّ اغْفِرْ لَه وَارْحَمْهُ


HPA'in Kandaelhi Minvaraai Gaathakahaves Miskiy Nurakkaleh Noon! | Fenvaru Online\nމިރޭ ބޭއްވި ނޫސްވެރިންގެ ބައްދަލުވުމުގެ ތެރެއިން ތަރުޖާމާނު ޑރ. ނަޒްލާ އަދި ރިސާރޗަރ ޑރ. ސީނާ -: ފޮޓޯ: ހެލްތް\n00:39 - 31 ޖުލައި 2020 -0ކޮމެންޓް\nޢާންމު ޞިއްޙަތު ރައްކާތެރިކުރުމުގެ ޤާނޫނީ ޒިންމާ ޙަވާލުކުރެވިފައިވާ ދައުލަތުގެ އިދާރާ ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ކަނޑައެޅި މިންވަރާއި ގާތަކަށްވެސް މިސްކިތްތައް ނުރައްކާތެރި ނޫންކަމަށް ހަމަ އެއިދާރާއިން ހާމަކުރި މައުލުމާތުތަކުން ކަށަވަރު ވެއްޖެއެވެ.\n"މިދުވަސްވަރުގައި ކުރާ ތަފާތުކަންތައްތަކުގެ ސަބަބުން ނުރައްކާ ހުރި މިންވަރު ދެނެގަތުން" މިނަމުގައި އެ އޭޖެންސީއިން ދާދި ފަހުން5ދަރަޖައެއް ނުވަތަ މިންވަރެއް ޢާންމުކޮށްފައި ވެއެވެ. ކުޑަ ނުރައްކަލާއި، މެދުމިނުގައި ކުޑަ ނުރައްކަލާއި، މެދުމިނުގައި ނުރައްކަލާއި، މެދުމިނުގައި މަތީ ނުރައްކަލުގެ އިތުރުން މަތީ ނުރައްކަލެވެ.\nމަތީ ނުރައްކަލުގެ ގޮތުގައި9ކަމެއް ކަނޑައަޅެފައިވާއިރު އޭގެ ތެރެއިންވެެސް އިންތިހާއަށް ނުރައްކާ ބޮޑު ކަމެއްގެ ގޮތުގައި އެންމެދިގު ރަތްރޮނގެއް ދަމާލެވިފައި ވަނީ، ޖަމާޢަތުގައި ނަމާދުކުރުމަށެވެ.\nގަޑިއިރުތަކަކަށް ސްކޫލަށް ދިއުމާއި، އަދި ވަގުތެއް ކަނޑައެފައި ނުވެމެވެސް ބާރުބޮޑު މަގެއްގައި ހިނގުންވެސް، ޖަމާޢަތުގެ ނަމާދަށް 10 ވަރަކަށް މިނެޓަށް މިސްކިތަށް ދިއުމަށްވުރެވެސް3ދަރަޖައިގައި ނުރައްކާތެރިކަން ކުޑަކަމަށް އެޗްޕީއޭއިން ވަނީ ކަނޑައަޅާފައެވެ.\nއެޗްޕީއޭގެ ވައިބާ ގްރޫޕްގައި ހިއްސާކޮށްފައިވާ އެއިދާރާގެ ނިންމުން\nއެހެންނަމަވެސް ހެލްތު އިމަރޖެންސީ އޮޕަރޭޝަން ސެންޓަރު (އެޗްއީއޯސީ)ން މިރޭ ބޭއްވި ނޫސްވެރިންގެ ބައްދަލުވުމުގައި ހާމަކޮށްފައިވާ ކަށަވަރު ހިސާބުތަކަށް ބަލާއިރު، މިހައިތަނަށް އެންމެ ހަލުވި މިނެއްގައި ބަލި ފެތުރެމުން ދާ މުއްދަތުކަމުގައި ފާހަގަ ވާ، މިހިނގާ ޖުލައި މަހުގެ 1 އިން ފެށިގެން 28 ގެ ނިޔަލަށް ރިޕޯޓްކުރެވި ރެކޯޑް ކުރެވިފައިވާ ތަފާސް ހިސާބުތަކުން ކަށަވަރު ވާ ގޮތުގައި، ބައްޔަށް ފައްސި ވެފައިވާ މީހަކާއި ގާތުން އެއްތަންވެފައިވާ ޖުމްލަ 2110 ކޮންޓެކްޓްސްގެ ތެރެއިން، މިސްކިތުން ޓްރޭސް ކުރެވިފައި ވަނީ އެންމެ ކޮންޓެކްޓް އެކެވެ. ޖުމްލަ ކޮންޓެކްޓްސްގެ %31 ގެ ގޮތުގައި އެންމެ ގިނަ ޢަދަދަކަށް ކޮންޓެކްޓް ފާހަގަ ކުރެވިފައި ވަނީ އޮފީސްތަކުން 655 ކޮންޓެކްޓްސް އެވެ. މަސައްކަތުގެ އެހެނިހެން މާހައުލުތަކުން ޖުމްލަ 564 ކޮންޓެކްޓްސް އާއި، ޞިއްޙީ ޚިދުމަތް ފޯރުކޮށްދޭ ތަންތަނުން 303 ކޮންޓެކްޓްސްގެ އިތުރުން، 154 ކޮންޓެކްޓްސް އާއެކު4ވަނައަށް އެންމެގިނަ ކޮންޓެކްޓްސް ފާހަގަ ކުރެވިފައި ވަނީ ކެފޭ ރެސްޓޯރެންޓްތަކުންނެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި އެޗްޕީއޭގެ ފަރާތުން ހާމަކޮށްފައިވާ މައުލޫމާތުގެ ސްކްރީން ޝޮޓެއް\nސައްތައިން ސައްތަ މުސްލިމު މިދިވެހި ދައުލަތުގެ ރަސްމީ އިދާރާއަކުން، މިފަދަ ބަލިމަޑުކަމެއްގައި ޤައުމު ވާހިނދުއާއި ކޮންމެފަދަ ބަލިމަޑުކަމެއްގެވެސް ޝިފާއަކީ މާތް ﷲ ގެ ޙަޟްރަތުން ލިބޭއެއްޗެއްކަން މުސްލިމުންގެ ހިތުގެއަޑިން ޤަބޫލުކުރަން ޖެހޭ ހިނދުވެސް، ﷲ އާއި ދެމެދު އޮންނަންޖެހޭ އިތުބާރާއި ޔަޤީންކަމާއި އުންމީދުވެސް ނަފީ ވެގެންދާގޮތަށް، ކަނޑައެޅުންތަށް ކަނޑައަޅައި ނިންމުންތަކާއި އިރުޝާދުތައް ދެމުން ގެންދާތީވެ، ރައްޔިތުންގެ ގިނަ ބައަކު ކަންބޮޑުވުމާއި ނުރުހުން ފާޅުކުރަމުން ގެންދެއެވެ.\nކޮވިޑް19 އިން ރައްކާތެރި ވުމުގެ ގޮތުން، ދުރުހެލި ވާންޖެހޭ ކަންތައްތަކުގެ ގޮތުގައި ދުފުމާއި ސިނގިރޭޓާއި އެއް ހަމައެއްގައި ބަނގުރަލުގެ ވާހަކަ ހިމަނައި، ދުފާތަކެއްޗާއި ސިނގިރޭޓާއި ދުރުހެލި ވާ ބީދައިން ބަނގުރަލުން ދުރުހެލި ވުމަށް އިރުޝާދު ދީ، ދިވެހި މުސްލިމުންގެ ފޯނުތަކަށް އެޗްޕީއޭއިން ދާދިފަހުން ފޮނުވި މެސެޖަކާއި ގުޅިގެންވެސް ގިނަބައަކު ނުރުހުން ފާޅުކޮށްފައި ވާކަންވެސް ފާހަގަ ކޮށްލެވެއެވެ.\nރައްކާތެރިކަމުގެ ފިޔަވަޅުކޮވިޑް-19އިސްލާމް ދީންއެޗްޕީއޭމިސްކިތްތައް ހުޅުވާލުންފުރަބަންދަށް ލުއިދިނުން\nސަރުކާރު އޮފީސްތައް ބަންދުކޮށް، ބަލި ހަންމަތަކުރުމަށް މުވައްޒަފުންގެ އެހީތެރިކަމަށް ރައީސް އެދިވަޑައިގެންފި\nސްޓެލްކޯއިން އޮޓޮމެޓިކް ޑިސްއިންފެކޓިންގ ގޭޓެއް ބޭނުންކުރަން ފަށައިފި


މަޢުލޫމާތު ހޯދައި ލިބިގަތުން -\nއަމާޒާއި ތަޞައްވުރު އަދި މަސައްކަތް\nމަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނުގެ ދަށުން މަޢުލޫމާތަށް އެދި ހުށަހަޅާ ހުށަހެޅުމުގައި އެ ޤާނޫނުގެ6ވަނަ މާއްދާގެ (ހ) ގައި ބަޔާންކޮށްފައިވާ ފޯމުގެ ޒަރިއްޔާއިން، އޮފީހުގެ އިންފޮމޭޝަން އޮފިސަރަށެވެ.\nމި ޤާނޫނުގެ6ވަނަ މާއްދާގެ (ހ) ގައި ބަޔާންކޮށްފައިވާ ކަންކަން ފުރިހަމަވާގޮތަށް ހުށަހަޅާ ހުށަހެޅުންތަކަށް އެންމެ ލަސްވެގެން 21 (އެކާވީސް) ދުވަހުގެ ތެރޭގައި މަޢުލޫމާތު ދޫކުރާނެއެވެ. އެހެންނަމަވެސް، އެ ޤާނޫނުގެ7ވަނަ މާއްދާގެ (ނ) ގައި ބަޔާންކުރާ ސަބަބަކަށްޓަކައި، އެ މުއްދަތު އިތުރު 14 (ސާދަ) ދުވަހަށް އިތުރުކުރެވިދާނެއެވެ. އަދި އެ ޤާނޫނުގެ 13 ވަނަ މާއްދާއާއި 14 ވަނަ މާއްދާގައި ބަޔާންކުރާ ފަދަ ޙާލަތެއް މެދުވެރިވެއްޖެނަމަ ނުވަތަ އެ ޤާނޫނުގެ ހަތްވަނަ ބާބުގައި ބަޔާންކުރާފަދަ ޙާލަތެއްގައި، މަޢުލޫމާތު ދިނުން ފަސްކުރުން ނުވަތަ އިންކާރުކުރުމުގެ އިޚްތިޔާރު މިއޮތޯރިޓީއަށް ލިބިގެންވެއެވެ.\nމަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނުގެ ދަށުން މަޢުލޫމާތަށް އެދި ހުށަހަޅާ ފޯމު މި ލިންކް އިން ލިބިވަޑައިގަންނަވާނެ.\nއަލްފާޟިލް ހޫދު ޢައްބާސް އަޙްމަދު\nމަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނުގެ ދަށުން ހުށަހެޅޭ ހުށަހެޅުންތަކާ ގުޅިގެން އިންފޮމޭޝަން އޮފިސަރުގެ ނިންމުމާމެދު ހިތްހަމަނުޖެހޭ ފަރާތްތަކުން އެކަން އަލުން މުރާޖަޢާ ކޮށްދިނުމަށް އެދި އެ ނިންމުމެއް ނިންމާ ތާރީޚުން ފެށިގެން އެކަމުގެ ޝަކުވާ 30 (ތިރީސް) ދުވަހުގެ ތެރޭގައި ލިޔުމުން މި އޮތޯރިޓީގެ މުރާޖަޢާ ކޮމިޓީއަށް ހުށަހެޅިދާނެއެވެ. އާންމު އުޞޫލެއްގެ ގޮތުން، މިގޮތަށް ހުށަހެޅޭ ޝަކުވާ 30 (ތިރީސް) ދުވަހުގެ ތެރޭގައި މި ކޮމިޓީން ބަލައި ނިންމަންވާނެއެވެ.\nމުރާޖަޢާ ކޮށްދިނުމަށްއެދި ފޮނުއްވާނީ info@lra.gov.mv އަށެވެ.\nސަރވިސްޗާޖާބެހޭ ގަވާއިދު ދިވެހިސަރުކާރުގެ ގެޒެޓުގައި ޝާއިޢުކޮށް ޢަމަލުކުރަން ފަށައިފި\nމާޅޮސްމަޑުލު އުތުރުބުރީ މީދޫ ރައްޔިތުންނަށް، ވަޒީފާއާބެހޭ ޤާނޫނާ ބެހޭގޮތުން މަޢުލޫމާތުދިނުމުގެ ސެޝަނެއް ބާއްވައިފި\nމާޅޮސްމަޑުލު އުތުރުބުރީގައި ހިންގާ ރިސޯޓުތައް، ލޭބަރ ރިލޭޝަންސް އޮތޯރިޓީން އިންސްޕެކްޓްކޮށްފި\nލޭބަރ ރިލޭޝަންސް އޮތޯރިޓީގެ ފަރާތުން ތިން އަތޮޅެއްގެ އަތޮޅު ކައުންސިލާއި ރަށު ކައުންސިލްތަކާ ބައްދަލުކޮށް މަޝްވަރާކުރުން\n© BY LABOUR RELATIONS AUTHORITY 2021\nސްކްރީނިންގ މަރުޙަލާގެ ނަތީޖާ ޝީޓު – އެސިސްޓެންޓް އިންސްޕެކްޝަންސް އޮފިސަރ IUL)458/458/2021/15)\nމާރކްސް ޝީޓު – އެސިސްޓެންޓް އިންވެސްޓިގޭޝަންސް އޮފިސަރ IUL)458/458/2021/14)\nމާރކްސް ޝީޓު – އެސިސްޓެންޓް އިންސްޕެކްޝަންސް އޮފިސަރ IUL)458/458/2021/14)\nސްކްރީނިންގ މަރުޙަލާގެ ނަތީޖާ ޝީޓު – އެސިސްޓެންޓް އިންވެސްޓިގޭޝަންސް އޮފިސަރ IUL)458/458/2021/14)\nސްކްރީނިންގ މަރުޙަލާގެ ނަތީޖާ ޝީޓު – އެސިސްޓެންޓް އިންސްޕެކްޝަންސް އޮފިސަރ IUL)458/458/2021/14)\nއާންމު އިޢުލާން (30)\nރޯދަ އެލަވަންސް (13)\nރޯދަމަހުގެ އިނާޔަތް (13)


Ummeedhakee anhen sifain ithuru kurun: Mariya\nއުއްމީދަކީ އަންހެން ސިފައިން އިތުރު ކުރުން: މާރިޔާ\nތަމްރީނުކޯސް ފުރިހަމަކުރި ބައެއް ދަރިވަރުން؛ އަންހެނުންގެ ނިސްބަތް އިތުރު ކުރުމަށް މަސައްކަތް ކުރާ ކަމަށް ވިދާޅުވި ފޮޓޯ: ރައީސް އޮފީސް\nސަރުކާރުގެ އުއްމީދަކީ ހަމަހަމަކަން ގާއިމްކޮށް އަންހެނުން އަސްކަރީ ދާއިރާއަށް އިތުރު ކުރުން ކަމަށް ޑިފެންސް މިނިސްޓަރު މާރިޔާ އަހްމަދު ދީދީ ވިދާޅުވެއްޖެ އެވެ.\nއަސާސީ ތަމްރީނުގެ 66 ވަނަ ކޯސް ފުރިހަމަކުރި ދަރިވަރުންނަށް ބަޑި ހަވާލު ކުރުމާއި ހުވާ ކުރުމަށް ޅ. މާފިލާފުށީގައި މިއަދު ބޭއްވި ރަސްމިއްޔާތުގައި ވާހަކަފުޅު ދައްކަވަމުން ޑިފެންސް މިނިސްޓަރު މާރިޔާ އަހްމަދު ދީދީ ވިދާޅުވީ އެކަމަނާ އެ މަގާމާ ހަވާލުވެ ވަޑައިގެންނެވި އިރު ސިފައިންގޭގައި މަސައްކަތް ކުރާ އަންހެނުންގެ ނިސްބަތަކީ ފަސް ޕަސެންޓު ކަމަށެވެ.\nއެ އަދަދުތައް މަތިކުރުމަށް މަސައްކަތް ކުރައްވާކަން ފާހަގަ ކުރައްވާ މާރިޔާ ވިދާޅުވީ، 2018 ވަނަ އަހަރު ކުރިއަށްގެން ދިޔަ 63 ވަނަ ބޭސިކް ކޯހުގައި އަންހެން ސިފައިންގެ ނިސްބަތަކީ ހަތް ޕަސެންޓު ކަމަށާއި މިދިޔަ އަހަރު އެ ނިސްބަތަކީ 11 ޕަސެންޓު ކަމަށެވެ. އަދި، މި އަހަރު އެ ނިސްބަތް 18 ޕަސެންޓަށް އިތުރުވެފައިވާ ކަމަށް މިނިސްޓަރު ވިދާޅުވި އެވެ.\n"އަޅުގަނޑުމެންގެ އުއްމީދަކީ ކުރިއަށް އޮތް ތަނުގައި އަންހެން ސިފައިންގެ މި އަދަދު އިތުރުކުރުން"\nމިއަދު ބޭއްވި ރަސްމިއްޔާތުގައި ޑިފެންސް މިނިސްޓަރު ވާހަކަފުޅު ދައްކަވަނީ ފޮޓޯ: ރައީސް އޮފީސް\nމާރިޔާ ވިދާޅުވީ، މުޖުތަމައުއެއް އޭގެ އެންމެ ފުރިހަމަ ގޮތުގައި ކުރިއަރާނީ މިންތީގެ ހަމަހަމަކަން ގާއިމް ކުރެވިގެން ކަމަށާއި ރާއްޖޭގެ ދިފާއީ މުއައްސަސާގެ ތެރޭގައި ގިންތީގެ ހަމަހަމަކަން ގާއިމް ކުރުމަށް ކުރަމުންދާ މަސައްކަތް ހުއްޓުމެއްނެތި ކުރިއަށްގެންދާނެ ކަމަށެވެ.\nމީގެ ކުރިން އަވަސް އަށް ދެއްވި އިންޓަވިއުއެއްގެ ތެރެއިން --\nއިތުރަށް ފާހަގަކުރެއްވީ، މިދިޔަ ދެ އަހަރު ސިފައިންނަށް ހޯދައިދެވުނު އެންމެ ބޮޑު ކުރިއެރުމަކީ ސިޔާސީ ނުފޫޒުން ދިފާއީ މުއައްސަސާ ދުރުކުރުން ކަމަށެވެ. އެގޮތުން، ސިފައިންގެ ކަންކަމުގައި ސިފައިންގެ ހިޔާލާއި މަޝްވަރާއަށް ފުރުސަތު ހުޅުވާލައި އެއް ޓީމެއްގެ ގޮތުގައި މަސައްކަތް ކުރުމުގެ މާހައުލަކަށް ޖާގަދީ ސިފައިންގެ ތެރޭގައި އަދުލު އިންސާފު ގާއިމް ކުރުން ކަމެވެ.\n"މިއަދު ސިފައިންގެ ކޮންމެ މީހަކަށްވެސް ކުރިއެރުން ހާސިލް ކުރެވޭނީ ހަމައެކަނި އޭނާގެ ހިތްވަރާއި ފަންވަރާއި މަސައްކަތުގެ ނަތީޖާއަށް.. އުސޫލުގެ ތެރެއިން އެކަން ސާބިތުކޮށްދީފިނަމަ ޕްރޮމޯޝަނަކަސް މެޑަލަކަސް އެއީ ތިބޭފުޅުންގެ ހައްގެއް "\nމިނިސްޓަރު ވަނީ، ސިފައިންގެ ހިދުމަތުގައި ކުރިއަރަން ބޭނުންވާ ނަމަ ބުރަ މަސައްކަތާއި ޕްރޮފެޝަނަލިޒަމުން ކުރިއެރުން ހާސިލްވާނެ ކަމަށް ވިދާޅުވެފަ އެވެ.


Raajjeygai gedhoruverikamah dhookuraa loan thakuge interest rate maabodahves bodu: Minister Aslam - One Online\n27 ފެބްރުއަރީ 2020، މާލެ، ލިވިން އެކްސްޕޯ 2020 ފެށުމުގެ ރަސްމިއްޔާތު ޝަރަފުވެރިކޮށްދެއްވައި ޕްލޭނިން މިނިސްޓަރު އަސްލަމް ވާހަކަދައްކަވަނީ -- ވަން ފޮޓޯ/ މުހައްމަދު ހައްޔާން\nރާއްޖޭގެ ބޭންކުތަކުން ގެދޮރުވެރިކަމަށް ދޫކުރާ ލޯނުތަކުގެ އިންޓަރެންސް ރޭޓް މާބޮޑަށްވެސް ބޮޑު ކަމަށް ޕްލޭނިން މިނިސްޓަރު މުހައްމަދު އަސްލަމް ވިދާޅުވެއްޖެއެވެ.\nދަރުބާރުގޭގައި މިއަދު ފެށި މޯލްޑިވްސް ލިވިން އެކްސްޕޯ 2020 ހުޅުވުމުގެ ރަސްމިއްޔާތު ޝަރަފުވެރިކޮށްދެއްވައި ވާހަކަދައްކަވަމުން، މިނިސްޓަރު އަސްލަމް ވިދާޅުވީ، މާލެއަށް ދިމާވެފައި އޮތް އެންމެ ބޮޑު މައްސަލައަކީ ބޯހިޔާވަހިކަމުގެ މައްސަލަ ކަމަށެވެ.\nމާލޭގައި ބޯހިޔާވަހިކަން ބޭނުންވާ އެތައް އާއިލާއެއް ދިރިއުޅޭކަން ފާހަގަކުރައްވައި މިނިސްޓަރު ވިދާޅުވީ، ބޯހިޔާވަހިކަމުގެ މައްސަލައަށް ހައްލެއް ގެނައުމުގައި ބައެއް ދަތިތަކާ ކުރިމަތިވާ ކަމަށެވެ. އެގޮތުން ގެދޮރުވެރިކަމަށް ދޫކުރާ ލޯނުގެ އިންޓަރެސްޓް ރޭޓް ބޮޑުވުން އަސްލަމް ފާހަގަކުރެއްވިއެވެ.\n"ރާއްޖޭގައި ގެދޮރުވެރިކަމަށް ދޫކުރާ ލޯނުތަކުގެ އިންޓަރެންސް ރޭޓް ވަރަށް ބޮޑު. ތަރައްގީވެފައިވާ އަދި ތަރައްގީވަމުން އަންނަ ގައުމުތަކުގައި ގެދޮރޮވެރިކަމަށް ދޫކުރާ ލޯނުގެ އިންޓަރެސްޓް ރޭޓް5ނުވަތަ6އިންސައްތައަށް ވުރެ ބޮޑެއް ނުވާނެ. ނަމަވެސް ރާއްޖޭގައި އިންޓަރެސްޓް ރޭޓް މިއުޅެނީ 11.75 އިންސައްތައިގައި. މި ރޭޓް ކުޑަކުރަން ޖެހޭ. މިކަމާ މެދު އެންމެން ވިސްނައި ހައްލެއް ގެންނަން ޖެހޭ،" އަސްލަމް ވިދާޅުވިއެވެ.\nއަސްލަމް ވިދާޅުވީ، ކުލީގެ އަގު ކުޑަކުރެވޭނީ އިމާރާތްކުރުމަށް ކުރާ ހަރަދު ކުޑަކުރެވިގެން ކަމަށެވެ. އަދި އެކަން ކުރެވޭނީ ގެދޮރުވެރިކަމުގެ ސިނާއަތުގައި ހަރަކާތްތެރިވާ ފަރާތްތަކަށް ކަމަށާއި ސަރުކާރުގެ އެއްބާރުލުން އެކަމަށް ލިބޭނެ ކަމަށް އަސްލަމް ވިދާޅުވިއެވެ.\nމިނިސްޓަރު އިތުރަށް ވިދާޅުވީ، މާލެ ވަނީ ވަރަށް ބޮޑަށް ތަގައްޔަރުވެފައި ކަމަށާއި މާލެއަށް ދިމާވެފައިވާ އެންމެ ބޮޑު މައްސަލަ ހައްލު ކުރުމަށް ލިވިން އެކްސްޕޯ އެހީއަކަށް ވެގެންދާނެ ކަމަށެވެ.\nގުޅޭ ޓެގު މުޙައްމަދު އަސްލަމް ބޭންކިންގ މޯލްޑިވްސް ލިވިން އެކްސްޕޯ ލޯނު ސްކީމްތައް


Joallian's Mix Volley Ball mubaaraathugai Rey Kulhevunu match Kaamiyaab Kuree Team Tough six\nޖޯލިއަންސް މިކްސް ވޮލީބޯޅަ މުބާރާތް: ރޭ ...\nމީރާ މަސައްކަތް ކުރަނީ ވިޔަފާރިތައް ފުނޑުފުނޑުކޮށްލަން: ...\nby vomadmin December 23, 2018\nއައްޑޫސިޓީ ފޭދޫގައި މިހާރު ކުރިއަށްދާ ޖޯލިއަންސް މިކްސް ވޮލީ މުބާރާތުގައި ރޭ ކުޅެވުނުމެޗް ޓީމް ޓަފްސިކް ކާމިޔާބުކޮށްފިއެވެ.\nރޭ ކުޅެވުނު މިމެޗް ޓަފްސިކް ކާމިޔާބުކުރީ ޓީމް އަލްފައިންއާއި ބައްދަލުކޮށް3ސެޓް 1 ސެޓުންނެވެ.\nމިމެޗްގެ ކްއީން އޮފްދަ މެޗަކަށް ޓީމް އަލްފައިންގެ މަލްދާ މަސްސޫދު ހޮވިފައިވާއިރު މިމެޗްގެ މޭންއޮފްދަމެޗަކަށް ހޮވިފައިވަނީ ޓީމް ޓަފްސިކްގެ ހަސަން ނަސީރެވެ.\nފޭދޫ ޒުވާނުން އިންތިޒާމްކޮށްގެން ބާއްވާ މިމުބާރާތުގެ މަޤްޞަދަކީ ކުޅިވަރުގެ ރޫޙް އާލާ ކުރުމާއި ވޮލީބޯޅައިގެ ރޫހު އާލާ ކުރުމުގެ އިތުރަށް އެކުވެރިކަން ބަދަހިކުރުންކަމަށް މުބާރާތް އިންތިޒާމް ކުރާ ފަރާތުން މައުލޫމާތުދެއެވެ.\nބެސްޓް ފުޓްސަލް މުބާރާތް 2018 ގައި މިރޭ ކުޅުމަށް ހަމަޖެހިފައިވަނީ ފޯރިގަދަވާނެކަމަށް ބެލެވޭ ދެމެޗެވެ. މިގޮތުން ގްރޫޕް އޭގެ ...


Dhivehi film "Vishka" ge insurance partner aka allied...\nދިވެހި ފިލްމް "ވިޝްކާ"ގެ އިންޝުއަރެންސް ޕާޓްނަރަކަށް އެލައިޑް ހަމަޖައްސައިފި\nމިއީ އެލައިޑުން ފިލްމެއް ސްޕޮންސަރ ކުރި ފުރަތަމަ ފަހަރު\nކ. މާލެ | 21 ފެބްރުއަރީ 2017 | އަންގާރަ 21:43 | 6,993\n"ވިޝްކާ"ގެ އިންޝުއަރަންސް ޕާޓްނަރަކަށް އެލައިޑް އިންޝުއަރންސްއިން ސޮއިކުރުން - ރާއްޖެ އެމްވީ\nޔާރާ ޕްރޮޑަކްޝަންސްގެ އެންމެ ފަހުގެ އުފެއްދުން "ވިޝްކާ"ގެ އިންޝުއަރެންސް ޕާޓްނަރަކަށް އެލައިޑް އިންޝުއަރެންސް ހަމަޖައްސައި، އެކުންފުންޏާ އެކު އެއްބަސްވުމެއްގައި ސޮއިކޮށްފިއެވެ.\nއެލައިޑް ކޯޕަރޭޓް އޮފީހުގައި އަންގާރަ ދުވަހު ބޭއްވި ނޫސްވެރިންގެ ބައްދަލުވުމުގައި އެލައިޑް ކުންފުނީގެ ފަރާތުން އެއްބަސްވުމުގައި ސޮއިކުރެއްވީ މާކެޓިންގ މެނޭޖަރ ނިއުޝާދު ޝަރީފެވެ. އަދި ޔާރާ ޕްރޮޑަކްޝަންސްގެ ފަރާތުން ސޮއިކުރެއްވީ އައިޝަތު ރިޝްމީއެވެ.\nޔާރާ ޕްރޮޑަކްޝަންސް އިން ބުނި ގޮތުގައިރިޝްމީ ޕްރޮޑިއުސްކޮށް، ރަވީ ފާރޫގް ޑައިރެކްޓްކޮށްފައިވާ "ވިޝްކާ"އަކީ ހަގީގަތާ އެއްގޮތް މަންޒަރުތަކެއް ހިމަނައިގެން ގެނެސްދޭ ތަފާތު ފިލްމެކެވެ. އެގޮތުން ފިލްމް މެދުވެރިކޮށް މުޖްތަމައުގައި ހިނގާ ނޭދެވޭ ކަންކަމާ މެދު އާންމުން ހޭލުންތެރިކުރުމަކީ ފިލްމްގެ އެއް އަމާޒެވެ.\nނޫސްވެރިންގެ ބައްދަލުވުމުގައި ވާހަކަ ދައްކަވަމުން އެލައިޑް އިންޝުއަރަންސް ކުންފުނީގެ ފަރާތުން މާކެޓިންގް މެނޭޖަރ ނިއުޝާދު ވިދާޅުވީ، އެކުންފުނިން މިފިލްމް ސްޕޮންސަރކޮށް އިންޝުއަރެންސް ޕާޓްނަރެއްގެ ގޮތުގައި ހަރަކާތްތެރިވުމަށް ނިންމި މައިޑަނޑު ސަބަބަކީ އަންހެނުން ބާރުވެރިކުރުމަށް އެލައިޑުން ހިއްސާވާ މިންވަރު އިތުރުކުރުން ކަމަށެވެ.\nއެގޮތުން މިފިލްމް މެދުވެރިކޮށް އަންހެން ބޭކަނބަލުންނަށް ހާއްސަކޮށްގެން އެލައިޑުން މިދިޔަ އަހަރު ތައާރަފު ކުރި "ކަމަނަ" އިންޝުއަރަންސް ޕްރޮމޯޓް ކުރުމަށް ހަމަޖެހިފައިވާކަން ނިއުޝާދު ފާހަގަ ކުރެއްވިއެވެ. އަދި މިފިލްމްގެ ލަނޑުދަނޑިތައް ހާސިލުވެ އާންމުންގެ ފަރާތުން ބޮޑު ތަރުހީބެއް ލިބޭނެ ކަމަށް އުއްމީދުކުރައްވާ ކަމުގައި ވެސް ނިއުޝާދު ވިދާޅުވިއެވެ.\nމިއީ އެލައިޑުން ފިލްމެއް ސްޕޮންސަރ ކުރި ފުރަތަމަ ފަހަރު އެވެ.


SunOnline: Anushka aai Virat chutty heydha kurumah raajje gai\nފާތިމަތު ސާނިހާ 13 Jun 2022, 09:25\nއަނުޝްކާ ޝަރްމާ ރާއްޖޭގައި ޗުއްޓީ ހޭދަކުރަނީ -- ފޮޓޯ/ އިންސްޓާގްރާމް\nބޮލީވުޑްގެ މަޝްހޫރު ތަރި އަނުޝްކާ ޝަރްމާއާއި ކްރިކެޓް ކުޅުންތެރިޔާ ވިރާޓް ކޯލީ ޗުއްޓީ ހޭދަކުރުމަށްޓަކައި ރާއްޖެ އަތުވެއްޖެއެވެ. އައިޕީއެލްގެ ބްރޭކުގައި މި ކުރި މި ދަތުރުގައި އެ ދެމީހުންގެ ދަރިފުޅު ވަމިކާވެސް ބައިވެރިވެފައިވެއެވެ.\nއަނުޝްކާ ޝަރްމާ އާއި ވިރާޓް ކޯލީ ރާއްޖެ އައިސްފައިވަނީ މިދިޔަ ހަފުތާގައެވެ. އޭގެ ފަހުން އެ ދެ މީހުން ދަނީ ރާއްޖޭގެ ރިސޯޓެއްގައި ނަގާފައިވާ އެ ދެމަފިރިންގެ ފޮޓޯތައް އިންސްޓާގްރާމްގައި ޕޯސްޓް ކުރަމުންނެވެ.\nއަނުޝްކާ ދެން އެންމެ އަވަހަށް ފެނިގެންދާނީ ކުރިއަށް އޮތް ފިލްމު "ޗަކްޑާ އެކްސްޕްރެސް" އިންނެވެ. އޭނާ މި ފިލްމަށް ތައްޔާރުވާން ފަށާފައިވާއިރު، ދާދި ފަހުން ވަނީ 'ޓޭބަލް ރީޑް' ވީޑިއޯއެއް ހިއްސާކޮށްފައެވެ. ނެޓްފްލިކްސްގައި ރިލީޒްކުރާ ބައޮޕިކްގެ ޝޫޓިން މި އެކްޓްރެސް މިހާރު ވެސް ވަނީ ފަށާފައެވެ. މި ފިލްމު ރިލީޒްކުރަން ހަމަޖެހިފައިވަނީ ދެން އަންނަ އަހަރުގެ ފެބްރުއަރީ މަހުގައެވެ.\nއެންމެފަހުން އަނުޝްކާ ފެނިފައިވަނީ ޝާހް ރުކް ޚާން އާއި ކެޓްރީނާ ކައިފް އާ އެކު "ޒީރޯ"އިންނެވެ. މި ފިލްމަށް ގިނަ ބައެއްގެ ތަރުހީބު ލިބިފައިވެއެވެ.\nއަނުޝްކާ އާ ވިރާޓްގެ ދަރިފުޅަށް ކީ ވަމިކާ\nއަނުޝްކާ ޝަރުމާ ވިހައިފި


އާލިޔާ ބަޓް އޭނާގެ ބައްޕައަކީ ދޮގު ހަދާ މީހެކޭ ބުނަނީ ކީއްވެ؟\n"ބަދްރީނާތްކީ ދުލްހަނިޔާ" ރިލީޒް ކުރުމަށް ހަމަޖެހިފައިވަނީ މާރޗް 10، 2017 ވަނަ ދުވަހުގަ\n1 މާރޗް 2017 | ބުދަ 14:36\nއާލިޔާ ބަޓްއާއި މަހޭޝް ބަޓް\nމަޝްހޫރު އެތައް ފިލްމުތަކެއް ޕްރޮޑިއުސްކޮށްފައިވާ މަހޭޝް ބަޓްގެ އަންހެން ދަރިފުޅު އާލިޔާ ބަޓްއަކީ މިހާރު ބޮލީވުޑުގައި ފިޔަ ޖަހަމުން އަންނަ އެންމެ މަޤްބޫލު އަންހެން ބަތަލާ އެވެ. އާލިޔާ އާއި އޭނާގެ ބައްޕަ މަހޭޝްއާ ދެމެދު ވަރަށް ގާތް ގުޅުމެއް އޮންނަ ކަމަށް އަބަދުވެސް އަޑުތައް އިވި އެކަން މީޑިއާގެ ސުރުޚީތަކަށް ވަނީ އަރާފައެވެ. މަހޭޝް ބަޓް ވެސް އޭނާގެ ދަރިފުޅު އާލިޔާ މި އިންޑަސްޓްރީގައި ފައިތިލަ ހަމަކޮށްފައިވާ ވަރު ފުރިހަމަކަމުން އެކަމާ ފަޙްރުވެރިވެ އުފާކުރެ އެވެ.\nނިމިގެން ދިޔަ ފިލްމު ފެއަރ އެވޯޑުގައި އެންމެ މޮޅު ބަތަލާގެ އެވޯޑް އާލިޔާއަށް ލިބުމުން އެކަން ވަނީ ވަރަށް ކުލަގަދަކޮށް ފާހަގަކޮށްފަ އެވެ. މިހުރިހާ ކަމެއް އާލިޔާއަށް އޭނާގެ ބައްޕަ ކޮށްދެމުންދާއިރު މަހޭޝްއަކީ ދޮގު ހަދާ މީހެއް ކަމަށް އާލިޔާ ދަނީ ބުނަމުންނެއެވެ.\nއާލިޔާ އާއި ވަރުން ދަވަން އެންމެ ފަހުން ކުޅެފައިވާ "ބަދްރީނާތުކީ ދުލްހަނިޔާ" ގެ ޕްރޮމޯޝަން ވަރަށް ފޯރީގައި ކުރިއަށް ދަނިކޮށް މަހޭޝް ބަޓް ވަނީ ނޫސްވެރިންނަށް ދިން އިންޓަވިއުއެއްގައި "އާލިޔާއަކީ ސުޕަރ ސްޓާރެއް ކަމަށާއި ގިނަ ފިލްމު ސްޓާރުން އޭނާއާ އެކު މަސައްކަތް ކުރަން އެދި އެދި ތިބި ކަމަށް،" ބުނެފައެވެ.\nމިކަމަށް ރައްދު ދެމުން އާލިޔާ ބުނެފައިވަނީ ބައްޕަ އެހަދަނީ ހުސް ދޮގު ކަމަށާއި އެހީ ހަޤީޤަތެއް ވެސް ނޫން ކަމަށެވެ. އަބަދުވެސް ނޫސްވެރިންނާއި ދިމާވުމުން މިފަދަ ވާހަކައެއް ދައްކާ ކަމަށާއީ އެކަމާއި ގުޅިގެން އަބަދުވެސް ނޫސްވެރިން އޭނާއާ ސުވާލު ކުރަމުންދާ ކަމަށް އާލިޔާ ބުނެފައި ވެއެވެ.\nކޮންމެއަކަސް މިއީ ބައްޕަ އާއި ދަރިފުޅު ދެމެދުގައި އެއް އިންޑަސްޓްރީއެއްގައި މަސައްކަތް ކުރަމުންދާއިރު ފެނިފައިނުވާ ފަދަ ހާއްސަ ގުޅުމެއް ކަމަށް ގިނަ ބަޔަކު ބުނެފައި ވެއެވެ.\nކުރީގެ ފިމްލުތަކުގެ ފަހުގެ ވާރޝަންތައް މިހާރު އަނެއްކާ ވެސް ބޮލީވުޑަށް ތަޢާރަފްވަމުން އަންނަ އިރު މަހޭޝް ބަޓްގެ ފިލްމުގެ ފީޗަރިންއެއް ހަދާފާނަންތޯ ނޫސްވެރިން ސުވާލު ކުރުމުން އާލިޔާ ބުނެފައިވަނީ އެކަމާ މިހާރު ވެސް ވާހަކަ ދެކެވިފައިވާ ކަމަށާއި މިއީ ހަމަ ހަޤީޤަތަކަށް ވެދާނެ ކަމެއް ކަމަށެވެ.\n"ބަދްރީނާތުކީ ދުލްހަނިޔާ" ރިލީޒް ކުރުމަށް ހަމަޖެހިފައިވަނީ މާރޗް 10، 2017 ވަނަ ދުވަހުގައެވެ.


ރައްޔިތުންނަށް ވަޒީފާ ހޯދައިދޭން ބޭރު މީހުންގެ ވަޒީފާގެ ގަވައިދުތަކަށް ސިންގަޕޫރުން ބަދަލު ގެންނަނީ | Sandhaanu\nރައްޔިތުންނަށް ވަޒީފާ ހޯދައިދޭން ބޭރު މީހުންގެ ވަޒީފާގެ ގަވައިދުތަކަށް ސިންގަޕޫރުން ބަދަލު ގެންނަނީ\nސިންގަޕޯރުގެ ރައްޔިތުންނަށް ވަޒީފާ ލިބުމުގައި ދިމާވަމުންދާ ދަތިތަކަށް ހައްލެއް ހޯދައިދިނުމަށް، އެ ގައުމުގައި މަސައްކަތް ކުރާ ބޭރު ގައުމުތަކުގެ މީހުންނާ ގުޅޭ ގަވާއިދުތަކަށް ބަދަލު ގެނައުމަށް ސަރުކާރުން ނިންމާފައި ވާކަމުގައި ބޮޑުވަޒީރު ލީ ސިއެން ލޫންގް ވިދާޅުވެއްޖެއެވެ.\nބޮޑުވަޒީރު ގަވައިދަށް ބަދަލު ގެންނަ ވާހަކަ ވިދާޅުވީ ގައުމީދުވަހުގެ މުނާސަބަތުގައި ގައުމާ މުޚާޠަބުކުރައްވައި މިދިޔަ އާދީއްތަ ދުވަހު ފޮނުވި މެސެޖެއްގައެވެ.\nބޮޑުވަޒީރުގެ މެސެޖުގައި ވާގޮތުން ސިންގަޕޫރަށް މަސައްކަތްކުރަން އަންނަ ބޭރު ފަރާތްތަކުގެ އަދަދާއި ފެންވަރު ދެނެގަތުމަށް ރަނގަޅު ގަވާއިދުތަކެއް ހެދިއްޖެނަމަ މިހާރެކޭ އެއްގޮތަށް އެހެން ގައުމުތަކުން އަންނަ ހުނަރުވެރި މަސައްކަތް ތެރިންނަށް މަރުހަބާ ކިޔޭނެއެވެ.\nބޭރުގެ މަސައްކަތްތެރިންގެ މައްސަލައަކީ ސިންގަޕޫރުގައި ވަރަށް ދުވަސްވީ މައްސަލަ އެކެވެ. ނަމަވެސް ދުނިޔެއަށް މިހާރު ކުރިމަތިވެފައިވާ ކޮރޯނާ ވައިރަހުގެ ނުރައްކާތެރި ވަބާއާ ގުޅިގެން ބޭރުގެ މަސައްކަތްތެރިންގެ ސަބަބުން ގައުމުގެ ރައްޔިތުންނަށް ވަޒީފާ ނުލިބިދާނެކަމުގެ ބިރު ދަނީ ބޮޑުވަމުންނެވެ.\nސަރުކާރުގެ ތަފާސް ހިސާބުތަކުން ދައްކާ ގޮތުގައި ސިންގަޕޯރުގެ 5.7 މިލިއަން މީހުންގެ އާބާދީގެ ތެރެއިން 30 އިންސައްތަ މީހުންނަކީ އެހެން ގައުމުތަކުގެ މީހުންނެވެ. މިއީ 1990 ވަނަ އަހަރާ އަޅާ ބަލާއިރު 20 އިންސައްތަ އިތުރު އަދަދެކެވެ.\nބޭރުގެ މަސައްކަތްތެރިންނާ ގުޅޭ ގަވާއިދުތަކަށް ބަދަލުގެނެސް ގައުމުގެ ރައްޔިތުންނަށް ވަޒީފާ ދިނުމުގައި އިސްކަންދިނުމަށް އެ ގައުމުގެ ސަރުކާރުން ދަނީ ގިނަ މަސައްކަތްތަކެއް ކުރަމުންނެވެ. އޭގެ ތެރޭގައި މުސާރަ ބޮޑުކުރުން ހިމެނެއެވެ.\nކޮރޯނާ ވަބާގެ ސަބަބުން މިދިޔަ އަހަރު އެކަނިވެސް ސިންގަޕޯރުގައި ދިރިއުޅެމުންދާ މީހުންގެ 0.3 އިންސައްތަ ދަށްވެގެން ދިޔައެވެ. މިއީ 2003 ވަނަ އަހަރުން ފެށިގެން މި އަދަދު ދަށްވި ފުރަތަމަ ފަހަރެވެ.


ބަލިމީހުންނަށް ފަރުވާ ދެއްވުމުގެ ކަންކަމުގައި އަމިއްލަފުޅަށްވެސް ގޫގްލްސް ސާޗްކުރައްވާކަމަށް ރާއްޖޭގެ އެންމެ މަޝްހޫރު ކަށީގެ ޑޮކްޓަރުންގެ ތެރޭގައި ހިމެނިވަޑައިގަންނަވާ ޑރ. ޔޫސުފް ޝާން ވިދާޅުވެއްޖެއެވެ.\nޑރ. ޝާން މިމޭރުމުން ވިދާޅުވެފައިވަނީ އައިޖީއެމްއެޗްގެ ޑޮކްޓަރަކު ފަރުވާ ދެއްވާއިރު ގޫގްލްސް ސާޗްކުރައްވާ ކަމަށް ބުނެ މަލާމާތާއި ފުރައްސރައިގެ ބަސްތައް ޑޮކަޓަރަށް ރައްދުކޮށް ވަރަށް ބޮޑަށް ފާޑުކިޔަމުން ގެންދާ ވަގުތެއްގައެވެ.\nބަލިތަކާއި ދޭނެ ފަރުވާ އާއިބެހޭ ގޮތުން ދުނިޔޭގެ އެންމެ މޮޅު ޑޮކްޓަރުންނާއި ސައިންސްވެރިންގެ އިތުރު ހޯދުންތަކުގެ މައުލޫމާތު ކޮންމެ ދުވަހަކު ގޫގްލްސްގައި ހާމަކުރަމުން ގެންދާތީ ޑރ. ޝާން ވިދާޅުވެފައިވަނީ ގޫގްލްސް އިން އިތުރު މައުލޫމާތު ހޯދުމަކީ ޢާންމުކަމެއް ކަމަށެވެ.\nބަލިތަކާއިބެހޭ އިތުރު މައުލޫމާތު ގޫގްލްސްއިން ހޯދުމަކީ މިއަދު ދުނިޔޭގެ ފެންވަރުގައިވެސް ޑޮކްޓަރުން ކުރަމުން ގެންދާ ކަމެކެވެ. އަދި އެކަން ކުރުމަކީ ވީހައި ރަނގަޅު ފަރުވާއެއް ދޭން ޑޮކްޓަރުންގެ ޝައުޤުވެރިކަން ހުރިކަން އަންގައިދޭ ކަމެއްވެސްމެއެވެ.\nI strongly condemn this harassment of hard working doctors who are taking precaution to deliverasafe treatment to their patients.\nI too use Google to hasten my search. If you dont, you may be in delusion of grandeur of knowing all. https://t.co/IcN1OCh5Lp\n— dr yoosuf shan (@drshan_maldives) February 21, 2020


Lock down nukoh elheyne harudhanaa fiyavalheh netheetha!\nލޮކްޑައުންނުކޮށް އެޅޭނެ ހަރުދަނާ ފިޔަވަޅެއް ނެތީތަ!\n04 އޯގަސްޓް 2020 - 14:17:39\nކޮރޯނާ ވައިރަހުން މުޅި ދުނިޔެ ބަނަކޮށްލައި، ކޮވިޑް ޖެހިގެން އެތައް މިލިއަން ބަޔަކު މަރުވެގެންދިޔަ އިރު އެ ބަލިން ރައްކާތެރިވުމުގެގޮތުން ރާއްޖެއިން ވެސް ގިނަ ފިޔަވަޅުތަކެއް އެޅި އެވެ. އެގޮތުން ހުރިހާ ގައުމަކުން ކުރި ލޮކްޑައުން ކުރި ގޮތަށް ރާއްޖެ ވެސް ލޮކްޑައުންކޮށްލި އެވެ. ރާއްޖެ ލޮކްޑައުން ކުރުމާއެކު ބަލި ފެތުރުން ކޮންޓްރޯލްވި އެވެ. ދެ މަހެއްހާ ދުވަހުގެ ލޮކްޑައުންނަކަށް ފަހު ފިޔަވަހިތަކަށް ބަހާލައިގެން ލުއި ދެމުން ގޮސް މިހާރުވަނީ ވަރަށް ބޮޑެތި ލުއިތައް ދީ ރާއްޖެ ހުޅުވާލާފަ އެވެ.\nރާއްޖެ ހުޅުވާލައިގެން ހިދުމަތް ދޭން ފެށިތާ އަދި މާ ގިނަ ދުވަހެއް ނުވަނީސް މިހާރުވަނީ ކޮވިޑުގެ ނުރައްކަލުގެ ރަނގަބީލް އަޑު ގަދަވެފައެވެ. ބަލި ޖެހޭ މީހުންގެ އަދަދު ކޮންޓްރޯލުނުވެ ހައްދުން ނައްޓާފައެވެ. ދުވާލެއްގެ މައްޗަށް 100 އިން މަތިން ޕްޒިޓިވްވާ މީހުންގެ އަދަދު އިތުރުވި އެވެ. އެޑްމިޓްކޮށްގެން އިއްޔެއާ ހަމައަށް ފަސް މީހަކަށް ފަރުވާ ދެމުންދާއިރު އައިސީޔޫގައި ފަރުވާ ދޭން ޖެހުނު މީހުންގެ އަދަދުތައް ވެސް ދަނީ މައްޗަށެވެ. އިއްޔެ އާ ހަމައަށް ދެ މީހަކަށް އައިސީޔޫގައި ފަރުވާދެމުންދިޔަ އެވެ. ކޮވިޑުގެ ބަލީގެ ދެވަނަ ރާޅެއްގެ ބިރު އޮތްކަމުގެ އިންޒާރު ސިއްހީ ތަޖުރިބާކާރުން ދެއްވަމުން އަންނަތާ ދުވަސްކޮޅެއް ވެއްޖެ އެވެ. ރާއްޖޭއަށް ވެސް އެ ރާޅު ނާރާ ނުދާނެ ކަހަލަ ހެކިތަކާއެކު ސިއްހީ ތަޖުރިބާކާރުން ދިޔައީ އެކަން ސަމާލުކަމަށް ގެންނަމުންނެވެ.\nސަރުކާރުންދިން ލުޔާއެކު އެއްވެސް ބެލުމެއް ނެތި އުޅެން ފެށުމުގެ ހިތި ނަތީޖާ މިއަދު ފެންނަށް ފަށާފައިވާއިރު ވެސް ގިނަ ބަޔަކަށް ކަމެއްވާހެން ވެސް ހީ ނުވާ ކަހަލަ އެވެ. މަޖުބޫރީ ހާލަތެއްގައި ނޫން ގޮތަކަށް ބޭރަށް ނުނުކުތުމަށް އިލްތިމާސް ކުރާއިރު ތިޔަ ކިޔަނީ ކީހޭހޭ ވެސް ހީނުވާ ކަހަލަ އެވެ. ނަތީޖާއަކަށްވެގެން މިއުޅެނީ ކޮވިޑަށް ޕްޒިޓީވްވާ މީހުންގެ އަދަދު ބޮޑުތަނުން އިތުރުވެ ކަން ބޮޑުވުން އިންތިހާ އަށް ދިއުމެވެ.\nކޮވިޑުގެ ނުރައްކާ ބޮޑުވެފައިވާވަރުން ރައީސް ސޯލިހު އެންމެ ފަހުން ވަނީ އެއްބާރުލުން ދިނުމަށް އެދިވަޑައިގެންފައެ އެވެ. އަދި ލޮކްޑައުންނަކަށް ދިއުމަކީ ރަނގަޅުކަމެއްކަމަށް ދެކިވަޑައިނުގަންނަވާކަމަށް ވިދާޅުވެފައެވެ. ލޮކްޑައުންނަކަށް ދިއުމުން ލިބުނު ގެއްލުން ބޮޑުވެގެންދިޔަ އެވެ. އެވަރުނުކޮށްލާ ރާއްޖެ ހިންގާލުމަށް ފުރުސަތު ދިނުމަށް ރައީސް އެދިވަޑައިގެންނެވީ ސަބަބުތަކެއް ނެތިއެއް ނޫނެވެ. މުޅި ގައުމުގެ އިގުތުސާދު ފުޑުފުޑުވެގެންދިޔައީ އެވެ. އެތައް ބަޔަކު ފަގީރުވީ އެވެ. ސަލާން ޖަހާ ހިސާބަށް ކަންކަން މިވަނީ ގޮސްފަ އެވެ. މިވަރުގެ ނިކަމެތިކަމެއް ކުރިމަތިވެގެން އުޅޭ އިރު އުދޭ ސުވާލަކީ ލޮކްޑައުންނަކަށް ނުގޮސް ކޮވިޑް ޖެހޭ މީހުންގެ އަދަދު މަދު ކުރުމަށް އެޅޭނެ ފިޔަވަޅެއް ހަމަ ނެތީތޯ އެވެ.\nދެ މަހެއްހާ ދުވަހުގެ ލޮކްޑައުންނަކަށް ފަހު ލުއިތަކާއެކު ގައުމު ހުޅުވާލި ފަހުން ކޮވިޑް ފެތުރުނު ގޮތްތައްކަމަށް އެޗްޕީއޭއިން ބުނާ ގޮތްތަކެއް އެބަ ހުއްޓެވެ. ބަލި ފެތުރޭ ފުރަތަމަ ސަބަބެއްކަމަށް އެޗްޕީއޭއިން ބުނަނީ އޮފީސްތަކުން ބަލި ފެތުރޭ ކަމަށެވެ. ދެވަނަ އަށް ބުނަނީ އެހެނިހެން މަސައްކަތް ކުރާ ތަންތަނުގެ ވާޙަކަ އެވެ. ތިން ވަނަ އަށް ލިސްޓްވަނީ ހޮޓާ ރެސްޓޯރެންޓުން ކަމަށެވެ. މިހެން ގޮސް ލިސްޓެއް އެބަ އޮތެވެ. ސުވާލަކީ މި ލިސްޓް މި ުގޮތަށް އޮތް އިރު ވެސް ދެން ވާންވީ ކިހިނެއްކަން ކަމާބެހޭ ފަރާތްތަކަށް ނޭނގެނޭ ބާއްވަ އެވެ.\nގައުމު ގައުމެއްގެ ގޮތުގައި އޮވެވޭނީ ދުޅަހެޔޮ ރައްޔިތަކު ތިބެގެންނެވެ. ރައްޔިތުންގެ ރައްކާތެރިކަމެއްވުރެ ބޮޑުކަމެއް ސަރުކާރަށް ނެތްކަމުގެ ވާހަކަ ދަނީ ތަކުރާރ ކުރަމުންނެވެ. އެ ވާހަކަ ދައްކަނީ ހަގީގަތުގައިވެސް އެކަން ބޭނުންވެގެންކަން ސާބިތުކޮށްދޭން އެބަ ޖެހެ އެވެ.\n"ސަރުކާރުން އެބަ ބުނޭ އެންމެ އިސްކަމަކީ ރައްޔިތުންގެ ރައްކާތެރިކަމޭ. އެ ވާހަކަ އެހެން ބުނާއިރު އެބަޖެހޭދޯ އެކަން ސާބިތުކޮށްދޭން. ކުރިން އެކަން ސާބިތުކޮށްދީފި. އެކަމަކު މިހާރު ފަހަތު ފަޔަށް ބުރަވާ ކަހަލަ ފިޔަވަޅެއް އަޅަން،" ނަން ޖަހަން ބޭނުންނުވާ ސިއްހީ ތަޖުރިބާކާރަކު ވިދާޅުވި އެވެ.\nއޭނާ ވިދާޅުވިގޮތުގައި ލޮކްޑައުންނަކަށް ނުދިޔަ ނަމަވެސް މިހާރު ވެސް އެޅޭނެ ފިޔަވަޅުތައް ހުންނާނެވެ. އެފިޔަވަޅުތައް އެޅުން ލަސްވާ ކޮންމެ ސިކުންތަކީ ރައްޔިތު މީހާ ނުރައްކަލުގެ ތެރެއަށް ވައްޓާލުން ފަދަ ކަމެކެވެ.\n"ކީއްވެ ފިޔަވަޅުތައް ހަރުދަނާ ނުކުރަންވީ. މިސާލަކަށް ހިސާބުތަކުން ދައްކަނީ އެންމެ ގިނައިން މީހުންނަށް ބަލި ޖެހެނީ އޮފީސްތަކުން ކަމަށް. އެހެން އެކަން އޮތް ނަމަ ވަގުތުން އޮފީސްތައް ބަންދުކޮށް އޮންލައިންކޮށް ހިދުމަތް ދޭންވީނު. މި ވަގުތަށް ބޭނުންވާ ހިދުމަތްތައް ކޮންލައިންކޮށް ދެވެންވާނެ. އެކަން ނުކުރެވޭނަމަ ސައިންސް ޓެކްނޮލޮޖީއާ ބެހޭ މިނިސްޓްރީގެ ބޭނުމެއް ނެތް،" ސިއްހީ ދާއިރާގައި ހިދުމަތް ކުރައްވާ ތަޖުރިބާކާރު ވިދާޅުވި އެވެ.\nއޭނާ ވިދާޅުވީ ބަލި ފެތުރޭ ގޮތްގޮތް ސާފުވަމުންދާއިރު އެކަންކަން ހުއްޓުވަން ނުވަތަ މަދު ކުރުމަށް ފިޔަވަޅު ނާޅާ ތިބުމަކީ ރިހޭފައި މައްޗަށް ފޮއި ވެއްޓުން ފަދަ ކަމަކަން ވާނެކަމަށެވެ. އެހެން ވެއްޖެނަމަ އިގުތިސާދު ފުޑިގެންދާ ގޮތަށް މީހުންތައް ވެސް މަރުވެދާނެކަމަށެވެ.\n"މިއީ އާދައިގެ ހުމެއް ނޫން އަސްލުވެސް. މި ބަލި ޖެހުމުން އެތެރެހަށީގެ ގުނަވަންތަކަށް ވަރަށް ބޮޑަށް ގެއްލުންވަމުންދާކަން މިހާރު އެބަ އެނގޭ. އެހެންވީމަ ބަލައިގެން ކަންކަން ކުރަންޖެހޭނީ ވީހާ ގިނަ ބަޔަކަށް ރައްކާތެރިކަން ލިބޭގޮތަށް،" އޭނާ ވިދާޅުވި އެވެ.\nއެއީ ސިއްހީ ތަޖުރިބާކާރުންގެ ވާހަކަ އެވެ. އެ ވާހަކަތަކަށް ބުރަވާން ޖެހޭ ސަބަބުތައް ހުންނާނެމެވެ. އެހެންކަމުން ސިޔާސަތު ކަނޑައަޅާ މީހުންގެ ވިސްނުން ދުރަށް ބަހައްޓަން ޖެހޭނެ އެވެ. ލޮކްޑައުންނަކަށް ނުދިޔަ ނަމަވެސް އެޅޭނެ ފިޔަވަޅުތައް ހުންނާނެ އެވެ. އެ ފިޔަވަޅުތައް ނާޅާ ތިބެން ޖެހޭ ސަބަބެއް ނުފެނެ އެވެ. ފިޔަވަޅު ނާޅާ ދޫކޮށްލުމުން ލިބޭނެ ފައިދާއެއް އެބަ އޮތްތޯ އެވެ. އޮތް ނަމަ ތިޔަ ގޮތް ރަނގަޅެވެ. ނަމަވެސް އެޗްޕީއޭގެ ތަފާސްހިސާބުތަކުން ދައްކަނީ މުޅިން އެހެން މަންޒަރެކެވެ. މި ހާލަތަށް ދިޔައީވެސް ހަގީގަތާ ކުރިމަތިނުލައި ޑީމާންޑާއެއްވަރަށް ހިދުމަތް ނުދެވިގެންނެވެ. މިލިބުނު ތަޖރިބާއާއެކު ދެން ވެސް ފިޔަވަޅުތައް ހަރުދަނާ ކުރަމާ ހިނގާށެވެ. އެހެން ނޫން ނަމަ ފަރުވާ ނުދެވޭވަރަށް ކޮވިޑުގެ ބަލި އާންމު ވެދާނެ އެވެ.\nސިއްހަތުސިއްހީ ދާއިރާކޮވިޑް-19ސަރުކާރުހެލްތު މިނިސްޓްރީމިނިސްޓަރު އަމީން


Ummeedhee nishaanakahvvi photo: Ufanvumaa eku negee doctor ge mask | Mihaaru\nކުއްޖަކު އުފަންވި ވަގުތު ޑޮކްޓަރުގެ މާސްކްގައި ހިފައިގެން: މި ފޮޓޯ ވަނީ ވައިރަލް ވެފައި\nއުންމީދީ ނިޝާނަކަށްވި ފޮޓޯ؛ އުފަންވުމާ އެކު ނެގީ ޑޮކްޓަރުގެ މާސްކް\n16 އޮކްޓޯބަރ 2020 - 14:142comments\nކޮވިޑް-19 ގެ ބަލިމަޑުކަމުގައި ރައްކާތެރިކަމުގެ ގޮތުން މާކްސް އަޅައިގެން އުޅެން ޖެހިފައި ވާއިރު އެންމެން ވެސް އުންމީދުކުރަމުން އަންނަނީ މާސްކް ނަގައި ކުރިން އުޅުނު ގޮތަށް އުޅެވޭނެ ދުވަހަކަށެވެ. މި އުންމީދުތަކާ ގުޅޭ ތަފާތު ފޮޓޯއެއް ވައިރަލްވެ ސޯޝަލް މީޑިއާގައި އެންމެން ހިނިތުންވުން ކުރުވައިފި އެވެ.\nދުބާއީގައި މަސައްކަތްކުރާ ޑޮކްޓަރެއް ކަމަށްވާ ސާމިރު ޝުއައިބް ސޯޝަލް މީޑިއާގައި އާންމުކުރި ފޮޓޯ އިން ފެންނަނީ، އުފަންވި ވަގުތު ކުއްޖާ އުފުލާލުމާ އެކު ޑޮކްޓަރުގެ މާކްސްގައި ހިފައި ދަމާލައިގެން އޮއްވަ އެވެ. ފޮޓޯ އެންމެ ބޮޑަށް ހާއްސަވި އެއް ސަބަބަކީ ޑޮކްޓަރު ލިޔުއްވާފައިވާ ކެޕްޝާނުންނެވެ.\n"އަހަރެމެން އެންމެން ވެސް ބޭނުންވަނީ މާކްސް ނެގޭނެ ކަމުގެ ނިޝާނެއް" ކަމަށް އޭނާ ލިޔުއްވާފައިވެ އެވެ.\nކަޅާއި ހުދުން އިތުރު ފުރިހަމަކަމެއް ލިބިފައިވާ މި ފޮޓޯ ސޯޝަލް މީޑިއާގެ އެކި ޕްލެޓްފޯމްތަކުގައި ދައުރުމުން ދާއިރު އެތައް ހާސް ބަޔަކު ވަނީ އެ ފޮޓޯއާ ގުޅުވައިގެން އުންމީދުގެ މެސެޖްތައް ދީފަ އެވެ. ގިނަ ބަޔަކު ބުނެފައިވަނީ މިއީ މި ބަލިމަޑުކަމުގެ ހާލަތުގެ ކުރިން ދުނިޔެ އޮތް ގޮތަށް ދެވޭނެ ކަމުގެ އުންމީދު އާކޮށްދިން ފޮޓޯއެއް ކަމަށެވެ.\nމިއީ މި އަހަރުގެ ފޮޓޯ ކަމަށާއި މިއީ މާނަ ފުން ފޮޓޯއެއް ކަމަށް އެތައް ބަޔަކު ބުނެފައިވެ އެވެ. ބައެއް މީހުން ބުނެފައިވަނީ ދުނިޔެ އޮތް ހާލަތު މި ކުއްޖާ އުފަންވި އިރު ވެސް އެނގޭ ފަދަ ކަމަށާއި މިއީ މާސްކް އެޅުމާ ގަޔާނުވާނެ ކުއްޖަކަށް ވެދާނެ ކަމަށެވެ.\nއިތުރު ލިޔުންތައް ސިއްހަތު ފޭސް މާސްކް


Anna Aharu Bin Hihkkaidhinumuge Vaudhaai Eku Mathiveri Ah Ufaaverikan\nރައީސް، މަތިވެރި ރައްޔިތުންނާއި ބައްދަލުކުރައްވަނީ\nއަންނަ އަހަރު ބިން ހިއްކައިދިނުމުގެ ވައުދާއިއެކު މަތިވެރިއަށް އުފާވެރިކަން\n21 އޮކްޓޯބަރ 2021 - 21:33:14\nއަރިއަތޮޅު އުތުރުބުރީގެ ހަ ރަށަކަށް ރައީސް ކުރައްވާ ދަތުރުފުޅުގައި، މިއަދު އއ.މަތިވެރިއަށް ވަޑައިގެން، އަންނަ އަހަރުގެ ބަޖެޓުގައި މަތިވެރީގެ ބިން ހިއްކުމުގެ މަޝްރޫއު ހިމަނުއްވައިދެއްވާނެ ކަމުގެ ޔަޤީންކަން އެ ރަށު ރައްޔިތުންނަށް ދެއްވައިފިއެވެ.\nރައީސް އއ. އަތޮޅަށް ކުރައްވަމުން ގެންދަވާ ދަތުރުފުޅުގައި މަތިވެރި ރައްޔިތުންނާއި، ކައުންސިލާއި އަންހެނުންގެ ތަރައްގީއަށް މަސައްކަތްކުރާ ކޮމިޓީއާ ވަނީ ބައްދަލުކުރައްވާފައެވެ.\nމަތިވެރި ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީއިން އެންމެ ބޮޑަށް ފާހަގަ ކުރައްވައިފައި ވަނީ ރަށުގެ ބިމުގެޖާގައިގެ ދަތިކަމާއި ބޯހިޔާވަހިކަން ފޯރުކޮށްދިނުމަށް މިހާރު އޮތް ދަތިކަމުގެ ވާހަކައެވެ. އަދި އެބޭފުޅުން ވަނީ މަތިވެރީގައި ބިން ހިއްކައި، ބޯހިޔާވަހިކަމުގެ މައްސަލަޔަށް ޙައްލެއް ހޯއްދަވައި ދެއްވުމަށް ރައީސުލްޖުމްހޫރިއްޔާގެ އަރިހުގައި ދަންނަވާފައެވެ.\nރައީސުލްޖުމްހޫރިއްޔާ އެރަށު ރައްޔިތުންނާއެކު ބޭއްވެވި ބައްދަލުކުރެއްވުމުގައި ވެސް ރައްޔިތުން އެންމެ ބޮޑަށް ފާހަގަކުރައްވާފައިވަނީ ބިމުގެ ޖާގައިގެ ދަތިކަމުގެ ވާހަކައެވެ. މިކަންކަމާ ގުޅޭ ގޮތުން ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ އަންނަ އަހަރުގެ ބަޖެޓުގައި މަތިވެރީގެ ބިން ހިއްކުމުގެ މަޝްރޫޢު ހިމަނައިދެއްވާނެ ކަމަށެވެ. އަދި، އެމްޓީސީސީއަށް ރާއްޖޭގެ ރަށްރަށުގެ ބިން ހިއްކުމުގެ މަޝްރޫޢުތައް ކުރިޔަށް ގެންދިޔުމުގައި ދިމާވާ ދަތިތައް ޙައްލުކުރުމަށް ސަރުކާރުން ބޭނުންވާ އެހީތެރިކަން ދެއްވައިގެން މަސައްކަތް ކުރިޔަށް ގެންދަވާނެކަމުގައި ވެސް އެމަނިކުފާނު ވަނީ ވިދާޅުވެފައެވެ.


"ކޫލީ ނަންބަރު-1" ރިލީޒް ކުރަން ބޭނުންވަނީ ސިނަމާތައް ހުޅުވުނީމަ "ކޫލީ ނަންބަރު-1" ރިލީޒް ކުރަން ބޭނުންވަނީ ސިނަމާތައް ހުޅުވުނީމަ\n"ކޫލީ ނަންބަރު-1" ރިލީޒް ކުރަން ބޭނުންވަނީ ސިނަމާތައް ހުޅުވުނީމަ!\n"ކޫލީ ނަންބަރު 1" ގެ ޕޯސްޓަރެއް\nމިއަހަރު ރިލީޒްކުރުމަށް ހަމަޖެހިފައިވާ ބޮލީވުޑްގެ ފިލްމްތަކުގެ ތެރެއިން "ކޫލީ ނަންބަރު-1" އަކީވެސް ގިނަ ބަޔަކު ބަލާލުމަށް ކެތްމަދުވެފައިވާ ފިލްމެކެވެ.\nވަރުން ދަވަން އާއި ސާރާ ޢަލީ ޚާން ލީޑް ރޯލުން ފެނިގެންދާ މި ފިލްމް ރިލީޒްކުރުމަށް ކުރިން ހަމަޖެހިފައި އޮތީ މިއަހަރުގެ މެއިމަހުގެ ތެރޭގައެވެ. އެހެންނަމަވެސް ކޯވިޑް-19ގެ ސަބަބުން އިންޑިއާގެ ސިނަމާތަައް ބަންދުކޮށްފައި ވާތީ، ފިލްމް ރިލީޒްކުރުން ވަނީ ފަސްކޮށްފައެވެ. ކޯވިޑް-19 އާއި ގުޅިގެން މިއަހަރުގެ މެދުތެރޭ ރިލީޒްކުރުމަށް ހަމަޖެހިފައިވާ ގިނަ ފިލްމްތަކެއް ސިނަމާތަކުގައި އެޅުވުމުގެ ބަދަލުގައި އޯ.ޓީ.ޓީ ނުވަތަ ޑިޖިޓަލް ޕްލެޓްފޯމްތަކުގައި އެޅުވުމަށް ތައްޔާރުވަމުންދާއިރު، "ކޫލީ ނަންބަރު-1" ރިލީޒްކުރާނެ ގޮތަކާމެދު އަދިވެސް ވަކިގޮތެއް ނިންމިފައެއް ނުވެއެވެ.\nބޮލީވުޑްގެ ޚަބަރުތައް ގެނެސްދޭ ބައެއް ވެބްސައިޓްތަކުގައި ވާގޮތުން މި ފިލްމު ޑިޖިޓަލްކޮށް ރިލީޒްކުރުމަށް ގިނަ ހުށަހެޅުންތަކެއް ފިލްމުގެ ޑައިރެކްޓަރ އަދި ވަރުންގެ ބައްޕަ ޑޭވިޑް ދަވަންއަށް ވަނީ ލިބިފައެވެ. ނަމަވެސް ފިލްމުގެ ޕްރޮޑަކްޝަން ޓީމުގެ ވިސްނުން އަދިވެސް ހުރީ މި ފިލްމް ސިނަމާތަކުގައި ޕްރިމިއަރ ކުރުމަށެވެ. އެހެންކަމުން އިންޑިއާގައި ކޯވިޑް-19ގެ ހާލަތަށް ބަލާ ސިނަމާތައް އަލުން ހުޅުވާނެ ދުވަހަކަށް ޕްރޮޑަކްޝަން ޓީމުން އަންނަނީ އިންތިޒާރު ކުރަމުންނެވެ. މި ފިލްމް ރިލީޒްކުރުން އެންމެގާތީ މިއަހަރުގެ ފަހުކޮޅު ނުވަތަ އައު އަހަރާ ދިމާކޮށްކަމަށްވެސް ބައެއް ފަރާތްތަކުން ރިޕޯޓްކޮށްފައިވެއެވެ.\n"ކޫލީ ނަންބަރު-1" އަކީ 1995 ވަނަ އަހަރު ހަމަ އެނަމުގައި ގޯވިންދާ އާއި ކަރިސްމާ ކަޕޫރު ލީޑް ރޯލުން ފެނިގެންދިޔަ ފިލްމުގެ ރީމޭކެކެވެ. ހެއްވާ މަޖާ ކަންތައްތަކެއް ދައްކުވައިދޭ މި ފިލްމުގައި ކޮމެޑީ ރޯލުތަކަށް މަޝްހޫރު ޕަރޭޝް ރާވަލާއި، ޖާވިދު ޖެފްރީވެސް މުހިއްމު ރޯލުތަކުން ފެނިގެންދާނެއެވެ.\nމިއީ ޑޭވިޑް ދަވާން އޭނާގެ ކުރީގެ ފިލްމެއްގެ ރީމޭކް ހަދާ ދެވަނަ ފަހަރެވެ. މީގެ ކުރިން އޭނާ ވަނީ 1997 ވަނަ އަހަރު ރިލީޒްކުރި ޖުޅުވާގެ ރީމޭކެއް "ޖުޅުވާ 2" ނަމުގައި ހަދާފައެވެ. އެ ފިލްމުގައިވެސް ލީޑް ރޯލު ކުޅެފައިވަނީ ދަރިފުޅު ވަރުން ދަވަންއެވެ.


Qatar World Cup 2022: Miee disqualify kurumaai shakuvaathakuge World Cup eh! - One Online\nއިކުއެޑޯރުގެ ކަނާތުބެކް ބައިރޮން ކާސްޓިޔޯ: އުމުރުން 23 އަހަރުވީ ކާސްޓިޔޯއަކީ އިކުއެޑޯރަށް ކުޅުމުގެ ޝަރުތު ހަމަނުވާ ކުޅުންތެރިއެއް ކަމަށް ބުނެ ޗިލީންވަނީ މައްސަލަ ހުށައަޅާފައި. ފޮޓޯ އޭއެފްޕީ\nގަތަރު ވޯލްޑްކަޕް 2022: މިއީ ޑިސްކޮލިފައި ކުރުމާއި ޝަކުވާތަކުގެ ވޯލްޑްކަޕެއް\nގަތަރުގައި މިއަހަރު ބާއްވާ ވޯލްޑްކަޕް ފުޓްބޯޅަ މުބާރާތަށް ދެކުނު އެމެރިކާ ބައްރުން ކޮލިފައިވެފައިވާ އިކުއެޑޯރ މުބާރާތުން ޑިސްކޮލިފައިކޮށް އެޖާގަ ދޭން ދެކުނު އެމެރިކާގެ އެހެން ގައުމެއް ކަމަށްވާ ޗިލީން ރަސްމީކޮށް ފީފާގައި މިހާރު ވަނީ އެދިފައެވެ. ޗިލީން ބުނާ ގޮތުގައި އިކުއެޑޯރގެ ޓީމަށް ކުޅެގެން ނުވާނޭ، އަދި ކުޅުމުގެ ފުރުސަތުވެސް ދީގެން ނުވާނޭ ބިދޭސީއަކު ލައްވާ އިކުއެޑޯރއިން ވަނީ ކުޅުވައިފައެވެ. ކޮލިފައިން ބުރުގައި އިކުއެޑޯރއިން ކުޅުނު މެޗުތަކުގެ ތެރެއިން 8 މެޗެއްގައި އެ ކުޅުންތެރިޔާ ވަނީ ކުޅެފައެވެ. މިއީ ވަގު ޑޮކިއުމަންޓްތަކެއް ހަދައިގެން ފީފާއަށްވެސް އޮޅުވާލައިގެން އިކުއެޑޯރއިން ކޮށްފައިވާ ވައްކަމެއް ކަމަށްވެސް ޗިލީން ބުނެއެވެ. މި ކުޅުންތެރިޔާ ވަނީ ކޮލިފައިން ބުރުގައި ޗިލީއާ ދެކޮޅަށް އިކުއެޑޯރ ކުޅުނު ދެ މެޗުގައިވެސް ކުޅެފައެވެ.\nމައްސަލަ ޖެހިގެން އުޅޭ ކުޅުންތެރިޔަކީ ކާކު؟\nމައްސަލަ އުފެދިގެން އުޅޭ ކުޅުންތެރިޔަކީ ކަނާތު ބެކަށް ކުޅޭ އުމުރުން 23 އަހަރުވީ ބައިރޮން ކާސްޓިޔޯއެވެ. މީނާޔަކީ އިކުއެޑޯރުގެ ކުލަބެއް ކަމަށްވާ ބާސެލޯނާ އެސްސީގެ ޑިފެންޑަރެކެވެ. ޗިލީން ބުނާގޮތުގައި މީނާޔަކީ ކޮލަމްބިއާއަށް އުފަން ކޮލަމްބިޔާ މީހެކެވެ. އޭނާ ލައްވާ އިކުއެޑޯރުގެ ގައުމީ ޓީމަށް ކުޅުވައިފައިވަނީ ވަގު ޑޮކިއުމަންޓްތަކެއް ހަދައިގެންނެވެ. އުފަންވިތަނާއި އުފަން ތާރީޚުވެސް އޮޅުވާލައިގެންނެވެ. ކާސްޓިޔޯއަކީ ކާކުކަން އެނގޭނޭ ސައްހަ ޑޮކިއުމަންޓްތައްވެސް ޗިލީން ވަނީ ފީފާއަށް ހުށައަޅައިފައެވެ. މިކަން ވަރަށް ސީރިއަސް މައްސަލައެއްގެ ގޮތުގައި ފީފާއިން މިހާރު ދަނީ ތަހުގީގު ކުރަމުންނެވެ. އިކުއެޑޯރގެ ސީނިއަރ ގައުމީ ޓީމަށް ކާސްޓިޔޯ ކުޅެން ފެށީ ހުސްވި 2021 ވަނަ އަހަރުގައެވެ.\nއިކުއެޑޯރުގެ ޖާގަ ޗިލީއަށް ދީފާނެތަ؟\nމުބާރާތް ފެށެން ހައެއްކަ މަހަށް ވެފައިވަނިކޮށް އަލަށް ފެންމަތިވި ކަންތައްތަކާ ގުޅިގެން ޗިލީއަށް ބޮޑު ހައިރާންކަމެއް ވަނީ ލިބިފައެވެ. އިކުއެޑޯރުން ބޮޑު އޮޅުވާލުންތަކެއް އޮޅުވާލައި ބޮޑު ވައްކަމެއް ކޮށްފައިވާތީ ޗިލީގެ އެދުމަކީ އިކުއެޑޯރ ޑިސްކޮލިފައިކޮށް އެޖާގަ ޗިލީއަށް ދިނުމެވެ. އިކުއެޑޯރ ކޮލިފައިވެފައިވަނީ ދެކުނު އެމެރިކާ ޒޯނުގެ ހަތަރުވަނަ ޓީމުގެ ގޮތުގައެވެ. އެއީ ދެކުނު އެމެރިކާގެ އޮޓޮމެޓިކް އެންމެ ފަހު ޖާގައެވެ. ކޮލިފައިންގެ ފަސްވަނައަށް ދިޔަ ޕެރޫއަށް ޖެހިފައިވަނީ ޕްލޭއޮފް ކުޅެގެން ޖާގައެއް ކަށަވަރުކުރާށެވެ. ޕެރޫއަށް އޮތީ އޮސްޓްރޭލިޔާ ނުވަތަ ޔުނައިޓެޑް އަރަބް އެމިރޭޓްސްއެވެ. ދެކުނު އެމެރިކާގެ ކޮލިފައިން ބުރު ނިމުނުއިރު ޗިލީ ލައްވައިލީ ހަވަނައިގައެވެ. ފީފާއިން އަދި ވަކި އެއްޗެއް ނުބުނެއެވެ. ވަކި އެއްޗެއް ބުނާނީ މައްސަލަ ތަހުގީގު ކުރުމަށްފަހުގައެވެ.\nމީގެ ކުރިން އެއްވެސް ބަޔަކު ޑިސްކޮލިފައި ކުރިތަ؟\nމިފަހަރު ގަތަރުގައި ބާއްވާ ވޯލްޑްކަޕުން ސިޔާސީ ސަބަބުތަކަށްޓަކައި ރަޝިޔާވެސް ވަނީ ސަސްޕެންޑް ކުރެވި ޑިސްކޮލިފައި ކުރެވިފައެވެ. ރަޝިޔާއަށް ޕްލޭއޮފް ދެ މެޗެއް ކުޅެގެން ގަތަރު ވޯލްޑްކަޕަށް ކޮލިފައި ވެވެން އޮތެވެ. އެކަމަކު ޔުކްރޭނުގެ މައްސަލައިގައި ފީފާޔާއި ޔުއޭފާއިން ރަޝިޔާ ސަސްޕެންޑްކޮށް ވޯލްޑްކަޕުން ބޭރުކޮށްލީމާ ޕޮލެންޑް ވަނީ ޕްލޭއޮފް ފުރަތަމަ މެޗު ނުކުޅެ ޕްލޭއޮފްގެ ފައިނަލަށް ކޮލިފައިވެފައެވެ. ފަހު މެޗުގައި ސްވިޑަން ބަލިކޮށް ޕޮލެންޑް ވަނީ ވޯލްޑްކަޕަށް ކޮލިފައިވެފައެވެ. އެހެންވީމާ ރަޝިޔާ ޑިސްކޮލިފައި ކުރުމުގެ މަންފާ ލިބުނީ ހަގީގަތުގައި ޕޮލެންޑަށެވެ. ޑިސްކޮލިފައި ނުކުރިނަމަ ރަޝިޔާއަށް ފުރުސަތު އޮތެވެ. ފީފާއިން އިކުއެޑޯރ ޑިސްކޮލިފައިކޮށްފިނަމަ މިފަހަރުގެ ވޯލްޑްކަޕުން ބޭރުކޮށްލެވުނު ދެވަނަ ގައުމުކަމަށް އިކުއެޑޯރ ވާނެއެވެ.\nއީރާނުގެ ޖާގަ ހޯދަން އިޓަލީން އުޅުނުތަ؟\nމިފަހަރުގެ ވޯލްޑްކަޕަށް ކޮލިފައިނުވެ އިޓަލީ ކެޓީމާ އީރާނު ޑިސްކޮލިފައިކޮށް އެޖާގަ އިޓަލީއަށް ހޯދައިދޭން އިޓަލީގެ ނޫސްވެރިން މަސައްކަތްތަކެއް ކުރިއެވެ. އީރާނަކީ އޭޝިއާ ބައްރުން ކޮލިފައިވި ގައުމެކެވެ. އީރާނު ބޭރުކޮށްލެވިއްޖެނަމަ އެޖާގަ އިޓަލީއަށް ލިބިދާނޭ ކަމަށް ބަލައިގެން އީރާނާއި ދެކޮޅަށް ޔޫރަޕުގައި ކެމްޕޭނެއްވެސް ހިންގިއެވެ. އީރާނު ބޭރުކޮށްލަންޖެހޭ ސަބަބެއް ކަމަށް ބުނަމުން ދިޔައީ ލުބުނާނާއި ދެކޮޅަށް އީރާން ކުޅުނު ކޮލިފައިން މެޗު ބަލަން ސްޓޭޑިއަމަށް ވަނުމަށް އީރާނުގެ ދެހާހެއްހައި އަންހެނުން ޓިކެޓް ނަގައިގެން ތިއްބާ އެއިން އެއްވެސް މީހަކު ސްޓޭޑިއަމަށް ނުވެއްދި މައްސަލައެވެ. މިކަމަކީ ކުރިންވެސް ފީފާއިން އީރާނަށް އިންޒާރުކޮށްފައިވާ ކަމަކަށްވާތީ މިއީ އީރާނު ބޭރުކޮށްލަން އެކަށީގެންވާ ސަބަބެެއް ކަމަށްވެސް ބުނެފައިވެއެވެ. އެކަމަކު ފީފާއިން ނިންމީ އީރާނު ޑިސްކޮލިފައި ނުކުރުމަށެވެ.\nޖާގަ ބޭނުންވެގެން އެހެންބަޔަކު ޝަކުވާ ކުރިތަ؟\nމިފަހަރުގެ ކޮލިފައިން މަރުހަލާޔަކީ ގައުމުތަކުގެ ޝަކުވާތައް ވަރަށް ބޮޑުވެގެންދިޔަ މަރުހަލާއެކެވެ. ކެމެރޫން ޑިސްކޮލިފައިކޮށް އެޖާގަ ދޭން އަލްޖީރިޔާއިންވެސް އެދުނެވެ. އެކަން ނުކުރާނަމަ ޕްލޭއޮފްގެ ދެވަނަ މެޗު އަލުން ކުޅުވައިދޭން އެދުނެވެ. މިކަމަށް އެދުނީ ރެފްރީކަންކުރި ގެމްބިއާގެ ބާކަރީ ގައްސާމާ ބޭއިންސާފު ނިންމުންތަކެއް ނިންމާފައިވާ ކަމަށް ބުނެފައެވެ. ފީފާއިން ނިންމީ އަލުން ކުޅުވާނޭ ޖާގައެއް ނެތް ކަމުގައެވެ. ހަމައެގޮތަށް ސެނެގޯލާއި މިސްރު ކުޅުނު ޕްލޭއޮފްގެ ދެވަނަ މެޗުގައި ސެނެގޯލްގެ ސަޕޯޓަރުން މިސްރުގެ ފޯވާޑް މުހައްމަދު ސަލާހުގެ މޫނަށް ލޭޒަރ ދޯދި އަޅުވައި އޭނާއަށް އުނދަގޫކޮށްފައިވާތީ ސެނެގޯލް ޑިސްކޮލިފައިކޮށް އެޖާގަ މިސްރަށް ދޭން، ނުވަތަ މެޗު އަލުން ކުޅުވަން މިސްރުންވެސް އެދުނެވެ. ފީފާއިން ނިންމީ މިސްރުގެ އެދުން ގަބޫލު ނުކުރުމަށެވެ.\nގުޅޭ ޓެގު ވޯލްޑް ކަޕް ޤަތަރު ގަތަރު ވޯލްޑް ކަޕް 2022\nގަތަރު ވޯލްޑްކަޕް 2022: ގަތަރުގެ ގައުމީ ޓީމުގައި ބޭރު ގައުމުތަކަށް އުފަން ކުޅުންތެރިން ގިނައީ ކީއްވެ؟


H.Dh keylakunu vaguthegothun balahattaidheyne faraatheh hoadhany – Iru\nހދ.ކޭލަކުނު ވަގުތީގޮތުން ބަލަހައްޓައިދޭނެ ފަރާތެއް ހޯދަނީ\nރާއްޖޭގެ ތިމާވެށި ޙިމާޔަތްކޮށް ރައްކާތެރިކުރުމާބެހޭ ގާނޫނު ގެ ދަށުން ހިމާޔަތްކޮށްފައިވާ ހދ. ކޭލަކުނު ވަގުތީގޮތުން ބަލަހައްޓައިދޭނެ ފަރާތެއް ހޯދަން އެ އަތޮޅު ކައުންސިލުން އިއުލާންކޮށްފިއެވެ.\nހދ.އަތޮޅު ކައުންސިލުން ކުރި އިޢުލާނެއްގައި ބުނެފައިވަނީ ދިވެހިރާއްޖޭގެ ތިމާވެށި ޙިމާޔަތްކޮށް ރައްކާތެރިކުރުމާބެހޭ ޤާނޫނު (ނަންބަރު:4/93) ގެ ދަށުން ޙިމާޔަތްކޮށްފައިވާ ހދ.ކޭލަކުނު ވަގުތީގޮތުން ބަލަހައްޓައިދޭނެ ފަރާތެއް ހޯދަން ބޭނުންވާކަމަށެވެ.\nމިކަމަށް ހުޅުވާލެވިފައިމިވަނީ، ވިޔަފާރި ރަޖިސްޓްރީ ކުރުމުގެ ޤާނޫނު (ޤާނޫނު ނަންބަރ: 18/2014) ގެ ދަށުން ވިޔަފާރި ރަޖިސްޓްރީ ކުރެވިފައިވާ ފަރާތްތަކުގެ އިތުރުން ހދ.އަތޮޅު ރަށު ކައުންސިލްގެ އިދާރާތަކަށް ކަމަށްވެސް ހދ.އަތޮޅު ކައުންސިލުން މައުލޫމާތުދެއެވެ.\nއިތުރަށް އިޢުލާނުގައި ބުނެފައިވަނީ އަތޮޅު ކައުންސިލުން އަންގާ ގޮތެއްގެ މަތިން އެރަށް ބަލަހައްޓައި ދިނުމަށް އެދޭ ފަރާތްތަކުން، 28 ޖަނަވަރީ 2020ވާ އަންގާރަ ދުވަހުގެ 13:00 އަށް އަތޮޅު ކައުންސިލްގެ އިދާރާއަށް ވަޑައިގެން މަޢުލޫމާތު ސާފު ކުރެއްވުމަށްފަހު، 06 ފެބުރުވަރީ 2020 ވާ ބުރާސްފަތު ދުވަހު 11:00 އަށް އަގު ހުށަހެޅުއްވުން އެދޭ ކަމަށެވެ.\nކޭލަކުނަކީ ބިމުގެ ގޮތުން 80.23 ހެކްޓަރު ހުންނަ ރަށެކެވެ.


SunOnline: ސަރުކާރުގައި ބައިވެރިވުމަށް އެމްޑީޕީން ހުށަހެޅީ މަކަރުވެރި ރޭވުމަކުންތޯ ބަލަން ޖެހޭ: ޖުމްހޫރީ ޕާޓީ\ndate_range ބުރާސްފަތި 13 މޭ 2021\nސަރުކާރުގައި ބައިވެރިވުމަށް އެމްޑީޕީން ހުށަހެޅީ މަކަރުވެރި ރޭވުމަކުންތޯ ބަލަން ޖެހޭ: ޖުމްހޫރީ ޕާޓީ\nމުރުޝިދު އަބްދުލްހަކީމް 03 Sep 2012, 09:51\nއެއްބައިވަންތަ ކަމުގެ ސަރުކާރުގައި އެމްޑީޕީން ބައިވާން ބޭނުންވެގެން ހުށަހެޅީ ކުރީގެ ރައީސް އަދި އެ ޕާޓީގެ ރިޔާސީ ކެންޑިޑޭޓު މުހައްމަދު ނަޝީދުގެ މަކަރުވެރި ރޭވުމަކުންތޯ ވަރަށް ބޮޑަށް ވިސްނަން ޖެހޭނެ ކަމަށް ޖުމްހޫރީ ޕާޓީން ބުނެފި އެވެ.\nޖުމްހޫރީ ޕާޓީ އަށް އާންމުންގެ ބަޔަކު ސޮއި ކުރުމަށް ރޭ އެ ޕާޓީގެ އޮފީހުގައި ބޭއްވި ރަސްމިޔާތުގައި އެ ޕާޓީގެ ރައީސް ޑރ. އިބްރާހީމް ދީދީ ވިދާޅުވީ އެއްބައިވަންތަކަމުގެ ސަރުކާރުގައި އެމްޑީޕީން ބައިވެރިމަށް ހުށަހަޅާފައިވާ ހުށަހެޅުމާ މެދު ފުންކޮށް ވިސްނަން ޖެހޭނެ ކަމަށެވެ.\n"ނަޝީދުގެ ފޮރުވިފައިވާ އެޖެންޑާއެއްގެ ދަށުން، މަކަރުވެރި ރޭވަމެއްގެ ތެރޭން ހުށަހެޅޭ ކަމެއްތޯ ފުންކޮށް ވިސްނަން ޖެހޭނެ ކަމަށް އަޅުގަނޑުމެނަށް ގަބޫލު ކުރެވެނީ،"ޑީޑީ ވިދާޅުވި އެވެ.\nއެމްޑީޕީގެ ކުރީގެ ރައީސް ވިދާޅުވީ އެމްޑީޕީން މިހާރުގެ ސަރުކާރުގައި ބައިވެރިވުމަށް ހުށަހެޅީ އެ ޕާޓީގެ އެއްވެސް ގުނަވަނަކުން ފާސްކޮށްފައިވާ އުސޫލުތަކެއްގެ ތެރެއިންތޯ ބެލުމަކީ ވެސް މުހިންމު ކަމެއް ކަމަށާއި އަލަށް މިސަރުކާރުގައި ބައިވެރިވާ އެ ޕާޓީގެ ލީޑާޝިޕްގައި ވެސް ތިބެން ޖެހޭނީ އާ ލިޑަޝިޕެއް ކަމަށެވެ.\n"އެމްޑީޕީ ސަރުކާރުން މި ކޯލިޝަން ސަރުކާރުގައި ބައިވުމަށް ވަޑައިގަތުމަށް އެދިވަޑައިގަންނަވާ ކަމުގައިވާ ނަމަ އެ ޕާޓީގެ ގަރާރަކުން ފާސްކުރެވި ކަނޑައެޅިފައިވާ އުސޫލުގެ މަތީން އެ ޕާޓީގެ އާ ލީޑަޝިޕަކާ އެކީގައި ހުށަހަޅަން ޖެހޭނެ ކަމަށް އަޅުގަނޑަށް ގަބޫލު ކުރެވެނީ،" ޑީޑީ ވިދާޅުވި އެވެ.\nއެމްޑީޕީ ސަރުކާރުގައި ވަޒީރުކަން ކުރައްވާފައިވާ ޑީޑީ ވިދާޅުވީ އެމްޑީޕީން މި ސަރުކާރުގައި މިއަދު ބައިވެރިވާނެ ކަމަށް ބުނެފައި މާދަމާ އެއާ އިދިކޮޅަށް ކަންތައް ނުކުރާނެ ކަމުގެ އެއްވެސް ޔަގީން ކަމެއް ނެތް ކަމަށެވެ.\n"މި މަހު 30 ވަނަ ދުވަހުގެ ]ކޯނީގެ[ ރިޕޯޓު ނެރުމާ ގުޅިގެން އެއާ ޖެހިގެން އައި ދުވަހު ރައީސް ނަޝީދު ޕްރެސް ކޮންފަރެންސްގައި ވިދާޅުވީ އެމަނިކުފާނު ކޯނީގެ ރިޕޯޓު ގަބޫލު ކުރައްވާ ކަމަށް. އެކަމު ހަމަ އެހެން ވިދާޅުވެފައި ސަރުކާރާއި ރައްޔިތުނަށް ފުރައްސާރަ ކުރަކުން ބަޣީއެއް ގޮވަމުން އެފަދަ ނާތަހްޒީބު ކަންތައް ކުރިތަން އަޅުގަނޑުމެނަށް ފެނިގެން ހިނގައްޖެ،"ޑީޑީ ވިދާޅުވި އެވެ.\nރޭގެ ރަސްމިޔާތުގައި ޖުމްހޫރީ ޕާޓީގެ ލީޑަރު ގާސިމް ވިދާޅުވީ މިހާރުގެ ސަރުކާރުގައި ބައިވެރިވުމަށް އެމްޑީޕީން ބުނަމުންދާ އިރު ނަޝީދު އިސްކޮށް ހުންނަވައިގެން ހިންގި ހަރަކާތްތަކުގައި ލިބިފައިވާ ގެއްލުންތަކަކީ އަގު ކުރެވޭނެ ގެއްލުންތަކެއް ނޫން ކަމަށާއި އެކަންތައްތަކާ މެދު ވިސްނަން ޖެހޭނެ ކަމަށެވެ.


Hiya flat ah edhunu meehunge therein dhiriulhumuge haalath balan nugulhi huri farithakuge nan haamakohffi – Iru\nހިޔާ ފްލެޓަށް އެދުނު މީހުންގެ ތެރެއިން ދިރިއުޅުމުގެ ހާލަތު ބަލަން ނުގުޅި ހުރި ފަރާތްތަކުގެ ނަން ހާމަކޮށްފި\nހުޅުމާލޭ ދެވަނަ ފިޔަވަހީގައި ކުރިޔަށްދާ “ހިޔާ” މަޝްރޫއުގެ ދަށުން އަޅާ ފްލެޓުތަކަށް ކުރިމަތިލާފައިވާ ފަރާތްތަކުގެ ތެރެއިން ދިރިއުޅުމުގެ ހާލަތު ދެނެގަތުމަށް ފްލެޓްތަކުގެ މައްސަލަބަލާ ކޮމިޓީއަށް މިހާތަނަށް ފޯނުން ނުގުޅިހުރި ފަރާތްތަކުގެ ނަންތައް ހާމަކޮށްފި އެވެ.\nރައީސް އޮފީހުން ބުނީ “ހިޔާ މަޝްރޫޢު” ގެ ދަށުން ފްލެޓަށް އެދި ފޯމު ހުށަހަޅާފައިވާ ފަރާތްތަކުގެ ތެރެއިން، ޝަރުޠު ފުރިހަމަވާ ފަރާތްތަކުގެ “ދިރިއުޅުމުގެ ހާލަތު” ދެނެގަތުމަށް ގޭގެއަށް ޒިޔާރަތްކުރުމުގެ ކުރިން އެ ފަރާތްތަކާއި ފޯނުން ގުޅައި ކަށަވަރު ކުރުމުގެ މަސައްކަތްތަކުގެ ދަށުން، ގުޅޭނެ ނަންބަރެއްގެ ގޮތުގައި ދީފައިވާ ނަމްބަރުން ނުގުޅޭ ބައެއް ފަރާތްތަކުގެ ނަންތައް ހާމަކޮށްފައިވާ ކަމަށެވެ.\nފްލެޓްތަކުގެ މައްސަލަބަލާ ކޮމިޓީން މިއަދު ގެޒެޓް ކޮށްފައިވާ ލިސްޓްގައި ހިމެނޭ ފަރާތްތަކަކީ، ހިޔާ މަޝްރޫޢުގެ ދަށުން ފްލެޓަށް އެދިH4 ،H5 ،H6 ، H8 އަދި H10 އެ ކެޓެގަރީތަކުގެ ދަށުން ފޯމު ހުށަހަޅާފައިވާ ފަރާތްތަކުގެ ތެރެއިން، ގުޅޭނެ ނަންބަރެއްގެ ގޮތުގައި ދީފައިވާ ނަމްބަރުން، ނުގުޅުނު ފަރާތްތައް ކަމަށް ރައީސް އޮފީހުން ބުންޏެވެ.\nމީގެ އިތުރުން H7 އަދި H9 ކެޓަގަރީގެ “ދިރިއުޅުމުގެ ހާލަތު” ދެނެގަތުމުގެ މަސައްކަތް އަދި މުޅީން ނިމިފައި ނުވާތީ، އެ މަސައްކަތް ނިމުމުން އެ ދެ ކެޓަގަރީއިން ނުގުޅޭ ފަރާތްތަކުގެ ލިސްޓްތައްވެސް ޢާންމުކުރުމަށް ހަމަޖެހިފައިވާ ކަމަށް ރައީސް އޮފީހުން ބުންޏެވެ. ރައީސް އޮފީހުން ބުނީ އީ ފްލެޓް ލިބިވަޑައިގަންނަވާ ބޭފުޅުންގެ ފައިނަލް ލިސްޓުތައް ނޫން ކަމަށްވެސް ފްލެޓްތަކުގެ މައްސަލަބަލާ ކޮމިޓީން ފާހަގަކުރާ ކަމަށެވެ.\nއެ އިއުލާނުގައި އިތުރަށް ބުނެފައި ވަނީ މިއަދު އާންމު ކުރި ލިސްޓުގައި ހިމެނޭ ފަރާތްތަކުން އަންނަ ހަފްތާ އަންގާރަ ދުވަހުގެ ކުރިން https://hcc.presidency.gov.mv މި ލިންކުގައިވާ ފޯމު ފުރިހަމަ ކުރުމަށް އެދޭ ކަމަށެވެ.


OPEC in rasmeekoh Qatar vaki vejje. OPEC in rasmeekoh Qatar vaki vejje.\nއޯޕެކްއިން ރަސްމީކޮށް ޤަތަރު ވަކިވެއްޖެ\nޤަތަރު / އޯޕެކްގެ މެމްބަރުކަމުން ވަނީ ވަކިވެފައި\nތެޔޮ އުފައްދާ ޤައުމުތަކުގެ ބައިނަލްއަޤްވާމީ ޖަމްޢިއްޔާ، އޯޕެކްއިން ރަސްމީކޮށް ޤަތަރު ވަކިވެއްޖެއެވެ.\nޖެނުއަރީމަހުގެ 1 ވަނަ ދުވަހުން ފެށިގެން އޯޕެކްގެ މެމްބަރުކަމުން ޤަތަރު ވަކިވެފައިވާއިރު، އޯޕެކްގެ މެމްބަރުކަމުން ވަކިވާން ޤަތަރުން ނިންމީ މިދިޔަ ޑިސެމްބަރުމަހުގެ ތެރޭގައެވެ.\nޤަތަރަކީ އޯޕެކްގެ ޤައުމުތަކުގެ ތެރެއިން އެންމެ މަދުން ތެޔޮ އުފައްދާ އެއް ޤައުމު ކަމުގައި ވާތީވެ، އެ ޤައުމުން ބުނީ އޯޕެކުން ވަކިވާން ނިންމީ ތެޔޮ އެކްސްޕޯޓު ކުރުމަށްވުރެ ޤައުމުގެ އިޤްތިޞާދަށް ނަފާވާނެފަދަ އެހެން ދާއިރާތައް ހަރުދަނާ ކުރުމަށް މަސައްކަތް ކުރުމަށް ކަމަށެވެ. އަދި މި ނިންމުމަކީ ދުނިޔޭގެ ތެލުގެ އެއް ބާރު ކަމުގައިވާ ސަޢޫދީ ޢަރަބިއްޔާއާއި ދެމެދު އުފެދިފައިވާ ސިޔާސީ މައްސަލަތަކުގެ ސަބަބުން ނިންމި ނިންމުމެއް ނޫން ކަމަށްވެސް ޤަތަރުން ބުނެއެވެ.\nޤަތަރުން ބުނީ އޯޕެކުން ވަކިވުމަށްފަހު އެ ޤައުމުން ބޮޑަށް އިސްކަންދޭނީ ނެޗުރަލް ގޭސް އުފައްދާ މިންވަރު އިތުރު ކުރުމަށް ކަމަށް ޤަޠަރުން ބުނެއެވެ.\nޤަތަރަކީ ޤުދުރަތީ ގޭސް އެންމެ ގިނައިން އުފައްދާ އެއް ޤައުމެވެ. އެގޮތުން، އަހަރެއްގެ މައްޗަށް 77 މިލިއަން ޓަނުގެ ޤުދުރަތީ ގޭސް އެ ޤައުމުން އެކްސްޕޯޓުކުރާ ކަމަށް ތަފާސް ހިސާބު ތަކުން ދައްކައެވެ. އޯޕެކުން ވަކިވުމަށްފަހު، ތެޔޮ އުފައްދާ މިންވަރު މަޑުމަޑުން ދައްކުރުމާއިއެކު، ޤަޠަރުންވަނީ 2024 ވަނަ އަހަރާއި ހަމައަށް އެ ޤައުމުން އެކްސްޕޯޓުކުރާ ޤުދުރަތީ ގޭހުގެ ޢަދަދު 110 ޓްރިލިއަން ޓަނަށް އިތުރު ކުރުމަށް މަސައްކަތް ކުރާނެ ކަމަށް ބުނެފައެވެ.\nމިއީ 1960 ވަނަ އަހަރު އޯޕެކް އެކުލަވައިލެވުނު ފަހުން މެދު އިރުމަތީގެ ޤައުމަކުން އެ ޖަމިއްޔާއާއި ވަކިވި ފުރަތަމަ ފަހަރެވެ. ޤަޠަރަކީ ތެޔޮ އުފައްދާ ޤައުމުތަކުގެ ތެރެއިން ނިސްބަތުން އެންމެ މަދުން ތެޔޮ އުފައްދާ އެއް ޤައުމު ކަމަށް ވުމާއިއެކު، އެ ޤައުމު އޯޕެކާއި ވަކިވި ނަމަވެސް ދުނިޔޭގެ މާކެޓުގައި ތެލުގެ އަގަށް ބަދަލު ނާންނާނެ ކަމަށް ތަޖުރިބާކާރުން ބުނެއެވެ.\nއޯޕެކަކީ ދުނިޔޭގެ ތެޔޮ އުފައްދާ ގިނަ ޤައުމުތަކެއް އެކުލެވޭ ޖަމިއްޔާއެކެވެ. އޯޕެކްގެ ޤައުމުތަކުގެ ތެރޭގައި ހިމެނެނީ ޞަޢޫދީ ޢަރަބިއްޔާ، އަލްޖީރިއާ، އިކުއެޑޯރ، އެންގޯލާ، އިކުއިޓޯރިއަލް ގިނީ ގެ އިތުރުން ގެބަން، އީރާން، ކުވެއިތު، ޢިރާޤް، ލީބިޔާ، ނައިޖީރިޔާ ރިޕަބްލިކް އޮފް ކޮންގޯ ޔުނައިޓެޑް ޢަރަބި އެމިރޭޓްސް އަދި ވެނިޒުއެލާއެވެ. މީގެ އިތުރުން، އޯޕެކްގައި ނުހިމެނޭ ދުނިޔޭގެ ތެލުގެ ބާރުތައް ކަމުގައިވާ އެމެރިކާއާއި ރަޝިޔާފަދަ ޤައުމުތަކުންވެސް އޯޕެކް ސަމިޓުގައި ބައިވެރިވެއެވެ.


Kuriah Oiy Majilis Inthihaabugai JP In Vaadha Kuranee 22 Dhaairaa Ah - Vaguthu\nމަޖިލިސް އިންތިޚާބުގައި ޖޭޕީން ވާދަކުރަނީ 22 ދާއިރާއަށް\nލީޑަރު ކަމަށް އިންތިޚާބު ވުމުން ބޭއްވި ޖަލްސާގައި ގާސިމް ބައިވެރިވަނީ – ފޮޓޯ: ޖޭޕީ\nކޯލިޝަން އެއްބަސްވުމާ އެއްގޮތަށް ކުރިއަށް ދިއުމަށްޓަކައި، ކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި، ޖުމްހޫރީ ޕާޓީ އިން ވާދަކުރާނީ 22 ދާއިރާއަށްކަމަށް އެޕާޓީގެ ކައުންސިލް މެންބަރު އަދި ސައިންސް އެންޑް ޓެކްނޮލޮޖީ މިނިސްޓަރ މުޙައްމަދު މަލީހު ޖަމާލް ވިދާޅުވެއްޖެއެވެ.\n"އަވަސް" ގައި ވާހަކަދައްކަވަމުން މަލީހު ވިދާޅުވީ ހުރިހާ ދާއިރާއަކަށް ހުޅުވާލައި ނިމޭއިރު ކެންޑިޑޭޓުން ނަގާނީ 22 ދާއިރާއަކަށް ވާދަކުރުމަށްކަމަށެވެ. އަދި، އެއީ ވެރިކަން ކުރާ ކޯލިޝަންގެ މެދުގައި، ވެރިކަމަށް އައުމުގެ ކުރިން ވެފައިވާ އެއްބަސްވުމާ އެއްގޮތްވާގޮތުގެ މަތިން ކުރިއަށް ދިއުމަށްޓަކައިކަމަށްވެސް ވިދާޅުވިއެވެ.\n"ޖުމްހޫރީ ޕާޓީ އިން ހުރިހާ ދާއިރާއަކަށް ހުޅުވާލައި ނިމޭއިރު ނަންގަވާނީ 22 ދާއިރާއަކަށް ކެންޑިޑޭޓުން. އެއީ ކޯލިޝަން އެއްބަސްވުމާ އެއްގޮތަށް ކުރިއަށް ދިއުމަށްޓަކައި." މިނިސްޓަރ މަލީހު ވިދާޅުވިއެވެ.\nމީގެއިތުރުންވެސް، އޭނާ ވިދާޅުވީ ކޯލިޝަން ބައިވެރިންގެ މެދުގައި ޚިޔާލު ތަފާތުވުންތަކެއް ހުރިކަމުގައިވިޔަސް ހުރިހާ ޕާޓީތަކުން ކޯލިޝަން އެއްބަސްވުމަށް ހުރުމަތްތެރިކޮށް ހިތާނެކަމަށްވެސް އޭނާ ވިދާޅުވިއެވެ. ހަމައެހެންމެ، ޕާޓީތަކުން ގޮނޑިތައް ބަހައިގެން ނިކުމެއްޖެނަމަ، މުޅި މަޖިލީހުގެ އަޣުލަބިއްޔަތު ލިބޭނެކަމަށްވެސް ވިދާޅުވިއެވެ.\nކޯލިޝަންގެ އެންމެ ބޮޑު ޕާޓީ، އެމްޑީޕީ އިން ވަނީ މަޖިލީހުގެ 86 ދާއިރާއަކަށް ކުރިމަތިލުމަށް ނިންމާފައިވާކަން ހާމަކޮށްފައެވެ.\nޖެނުއަރީ 11, 2019 17:49\nޢެރޭވެސް ގާސިމު ތެޅި އަނގަޔަކުން އެނގޭ 87 ދާއިރާއައް ނުކުންނަންނުޖެރޭނެކަން.\nޖެނުއަރީ 11, 2019 19:00\n2009 ގަ އެތަކެއް ދާއިރާއަށް ވާދަކޮށް ލިބުނީ މާމިގިލީ ދާއިރާ އެކަނި.. 2014 ރ.ޔާމިންގެ ތާއީދުގައި 15 ގޮނޑި ލިބުނީ.. މިފަހަރު ލިބޭނީ3ނުވަތަ5ފަހެއް... ވ.ގިނަ ކުރީގެ ގޮނޑި ގެއްލޭނެ.. ސަބަބަކީ.. މެންވަރުން ޖޭޕީއަށް ދޯކާދިނުން. ރައްޔިތުން މިފަހަރު އެހުރިހާ މެންބަރުންނަށް ހަރުއަޑުން ނޫނެކޭ ބުނާނެ.\nލައިފެއް މޭކް ކުރަން އެބަ ބޭނުންވޭ 20 އަމީނޯ އެސިޑްސް ބޭނުންވޭ ތަފާތު ޕްރޮޓިންސް ތަކުގެ ނަމުގައި އަދި އަމީނޯ އެސިޑްސް ތައް ލޮކޭޓް ކުރެވިފައިވަނީ އެއީ މޮލިކުލް އެއް ގެ ތެރޭގައި ކަމަށްވާއިރު ކޮންމެ ސެލްއެއް ގެ ތެރޭގައި އެވަނީ ޑީއެންއޭ ޑީއެންއޭ އަކީ އެއީ މާސްޓަރ ބްލޫ ޕްރިންޓް އެއް އިންފޮމޭޝަން ސައެންސް ހިމެނޭ މީ އިންސާނާ އުފެދިފައިވާ ގޮތުގެ ބޭސިކް ތިއަރީ އަކީ ވެސް މިއިން އަންގާދެނީ ޗެއިން އޮފް އިވެންޓްސް ފެށިގެންވާން ޖެހޭނެ ކަމަށް ތިޔާ މާލީ ބަޔާން ތަކަކީ އެއީ އެއްވެސް ޗެއިން އޮފް ޑީއެންއޭ އެއް ހިމެނޭ އެއްޗެއް ނޫނޭ ތިޔާއީ ކޮލައިޑެޑް މާލީ ބަޔާން އެކޭ ތިޔާ މާލީ ބަޔާން އަކީ އެއީ އިންސާނުންގެ ބުއްދި އަށް ގަބޫލުކުރެވޭނެ އެއްޗެއް ކަމަށް މަމެންނަށް ގަބޫލެއް ނުކުރެވޭނެއޭ..\nޖެނުއަރީ 11, 2019 20:20\nތަމެންގެ ވެރިކަމުގައި ތަމެން ފުރަތަމަ ނެރުނު ހުރިހާ މާލީ ބަޔާން ތަކުގައި ހިމެނެނީ އެއީ ސީދާ ރޯ ބުހުތާނު ދޮގު ކަމަށްވާތީވެ ތަމެން ނެރެފައިވާ ފޭކް މާލީ ބަޔާން ތަކުގައި ތެދު ހިމެނެނީ އެންމެ %11 ކަމުގައި ތަމެންގެ ސެކްރެޓޭރިއެޓް ބުނެއޭ ބުނަން މަމެން ނެތީމޭ އިނގޭތޭ ތަމެންގެ މާލީ ބަޔާން ތަކަކީ އެއީ ދަ ފޭކް އޮފް ދަ ފޭކް މާލީ ބަޔާން ތަކޭ އެއީ އަމާ ބުނީތީ ފަރަށް ދާ އުސޫލުން ތަމެން މަމެންނަށް އޮޅުވާލާ މަކަރާއި ހީލަތުން ވޯޓް ދަމައިގަންނަން ނެރެފައިވާ ފޭކް އޮފް ދަ ފޭކް ބަޔާން ތަކޭ ރައީސް އޮފީހުގެ ޕޮލިސީ ސެކްރެޓަރީ ބޮޑެތި ވެލްޑިންގް މާސްކް އަޅައިގެން ރައީސް އޮފީސް ތެރެއަށް ބޭނިގަނެގެން އިނދެ ނެރެން ބުނި މާލީ ބަޔާން މީ ތަމެން ކޮން ގޮތަކަށް ބަލާފައި ނެރުނު ބަޔާން ތަކެއް ތޭ ދަ ގަމާރާ ދަބީތާ އާ ހުރިހާ ބަޔާން ތައް ވީދާލާ ވީދާލާ ވީދާލާ އެއްލާލާ އެއްލާލާ އެއްލާލާ އެއްލާލާ އެއްލާލާ އެއްލާލާ އެއްލާލާ ގެޓް ދަ ޕޮއިންޓް. ގުޑް ގުޑް..\nޖެނުއަރީ 11, 2019 20:43\nމިހާރު ވަރަށްސާފް ގާސިމު ތިހިރީ އެމްޑީޕީދެކެ ވވ ބޮޑަށް ބިރުގަނެފައި\nޖެނުއަރީ 11, 2019 21:07\nމިރާއްޖޭގައި ފަހަކަށްއައިސް ހިނގަމުންމިދާ ކަންތައްތަކަށްބަލައި، ވޯޓްދޭންޖެހޭ ފަރާތް ރައްޔިތުންނަށް ނޯޅޭނެއެވެ. އަދި ވޯޓްދޭންނުޖެހޭ ފަރާތްވެސް ރައްޔިތުންނަށް ނޯޅޭނެއެވެ.\nޖެނުއަރީ 12, 2019 09:15\nމަޖްލިސްގެ ސްޕަމެޖޯރިޓީ ނަންގަވާނޭކަމަށް ފެންނަނީ ރައީސް ޔާމީން! ރިޔާސީ އިންތިޚާބުގައި އެކަނި ގިނިކަންޏާ ނުކުންނަވާ ހޯއްދެވި 132000 ވޯޓްގެތެރެއިން ވަގުންގެއަތްދަށުން ސަލާމަތްކުރެވުނީ 96000 ވޯޓުކަމުގައިވިޔަސް ރައީސްޔާމީންގެ ވޯޓުން ވައްކަންކޮށްގެންވެސް އަނެއް ފަސް މީހުންނަށް ލިބުނީ 135000 ވޯޓް! އެއީ ބޮލަކަށް 26000 ވޯޓް! އިންޝާއަﷲ ރައީސް ޔާމީން މަޖްލިސް ކާމިޔާބުކުރައްވާނެ!


Dhivehinna ehee vumuge gothun3million rufiya zakaathu fund in haradhu kohfi - AO News\nދިވެހިންނަށް އެހީވުމުގެ ގޮތުން ޒަކާތު ފަންޑުން3މިލިއަން ރުފިޔާ ހަރަދު ކޮށްފި\nކޮވިޑް-19 އާއި ގުޅިގެން ރާއްޖެއިން ބޭރުގައި ހާލުގައި ޖެހިފައިތިބި ދިވެހިންނަށް އެހީވުމުގެ ގޮތުން ޒަކާތު ފަންޑުން3މިލިއަން ރުފިޔާ ހަރަދު ކޮށްފައިވާ ކަމަށް އިސްލާމިކް މިނިސްޓަރު ޑރ. އަހުމަދު ޒާހިރު ވިދާޅުވެއްޖެއެވެ.\nރޭ ރާއްޖެޓީވީގެ ފަލަސުރިހީ ޕްރޮގްރާމްގައި ވާހަކަ ދައްކަވަމުން މިނިސްޓަރު ޑރ. ޒާހިރު ވިދާޅުވީ ބަލިމަޑުކަމާ ގުޅިގެން ރާއްޖެއިން ބޭރުގައި ހާލުގައި ޖެހިފައި ތިބި ދިވެހިންނަށް އެހީވުމަށް ސަރުކާރުން ވަރަށް ބުރަ މަސައްކަތްތަކެއް ކޮށް ބައިވަރު ފައިސާތަކެއް ވެސް ޚަރަދު ކުރުމުން އަންނަ ކަމަށެވެ. އެ ގޮތުން މި ޚަރަދު ކުރައްވަމުން ގެންދަވާއިރު ޒަކާތު ފައިސާއިން ތިން މިލިއަން ރުފިޔާ ސަޕޯޓެއް ދިނުމުގެ ގޮތުން ހަރަދުކޮށްފައިވާކަމަށް ޑރ. އަހުމަދު ޒާހިރު ވިދާޅުވިއެވެ.\nމީގެ އިތުރުން ޑރ. އަހުމަދު ޒާހިރު ވިދާޅުވީ ޒަކާތު ފަންޑުގައި ހުންނަ ފައިސާ ބޭނުން ކުރުމަށް ވަކި ހާއްސަ އުސޫލެއް ކަނޑައެޅިފައި އޮންނަ ކަމަށެވެ. އެގޮތުން އެ ފައިސާ ހަރަދު ކުރަނީ ޒަކާތު ފަންޑާ ގުޅޭ ކޮމިޓީ އާއި އިލްމުވެރިން ތިއްބަވާ ޒަކާތު ފަންޑު އެޑްވައިޒަރީ ބޯޑުން ހުއްދަދޭ ކަންތައްތަކަށް ކަމަށެވެ.\nއިސްލާމިކް މިނިސްޓަރީޑރ. އަހުމަދު ޒާހިރު\nމީދޫ ގައި ހަދާ 700 މީހުންގެ މިސްކިތުގެ ކުރެހުންތައް ފައިނަލް ކޮށްފި- ރޮޒޭ\nއިސްލާމިކް މިނިސްޓްރީއަށް ދައްކަން ޖެހޭ6މިލިއަން ރުފިޔާ އައިލެންޑް އޭވިއޭޝަނުން ދައްކައިފި


Qaanoony Imuge There Ah vanumah Bidheyseen Galolhu Dhandu Anehkkaaves Furaalaifi - Vaguthu\nޤާނޫނީ އިމުގެ ތެރެއަށް ވަނުމަށް ބިދޭސީން ގަލޮޅު ދަނޑު އަނެއްކާވެސް ފުރާލައިފި\nގަވާއިދާ ޚިލާފަށް އުޅޭ ބިދޭސީންގެ މައްސަލަ ހައްލުކުރުމަށް ސަރުކާރުން ފަށާފައިވާ މަސައްކަތުގެ ތެރެއިން އަލުން ރީ ރެޖިސްޓްރީ ވުމަށް އެތަށް ހާސްަ ބިދޭސީންނެއް އަނެއްކާވެސް ގަލޮޅު ދަނޑު ފުރާލައިފި އެވެ.\nއިކޮނޮމިކް މިނިސްޓްރީން ބުނީ ރެގިއުލޭޝަންސް ޕްރޮގްރާމްގެ ދަށުން ރެގިއުލައިޒްވުމަށް ބިދޭސީންނަށް ކިޔު ނަންބަރު ދޫކުރުން ކޮންމެ ހޮނިހިރު ދުވަހެއްގައި ގަލޮޅު ދަނޑުގައި ކުރިއަށް ގެންދިޔުމަށް ނިންމާފައިވާ ކަމަށެވެ. ނަމަވެސް މިދިޔަ ހޮނިހިރު ދުވަހު މި ޕްރޮގްރާމް ކުރިއަށް ގެންގޮސްފައިނުވެ އެވެ.\nމިއަދު ހެނދުނު 7:30 ހާއިރު އިކޮނޮމިކް މިނިސްޓްރީން ބިދޭސީން އަލުން ރެޖިސްޓްރީ ވުމަށް ކިޔު ނަންބަރު ދޫކުރުމަށް ފަށާފައިވާއިރު، ރެއިއްސުރެން ގަލޮޅު ދަނޑު ކައިރީ އެތަށް ސަތޭކަ ބިދޭސީންނެއް ވަނީ ކިޔޫ ހަދާފަ އެވެ.\nސަރުކާރުން ވަނީ ބިދޭސީންގެ މައްސަލަ ހައްލު ކުރަން "ނެޝަނަލް ޓާސްކްފޯސް އޮން އިޝޫސް ރިލޭޓެޑް ޓު މައިގްރެންޓް ވޯކާސް" ގެ ނަމުގައި ޓާސްކްފޯހެއް އުފައްދާފަ އެވެ. ބިދޭސީންގެ މައްސަލަ ހައްލު ކުރަން އެ ޓާސްކް ފޯސް އިން އެޅި އެއް ފިޔަވަޅަކީ ބަންގްލަދޭޝް އިން ލޭބަރުން ގެނައުން އެއް އަހަރު ދުވަހަށް ސަސްޕެންޑް ކުރުމެވެ. އަދި ގަވާއިދާ ހިލާފަށް އުޅޭ ބިދޭސީން އަލުން ރެޖިސްޓަރީވާން ވަނީ ފުރުސަތު ހުޅުވާލުމެވެ.\nސަރުކާރުން ހުޅުވާލާފައިވާ މި ޕްރޮގްރާމްގައި ކުރިން ނަމްބަރ ދޫކުރަމުން އައިސްފައިވަނީ ސިވިލް ސާވިސް ކޮމިޝަން ހުންނަ އިމާރާތުގައި ގާއިމްކޮށްފައިވާ އިކޮނޮމިކް މިނިސްޓްރީގެ ރެގިއުލަރައިޒޭޝަން ޔުނިޓްގައެވެ. މިކަމަށް ކޮންމެ ދުވަހަކު އެ މިނިސްޓްރީން ދޫކުރަމުން އައީ 150 ނަންބަރެވެ. މި ޕްރޮގަރާމް އެތަނުގައި ކުރިއަށް ދިޔަ އިރު ރޭގަނޑު ނުނިދާ، ވެހޭ ވާރޭގައި ވެސް ބައެއް ބިދޭސީން ކިޔު ހަދައިގެން ތިބި މަންޒަރު ފެނިފައިވެ އެވެ.\nމި ޕްރޮގްރާމް ގަލޮޅު ދަނޑަށް ބަދަލުކޮށްފައިވަނީ މީގެ ކުރިން ސިވިލް ސާވިސް ކޮމިޝަންގެ އިމާރާތު ބޭރުގައި ގިނަ އަދަދެއްގެ ބިދޭސީން ރޭގަނޑު އަދި ދަންވަރު ގަޑީގައި ވެހޭ ވާރެއާއި ޖެހިގެން ކިޔު ހަދައިގެން ތިބޭ މައްސަލަ މީސް މީޑިއާގައި ފެންމަތިވެފައިވަނިކޮށެވެ.\nއޮކްޓޯބަރ 19, 2019 12:56\nތިޔަޓާސްކް ފޯހަކީވެސް ގާނޫނުގެ ތެރެއަށް ވައްދަން ޖެހޭ ތަނެއް!\nއޮކްޓޯބަރ 19, 2019 15:30\nރައީސް އިބޫގެ 1 ވަޢުދު، ދަނޑުތައް ފުރާލުން، އެވަޢުދު ފުދުނީ އަލްޙަމްދުދިއްލާހި\nއޮކްޓޯބަރ 19, 2019 16:55\nމަޖިލީހުގަ ތި އެއްލައްކަ މީހުން ތަމްސީލުކުރަން ދުންޔާ މައުމޫނުގެ ފިރިސޮރު ޚާއްސަ މެމްބަރެއްގެ ގޮތުގަ އެސައިންކުރުން ވަރަށް މުހިއްމު!\nއޮކްޓޯބަރ 23, 2019 09:24\nޖަލުގައިވެސް ކުއްވެރިން ގިނަވީމާ ގާނޫނީ އިމުގެ ތެރެއަށް ވަނުމަށް ނޫނީ ރަނގަޅު ވުމަށް


އެމްޑީޕީގެ އާދަޔާޚިލާފް، އުފާވެރި، ހަރަކާތްތެރި، ކުލަގަދަ، އަދި ޒަމާނީ ޕެރޭޑުން ޕާޓީގެ ސިޔާސަތުތަކަށް އުތުރިއަރާ ތާޢީދު ހާމަވޭ. – Maldivian Democratic Party\nއެމްޑީޕީގެ އާދަޔާޚިލާފް، އުފާވެރި، ހަރަކާތްތެރި، ކުލަގަދަ، އަދި ޒަމާނީ ޕެރޭޑުން ޕާޓީގެ ސިޔާސަތުތަކަށް އުތުރިއަރާ ތާޢީދު ހާމަވޭ.\nދިވެހިރައްޔިތުންގެ ޑިމޮކްރަޓިކް ޕާޓީ )އެމްޑީޕީ(ގެ 8 ވަނަ އަހަރީ ދުވަސް މުނާސަބުކޮށް ޕާޓީން އިންތިޒާމްކުރި ރޭގެ (26ޖޫން 2013-ބުދަ) ޕެރޭޑު ސިފަކުރެވިގެންދިޔައީ އާދަޔާޚިލާފް، އުފާވެރި، ހަރަކާތްތެރި، ކުލަގަދަ، އަދި ޒަމާނީ އިންތިޒާމްތަކެއްގެ ގޮތުގައި ކަމަށާއި އެ ހިނގާލުމުގައި ބައިވެރިވެލެއްވި ރައްޔިތުންގެ އަދަދު ނިސްބަތުން ރެކޯޑް އަދަދަކަށް ގިނަވެގެންގޮސްފައިވަނީ ޕާޓީގެ ސިޔާސަތުތަކަށް ދިވެހި ރައްޔިތުންގެ ތާއީދު އިރާދަފުޅާއެކު އިތުރުވަމުން އުތުރި އަރަމުން އަންނާތީ ކަމުގައި އެމްޑީޕީގެ ރިޔާސީ ކެންޑިޑޭޓް ރައީސް މުހަންމަދު ނަޝީދު ފާހަގަކުރައްވައިފިއެވެ.\nއަރި އަތޮޅު ދެކުނުބުރިއަށާއި ވާވުއަތޮޅަށް ކުރައްވާ ދަތުރުފުޅެއްގައި މިއަދު މާލޭން ފުރާވަޑައިގެންނެވުމުގެ ކުރިން ރައީސް ނަޝީދު ވިދާޅުވީ “ދިވެހި ރައްޔިތުން އެހެންގޮތަކަށް ނޭދޭ، ރައްޔިތުން ބޭނުމީ ތަރައްގީ، އިރާދަފުޅާއެކު އެމްޑީޕީ މިއީ އެރައްޔިތުންގެ ވިންދާ ގުޅިފައިވާ ޕާޓީ، ރޭގެ ޕެރޭޑު ރަމްޒުކޮށްދިނީ އެ ތަރުހީބު” ކަމަށެވެ.\nސުނާމީ ބިނާ ކައިރިން ފެށި މިޕެރޭޑްގައި ރިޔާސީ ކެންޑިޑޭޓް ރައީސް މުހަންމަދު ނަޝީދާއި ރައްޔިތުންގެ މަޖިލީހުގެ ރައީސް އަބްދުﷲ ޝާހިދާއި ގައުމީ މަޖިލީހުގެ މެމްބަރުންނާއި ޕާޓީގެ އެންމެހާ ގުނަވަންތަކުން މެމްބަރުން ބައިވެރިވެފައިވާއިރު، ގިނަ އަދަދެއްގެ ރައްޔިތުން ބައިވެރިވެފައިވެއެވެ. ލައިޓް ސިސްޓަމަކާ އެކު ތައްޔާރުކޮށްފައި އޮތް ކުލައައްޔާއި ސައުންޑް ޕިކަޕް ގެ ފަހަތުން ބެރުވެރިންނާއި، ޕޮންޕޮން ގްރޫޕްތަކާއި ރީނދޫ ކުޑަ ހިފައިގެން ތިބި ގްރޫޕްތަކާ މަޝްހޫރު ފަންނާނުން ބައިވެރިވިއެވެ. ޕާޓީގެ ރަންރީނދޫ ކުލައިން ނާށި، ރިބަން، ބޯޅަ އަދި ބޮލުގައި އަޅާ ރީނދޫ ވިގު ފަދަ އެތައް ދައްކާލުމެއް ޕެރޭޑް ގެ ބައިވެރިން ހާމަކުރަމުން ގެންދިޔައެވެ. ޕެރޭޑްގެ ބައިވެރިން އެތުރިގެން ތިބީ އަންހެނުންނާއި ފިރިހެނުންގެ ޒުވާން ގްރޫޕްތަކާއި ދުވަސްވީ މީހުންނާއި ދެބައި އުމުރުގެ މީހުން ވަކިކުރެވޭ ތަރުތީބަކުންނެވެ. ބޮޑުތަކުރުފާނު މަގުން، މަޖީދީމަގުން، ސްޓާ ސިނަމާ ކައިރިން، އަމީނީ މަގުން އެނބުރި އުސްފަސްގަނޑާ ހަމައަށް ބޭއްވުނު ހިނގާލުން ކުރިއަށް ދިޔައީ ޖޯޝް އާއި ފޯރި ގަދަ ރޫހެއްގައެވެ. އެމްޑީޕީގެ “އެއްބުރުން”ގެ އަޑު މުޅި ޕެރޭޑް ގައި ގުގުމަމުން ދިޔައިރު އެތައް ސަރަހައްދަކުން ތާއީދު ހާމަކުރުމުގެ ގޮތުން ބައިވެރިން މާފަތި އެޅުވުމާއި، ކަރުދާހު ކުނޑިއާއި ފުއްޕާހަންތަކުން މަރުހަބާ ކިޔާފައިވެއެވެ.\nއެމްޑީޕީ ޕެރޭޑް ތެރެއިން ހާމަވެގެންދިޔަ އެއް އުސްއަލި ކަމުގައި ގިންމެމްބަރުންތަކެއް ދެކެނީ ވިލީ ފުލުސް އޮފީސް ކައިރިން ފުލުހުންތަކެއް ބައިވެރިންނާއި ސަލާމްކޮށްފައިވާތީ ކަމާއި އެއީވެސް މި ޕެރޭޑުގެ އާދަޔާޚިލާފްކަމުގެ ދަރަޖަ އިތުރުކޮށްދިން ހެޔޮފާލެއްކަމުގައި ގިނަ މެމްބަރުން ފާހަގަކޮށްފައި ވެއެވެ.


BREAKING: Green Zone akah nudhey, hurihaa luyeh dhinun rakkaatherieh noon: Dr. Sheena - One Online\n24 ސެޕްޓެމްބަރު 2020، މާލެ، ކޮވިޑް 19ގެ މައުލޫމާތު ހިއްސާކުރުމަށް ހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) އިން ބާއްވަމުން އަންނަ ޕްރެސް ކޮންފަރެންސްގެ ތެރެއިން ޑރ. އިބްރާހިމް އަފްޒަލް ވާހަކަދައްކަވަނީ -- ފޮޓޯ: އެޗްއީއޯސީ\nކޮވިޑުގެ ހާލަތު އަދިވެސް ގްރީން ޒޯނަށް ނުދާ ކަމަށާއި ހުރިހާ ލުޔެއް ދިނުން ރައްކާތެރި ނޫން ކަމަށް ޑރ. ޝީނާ މޫސާ ވިދާޅުވެއްޖެއެވެ.\nހެލްތު އިމެޖެންސީ އޮޕަރޭޝަންސް ސެންޓަރު (އެޗްއީއޯސީ)ގައި މިރޭ ބޭއްވި ނޫސްވެރިންގެ ބައްދަލުވުމުގައި ޕަބްލިކް ހެލްތު އެކްސްޕާޓް ޑރ. ޝީނާ މޫސާ ވިދާޅުވީ މިހާރު އަޅާފައިވާ ރައްކާތެރިކަމުގެ ފިޔަވަޅުތަކާއެކުގައި ބަލީގެ ޓްރެޖެކްޓްރީ ދައްކާ ގޮތުން ބަލި ޖެހޭ މީހުންގެ އަދަދު ހުރީ ދަށްވާ ގޮތަށް ކަމަށެވެ. ނަމަވެސް ކޮވިޑުގެ ކޭސްތައް ދަށްވާ އަވަސްމިން ލަސްވެއްޖެ ކަމަށް ވިދާޅުވިއެވެ.\nޑރ. ޝީނާ ވިދާޅުވީ، އަދިވެސް ކޮވިޑުގެ ގްރީން ޒޯނަށް ނުދާ ކަމަށާއި އެހެންކަމުން ހުރިހާ ލުޔެއް ދިނުން ރައްކާތެރި ނޫން ކަމަށެވެ. ލުއިތައް ދީފިނަމަ އަލުން ބަލި ފެތުރިގެން ހިނގައިދާނެ ކަމަށްވެސް ވިދާޅުވިއެވެ.\n"ވަރަށް މުހިންމު އަދިވެސް ދެތިން ހަފުތާ މެޝާސްއާ އެއްކޮށް، ސަސްޓެއިންކޮށް ގްރީން ޒޯނުގައި ބަހައްޓަން މަސައްކަތް ކުރުން. އެއީ ބަލީގެ އިންކިއުބޭޝަން ޕީރިއަޑް އަޅުގަނޑުމެން ގްރީން ޒޯނުގައި ބަހައްޓައިގެން މެނޭޖުކޮށްލެވިއްޖެއްޔާ އެ ފެތުރޭ މިންވަރު ދަށްވެގެންދާނެ. އެހެންވީމާ އަދި ސޭފްއެއް ނޫނޭ ހުރިހާ ރެސްޓްރިކްޓިވް މެޝާސް ނަގާކަށެއް،" ޑރ. ޝީނާ ވިދާޅުވިއެވެ.\nމީގެ އިތުރުން ޑރ. ޝީނާ ވިދާޅުވީ ފިޔަވަޅުތައް އެޅި ނަމަވެސް، ކޮވިޑުގެ ވެކްސިނެއް ލިބެންދެން ބަލީގެ ނުރައްކާ އޮންނާނެ ކަމަށެވެ. އަދި ވެކްސިނެއް ނުލިބެނީސް ކުރިން އުޅުނު ދިރިއުޅުމަށް އަނބުރާ ނުދެވޭނެ ކަމަށްވެސް ވިދާޅުވިއެވެ.\nކޮވިޑް ފެތުރުން ކޮންޓްރޯލް ކުރުމަށް ރައްޔިތުންގެ ފުރިހަމަ އެއްބާރުލުން ބޭނުންވާކަން ފާހަގަކުރައްވައި، ޑރ. ޝިނާ ވިދާޅުވީ މިހާރު އަޅާފައިވާ ފިޔަވަޅުތަކަށް ދެތިން ހަފުތާ ވަންދެން ފުރިހަމައަށް އަމަލުކޮށްފިނަމަ އިތުރު ލުއިތައް ދެވިގެންދާނެ ކަމަށެވެ.\nގުޅޭ ޓެގު ކޮވިޑް 19 އެޗްއީއޯސީ ޑރ. ޝީނާ މޫސާ ސިއްހަތު ހެލްތު ޕްރޮޓެކްޝަން އެޖެންސީ (އެޗްޕީއޭ)\nމިމަހުގެ ފަހުކޮޅުން ފެށިގެން ކޮވިޑްގެ ކޭސްތައް މަދުވާނެ ކަމަށް ބެލެވޭ: ޑރ. ޝީނާ


Kudahuvadhoo inn positive vi meehunge adhadhu 22 ah, direct contact inn ge gothugai 115 meehun - One Online\nދ. ކުޑަހުވަދޫ މަގެއްގެ މަތިން---- ފޮޓޯ: ކުޑަހުވަދޫ ކައުންސިލް\nކުޑަހުވަދޫން ޕޮޒިޓިވްވި މީހުންގެ އަދަދު 22 އަށް، ޑައިރެކްޓް ކޮންޓެކްޓުންގެ ގޮތުގައި 115 މީހުން\nދ. ކުޑަހުވަދޫން ކޮވިޑަށް ޕޮޒިޓިވްވި މީހުންގެ އަދަދު 22 އަށް އަރައިފިއެވެ.\nހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ)ގައި މިރޭ ބޭއްވި ނޫސްވެރިންގެ ބައްދަލުވުމުގައި އެޓޯލް ޕްރިޕެއާޑްނަސްގެ ފަރާތުން އަބްދުﷲ މައުރޫފް ވިދާޅުވީ އެ ރަށުން ޑައިރެކްޓް ކޮންޓެކްޓުންގެ ގޮތުގައި މިހާތަނަށް 155 މީހަކު ފާހަގަކުރެވިފައިވާ ކަމަށެވެ.\n"ދ. ކުޑަހުވަދޫގައި އަޅުގަނޑުމެންނަށް ފާހަގަވެގެން މިދިޔައީ 22 ފަރާތެއް މިވަގުތު އެކްޓިވް ކޭސްގެ ގޮތުގައި. އަދި ޑައިރެކްޓް ކޮންޓެކްޓުންގެ ގޮތުގައި 155 ފަރާތެއް އަޅުގަނޑުމެންނަށް ފާހަގަވޭ. އަދި އެ ރަށުން މިވަގުތު 427 ސާމްޕަލެއް ވާނީ ނެގިފައި،" އޭނާ ވިދާޅުވިއެވެ.\nކުޑަހުވަދޫން ބަޔަކު ފުރަތަމަ ޕޮޒިޓިވްވީ މިދިޔަ ބުދަ ދުވަހުއެވެ. އެ ރަށުގެ ދ. އެއާޕޯޓުގައި މަސައްކަތްކުރާ ހަ މުވައްޒަފަކު ޕޮޒިޓިވްވުމާ ގުޅިގެން އެ ދުވަހު އެ ރަށް ވަނީ މޮނީޓަރިންގެ ހާލަތަށް ގެނެސްފައެވެ.\nކުޑަހުވަދޫގައި ބަލިފެތުރުމާ ގުޅިގެން، މިދިޔަ މަހުގެ 26 ވަނަ ދުވަހުގެ ފަހުން އެ ރަށުން ފުރި މީހުން އަންގަން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ އެދިފައެވެ. އަދި އެ މުއްދަތުގައި ކުޑަހުވަދޫއަށް ދަތުރުކޮށް 14 ދުވަސް ހަމަ ނުވާ މީހުން، ޓެސްޓު ކުރުމަށްފަހު 14 ދުވަހުގެ ކަރަންޓީނު ފުރިހަމަ ކުރަން ޖެހޭނެ ކަމަށް ވެސް ބުންޏެވެ.\nއެ ކްލަސްޓާއާ ގުޅިގެން މިއަދު ދ. މީދޫން ވެސް ވަނީ މީހަކު ޕޮޒިޓިވްވެފައެވެ. އެ ކޭސްއާ ގުޅިގެން އެ ރަށް ވަނީ މޮނީޓަރިންގެ ހާލަތަށް ގެނެސްފައެވެ.\nގުޅޭ ޓެގު ހެލްތު ޕްރޮޓެކްޝަން އެޖެންސީ (އެޗްޕީއޭ) ހެލްތް ޕްރޮޓެކްޝަން އެޖެންސީ ދ. ކުޑަހުވަދޫ ކޮވިޑް 19 އެޗްއީއޯސީ


ދުވާލަކު 10000 ‘ސްޓެޕްސް’ ހިނގިޔަސް ނުހިކޭނެ – Dhen.mv\nދުވާލަކު 10000 ‘ސްޓެޕްސް’ ހިނގިޔަސް ނުހިކޭނެ\nFebruary 21, 2020 - 5:11 pm\nދުވާލަކު 10000 ފިޔަވަޅު ހިނގައިފި ނަމަ ހިކޭނެ ކަަމަށް ބުނާ ތިޔަރީއެއް ފާއިތުވި އަހަރުތަކުގައި ވަރަށް ނަން ހިނގާލިއެވެ. ހިކެން ކޮންމެ ކަމެއް ކުރަން ވެސް ތައްޔާރަށް ތިބި ބަޔަކު މިކަން ކުރަން ވެސް ކުރިއެވެ. ހިކެން ބޭނުން ވެފަ މިކަން ކުރަން ހިތު ލައިގެން ތިބި ބަޔަކު ވެސް އެބަ ތިއްބެވެ.\nއެ ފަރާތްތަކަށް މި ހަބަރު ވާނީ ވަރަށް ހިތާމަވެރި ހަަބަރަކަށެވެ. 10000 ފިޔަވަޅު ހިނގައިގެން ހިނގޭ ކަމަށް ބުނާ ތިއަރީ ގެ މައްޗަށް މިވަނީ ދިރާސާއެއް ކޮށްފައެވެ. ބްރިހަމް ޔަންގް ޔުނިވަރސިޓީ ގެ ކަސްރަތާއި ސައިންސާއި ބެހޭ ޑިޕާރޓްމެންޓް އިން ކުރި މި ދިރާސާއިން ދައްކާ ގޮތުގައި 10000 ފިޔަވަޅު ހިނގައިގެންނެއް ނުހިކެއެވެ. އޭގެ ބަދަލުގައި ވަނީ ބަރެވެ.\nމި ދިރާސާ ގައި އެ ޔުނިވަރސިޓީ ގެ 120 އަންހެން ދަރިވަރުން ބައިރިވިއެވެ. ކޮންމެ ދުވަހަކު 10000 ފިޔަވަޅު ހިނގުމުގެ އިތުރުން މި މީހުން ގެ ކެލޮރީ އިންޓޭކް ވެސް ވަނީ ރެކޯޑު ކުރެވިފައެވެ. 24 ހަފްތާ ވަންދެން ހަފްތާ އަކު ހަ ދުވަހު 10000 ވުރެ ގިނަ ފިޔަވަޅު އަޅައިގެން މި މީހުން އެވްރެޖު ކޮށް ކޮންމެ މީހަކު 3.5 ޕައުންޑްސް ބަރު ވެފައިވެއެވެ.\nމި ދިރާސާ ކުރި މީހުން ބުނާ ގޮތުގައި ހަމައެކަނި ކަސްރަތު ކޮށްގެން ނުހިކޭނެއެވެ. ކަސްރަތާއި އެކު ރަނގަޅު ބެލެންސްޑް ޑައެޓެއް ވެސް ބޭނުން ވާ ކަން މި ދިރާސާއިން ވެސް ހާމަ ވާ ކަމަށް މި މީހުން ގެ ރިޕޯޓުގައި ބުނެފައިވެއެވެ. އަދި ބަރު ވިޔަސް ލުއި ވިޔަސް ހިނގުމަކީ މީހާގެ ދުޅަހެޔޮ ކަން އިތުރު ކޮށްދޭ ކަމެއް ކަމަށް ވެސް ބުނެފައިވެއެވެ. ހިކެން ބޭނުން ވެފައި ތިބި މީހުން މާޔޫސް ނުވާށެވެ. ރަނގަޅު ބެލެންސް ޑައެޓަކާއި އެކު ރަނގަޅަށް ކަސްރަތު ކުރާށެވެ.


އެޑްމިން – Page 150 – Liyuntheringe Gulhun\nVisitors online  310:users  0guests  279bots  31The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n28 ޖެނުއަރީ 20141 ޚިޔާލުބަހާއި އަދަބު, ވާހަކައެޑްމިން\nމުޙައްމަދު ޤާސިމް، އއ.މަތިވެރި(19 ޖެނުއަރީ 2014 (އާދީއްތަ) ދުވަހު ޝާއިޢުކުރި ބަޔާ ގުޅޭ)“އަދި މަޑުކޮށްބަލަ!” ޒައިދުގެ އަޑުގައި ހުރީ މަސްތީ އަސަރެކެވެ. ރަޝާޤާގެ މޫނުމަތި ރަތްވެގެން ދިޔައެވެ. ތުންފަތް މައްޗަށް ވެރިވި ލުއި ލުއި ހިނިތުންވުމާއި، މޫނުމަތީގައި ހުރި ލަދުވެތިކަމުގެ ރަތް ކުލައާ އެކުވުމުން، ރަޝާޤާގެ މޫނުމަތީގެ ރީތިކަމާއި ނަލަކަން އެތައް ގުނައަކަށް އެރިކަހަލައެވެ. ޒައިދުގެ މަސްތުން ފޯވެފައިވާ ހިތުގެ މަސްތު ދެގުނައަށް އެރިއެވެ. ނަތީޖާއަކަށްވީ ޒައިދުގެ އޯގާވެރި ފިރުމުން ތަކާއި ބީހުންތަކުގެ ލައްޒަތުގެ ތެރެއަށް ހިތާއި ހަށިގަނޑު ދޫކޮށްލަން ރަޝާޤާއަށް އަނެއްކާވެސް ޖެހުމެވެ. އުފަލާއެކުގައެވެ.\n28 ޖެނުއަރީ 20141 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 8595\nހަލާކުވަމުންދާ ވެށި އިސްކުރާށޭ ތިމާވެށި ޙިމާޔަތްކުރުން\nހާދަހާ އަސަރެކޭ ވެރިވަނީ ވިސްނުމުން މާދަމާ ވާނެ ގޮތްތައް ތަޞައްވުރުވުމުން އާދަޔާ ދިރިއުޅުން ގެންނަހާ ބަދަލަކުން ވާދަޔަށް ދޭ ހަލާކާއި ގެއްލުންތަކުން\nވިސްނަވާށޭ ތިމާވެށި މި އޮތް ޙާލަތަށް ފިސްކުރާ މުރަކަޔާ ގާތަކާ ޖެއްސުމަށް ގިސްލެވޭވަރުވެޔޭ ވިސްނި ނަމަ އެންމެނަށް އިސްކުރާށޭ ތިމާވެށި ޙިމާޔަތްކުރުން\n28 ޖެނުއަރީ 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5397\n(20 ޖެނުއަރީ 2014 (ހޯމަ) ދުވަހު ޝާއިޢުކުރި ބަޔާ ގުޅޭ)\n“އަދި ތި މަންޖެއަށް ބުއްފުޅިވެސް ނުދެވޭ. އަންނާނަން ބުއްފުޅިދީގެން.” ނަޒްމާ ދަރިފުޅު އުރާލައިގެން ކޮޓަރިއާ ދިމާއަށް ހިނގައިގަތެވެ. ޒުހުރާވެސް ބަދިގެޔާ ދިމާއަށް ހިނގައިގަތެވެ.\n27 ޖެނުއަރީ 2014ތާރީޚާއި ސަގާފަތު, ސަގާފަތުއެޑްމިން\nކިޔާފައިވާ ޢަދަދު: 2982\nއެއީ ހަނދާންވާގޮތުން 1973 ނުވަތަ 1974އެވެ. އަޅުގަނޑު ދިރިއުޅުނީ އަޅުގަނޑުގެ މަންމަގެ މައިފުނަގޭގައެވެ. އެގޭގައި އުޅުނީ، ކާފައާއި މާމައެވެ. މަންމައާއި ބައްޕައެވެ. މަންމަގެ އެއްބަނޑު އެއްބަފާ މީހުންނެވެ. ޚިތާނުކުރުން ނުވަތަ ނަކަތްގެ ލެއްވުން އޭރު އޮންނަނީ ވަރަށްބޮޑު ކަމެއްގެ ގޮތުގައެވެ. ވަރަށް ދުރާލާ ތައްޔާރީތައް ވެއެވެ. ފޮނިކާތަކެތި ތައްޔާރުކުރެއެވެ. މުރުއްބާ އަޅައެވެ. ތެލުލިކޭލާ އޮޅުންސުވާލި ރަށްރަށުން ހޯދައެވެ. އޭރުގެ ފަތްފުށްތަކުން…. (60)\n27 ޖެނުއަރީ 2014ދުނިޔޭގެ ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 2540\nއޭނާ އޭނާގެ އިޓަލީ މީހުންނަށް އަމުރުކުރީ “ނުރައްކާތެރިކަމާއެކު ދިރިއުޅޭށެވެ.” އެހެންނަމަވެސް އެކަނި އަދިރީގައި ގެއަށް ދިއުމަށް އޭނާ ބިރުގަނެއެވެ.\nއަލްފާޟިލް އަޙްމަދު ޒާހިރު (ސީނާ ޒާހިރު) އަކީ، ލިޔުންތެރިއެކެވެ. ނޫސްވެރިއެކެވެ. އަދި ކުޅަދާނަ ވާހަކަދެއްކުންތެރިއެއްވެސް މެއެވެ. ޒާހިރު ލިޔުންތެރިކަމުގެތެރެއަށް ވެދެވަޑައިގެންފައިވަނީ، މަދަރުސީ ދައުރުގައެވެ. 2050 ވަނަ އަހަރުގެ ޅެންވެރީންގެ ދުވަސް\n26 ޖެނުއަރީ 2014ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 3929\nއާދަމް ނަޞީރު އިބްރާހީމް ޅެންވެރިކަމުގެ އޮށަކީ، ބަހެވެ. އެ އޮށް މުޑުވައް ކުރެވޭ ބިމަކީ އެ ބަހެއްގެ އަހުލުވެރީންގެ ހިތެވެ. އޮށުގައި ފަނި އަޅައިފި ނަމަ އެ އިން ފަޅާ ގަސް، ބަލިކަށި ވެ ހީނަރު ވެދާނެއެވެ. ހަމަ އެހެންމެ ފަސްގަނޑު ދެރަ ނަމަވެސް ގަހުގެ ހެދުން ބަލިވެ، ގުރުޑު ވެދާނެއެވެ. ގަސް ބަލިވުމަކީ އެ ގަހުގެ މަލަށް މޭވާއަށް އެކަމުގެ ނޭދެވޭ އަސަރު ކުރާނެ ކަމެކެވެ. “ޓިނުޖެހި އިބުރާހީމް ޝަހީމް”\n25 ޖެނުއަރީ 20141 ޚިޔާލުބަހާއި އަދަބު, ޝަޚްޞިއްޔަތުއެޑްމިން\nކިޔާފައިވާ ޢަދަދު: 3831\n“ޓިނުޖެހި އިބުރާހީމް ޝަހީމް” ގެ އާއިލާއަށް ތަޢުޒިޔާ ރައްދުކުރަމުން……\nއެއިރުގެ ބައެއް ހަނދާންތަކުގެ ތެރެއަށް.\nކަނީރު އަބުދުއްރަޙީމް. ފުރަތަމަ އެ މަރުޙޫމަށް ރަޙުމަތްލައްވައި ފާފަފުއްސަވައިދެއްވުން އެދި ދުޢާކުރަމުން އާމީން ވިދާޅުވެ މިދުޢާގައި ބައިވެރިވެ ވަޑައިގެން ދެއްވުން އެދި ކިޔުންތެރިން އަރިއަހުގައި ދަންނަވަމެވެ. އާމީން. ބ. އަތޮޅު މަދަރުސާއަށް ފޮތް ހަދިޔާކޮށްފި\n25 ޖެނުއަރީ 20143 ޚިޔާލުޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 2173\nމާޅޮސްމަޑުލު ދެކުނުބުރީ ދަރަވަންދޫގައި ހުންނަ އެ އަތޮޅު “އަތޮޅު މަދަރުސާ”އަށް، ލިޔުންތެރީންގެ ގުޅުމުން ފޮތްތަކެއް ހަދިޔާކޮށްފި އެވެ. ލިޔުންތެރީންގެ ގުޅުމުން ނެރޭ މަހު މަޖައްލާ “ލިޔުންތެރިޔާ” އާއި އަހަރީ ޅެންފޮތް “ޅެންވެރިޔާ”ގެ މިހާތަނަށް ނުކުވެފައިވާ ހުރިހާ ޢަދަދަކާއި ޖަމްޢިއްޔާގެ ބައެއް މެންބަރުން ތަޞްނީފުކުރައްވައިފައިވާ ބައެއް ފޮތްތަކާއި ޤައުމީ ލަވައިގެ ސީޑީއެއްވެސް ވަނީ ހަދިޔާކުރައްވައިފި އެވެ. “ޅެންވެރިޔާ-3” ނުކުމެއްޖެ\nކިޔާފައިވާ ޢަދަދު: 2260\nކިޔާފައިވާ ޢަދަދު: 7230


Hadhamundhaa imaaraathakah Aran Ulhunu Meehaku Vetti Aniyaavehjjje - Vaguthu\nހަދަމުންދާ އިމާރާތަކަށް އަރަން އުޅުނު މީހަކު ވެއްޓި އަނިޔާވެއްޖެ\nމާފަންނުގައި ހަދަމުންދާ އިމާރާތަކަށް އަރަން އުޅުމުގެ ތެރޭގައި، އެ އިމާރާތުގެ ފަސް ވަނަ ފަންގިފިލާގެ ވައިގޮޅިން ދެވަނަ ފަންގިފިލާއަށް ވެއްޓި މީހަކަށް އަނިޔާވެއްޖެއެވެ.\nމި ހާދިސާގައި އަނިޔާވެފައި ވަނީ 40 އަހަރުގެ ފިރިހެނަކަށެވެ.\nފުލުހުން ވިދާޅުވީ، އެ މީހާ އެ އިމާރާތަށް އަރާފައި ވަނީ، އެ އިމާރާތުގައި މަސައްކަތް ކުރަމުންދާއިރު،އަޑުގަދަވާތީ އެކަމާއި ހިތްހަމަނުޖެހިގެން ކަމަށެވެ. ފުލުހުން ވިދާޅުވީ، އެ މީހާއަކީ ހަދަމުންދާ އިމާރާތާއި ޖެހިގެން ހުރި ގޭގައި ދިރިއުޅެމުން އަންނަ މީހެއް ކަމަށެވެ.\nމިިއަދު ހެނދުނު 10:15 ހާއިރު ފުލުހުންގެ ސަމާލުކަަމަށް މިކަން ގެނައިރު، ވެއްޓުނު އެ މީހާގެ ބޭރުފުށުން މާބޮޑު އަނިޔާއެއް ވެފައިނުވާކަމަށް ފުލުހުން ވިދާޅުވިއެވެ. އަދި އޭނާ އައިޖީއެމްއެޗްއަށް ގެންގޮސް ފަރުވާދީފައިވާކަަމަށް ފުލުހުން ވިދާޅުވިއެވެ.\nއެ ހާދިސާގައި ވައިގޮޅީގައި އިން އައުޓްޑޯ ދެ ޔުނިޓަށް ގެއްލުންވިކަމަށް ފުލުހުން ވިދާޅުވިއެވެ.\nއޮގަސްޓް 15, 2019 17:38\nއޮގަސްޓް 16, 2019 09:35\nހުންނާނީ ކަށިހިތްވަރު ދެއްކިފަ. އޭނާ ސިއްރުން އެގެއަށް ވަން މަގުސަދު އެގެނީ ކާކަށް. ޢެގެއަށް ވަދެފަ އެވަނީ ގާނޫނާ ޚިލާފަށް. އެކަމުގަ ފުލުހުން އޭނާގެމައްޗަށް ދައުވާ ކުރަންޖެހޭނެ. ނޫންނަމަ އެއީ ފެއިލްވުމެއް.


ފިރިމީހާގެ ހިތުގެ ތަޅުދަނޑިއަކީ މީރުކޮށް ކައްކަން އެނގުން | Jazeera\tފިރިމީހާގެ ހިތުގެ ތަޅުދަނޑިއަކީ މީރުކޮށް ކައްކަން އެނގުން - Jazeera\nފިރިމީހާގެ ހިތުގެ ތަޅުދަނޑިއަކީ މީރުކޮށް ކައްކަން އެނގުން\nޝަރޫނާ އަބްދުﷲ April 9, 2019 127 views0\nބައެއް ފިރިހެނުންނަކީ ހަރުކަށިކަމެއް ގެންގުޅޭ ބައެކެވެ. އެހެންކަމުން މީހަކާއި އިނުމަށްފަހު، އަނބިމީހާއަށް ވެސް އެމީހުންގެ ބަސް ބުނުމުގެ ގޮތްގަނޑާއި ރާގު ހުންނަ ގޮތުން، ދެރަވެ ރޯން ޖެހޭތަން އާދެއެވެ.\nކިތަންމެ ހަރުކަށި މީހެއް ނަމަވެސް އެމީހެއްގެ ހިތް ތިމާއާއި މެދު ހެޔޮކޮށް، އެ ހިތުގައި ތިމާއާއި މެދު ލޯބި ޖެއްސުމަކީ ކުރެވިދާނެ ކަމެކެވެ. ބައެއް ފަހަރު މިކަމަކީ ވަރަށް އުނދަގުލުން ހާސިލް ކުރެވޭނެ ކަމެކެވެ. އަނެއްބައި ފަހަރު ކޮށްލާ ކުޑަކުޑަ ކަމަކުންވެސް ފިރިމީހާގެ ސަމާލުކަމާއި ލޯބި ލިބިގެންދާނެއެވެ.\nފިރިމީހާގެ ލޯތްބާއި އަޅާލުން ބޭނުންނަމަ ކޮންމެހެންވެސް މީރުކޮށް ކައްކަން ދަސްކުރަންވާނެއެވެ. ފިރިހެނެއްގެ ހިތުގެ ތަޅުދަނޑިއަކީ ރަނގަޅަށް ކައްކާފައި ކާންދޭން އެނގުމެވެ. ދިވެހި ވަންތަ ކެއުން މީރު ނަމަ އެފަދަ ކެއުންތައް ކައްކަން ދަސްކުރުމުގައި އިތުރު ހިތްވަރެއް ލާން ވާނެއެވެ. އަދި ތިމާގެ ފިރިމީހާ ގަޔާވަނީ ބޭރު ގައުމުތަކުގެ ކެއުންތަކަށް ނަމަ އެފަދަ ކެއުންތައްވެސް، ދެވަނަ ފަހަރު ބޭރު ރެސްޓޮރޯންޓަކުން ނުކައި ވާވަރަށް މީރުކޮށް ކައްކާފައި ފިރިމީހާއަށް ދޭންވާނެއެވެ.\nމިހާރުގެ މީހުންގެ ހުންނަ ފަރުވާކުޑަ އެއް އާދައަކީ ގެއަށް ނޯކަރުން ގެނެސް އެމީހުން ލައްވާ ކެއްކުމެވެ. ރާއްޖޭގައި އެގޮތަށް ގެނެސްގެން އުޅޭނީ ހާއްސަކޮށް އިންޑިއާއާއި ބަނގްލަދޭޝް ހިސާބުގެ އަންހެނުންނެވެ. މިސާލަކަށް ތިމާގެ ފިރިމީހާއަށް އެންމެ މީރީ ދިވެހިންގެ ތެރޭގައި ވާ އެންމެ ދިވެހި ވަންތަ ކެއުން، ކަމުގައިވާ ގަރުދިޔައާއި ބަތާއި ލޮނުމިރުސް ނުވަތަ ފިހުނުމަސް ކަމަށް ވާނަމަ، ބިދޭސީ އަންހެނަކަށް ތިމާއަށްވުރެ ރަނގަޅަށް އެ ކައްކަން އެނގޭނެ ހެއްޔެވެ؟ އެނގޭނަމަ އެއީ ތިމާގެ އިހުމާލުން ވާނެ ކަމެކެވެ. ދިވެހި ކެއުމެއް ކައްކަން ދިވެއްސަކަށްވުރެ ބޮޑަށް ބިދޭސީ މީހަކަށް އެނގިގެން ނުވާނެއެވެ.\nމަސައްކަތުގައި ގިނަ ވަގުތު ތަކެއް ހޭދަކުރުމަށް ތިމާގެ ފިރިމީހާ ގެއަށް އަންނައިރުވެސް ޖޫސްތައްޓެއް ފަދަ ކޮންމެވެސް ފިނި ބުއިމެއް ހުންނަން ވާނީ ތައްޔާރު ކުރެވިފައެވެ. ވަރުބަލިވެގެން ގެއަށް އަންނަ ގަޑީގައި އެފަދަ އެއްޗެއް ދިނުމުންވެސް އެނގޭނީ ތިމާގެ ފިރިމީހާ ދެކެ ތިމާ ލޯބިވާ މިންވަރެވެ. އެގޮތަށް ކަން ކޮށްފިނަމަ ފިރިމީހާއަށްވެސް ތިމާ އަށް އިތުރަށް ގަދަރު ކުރެވެން ފަށާނެއެވެ.\nފިލްމެއް ބަލަން ނުވަތަ ގޭމެއް ކުޅެން ފިރިމީހާ އޮތްތަން ފެންނައިރަށް އަވަހަށް ބަދިގެއަށް ވަދެ ކޮންމެވެސް ލުއި ކާނާއެއް ތައްޔާރު ކޮށްލަން ވާނެއެވެ. އެކަހަލަ ގަޑިތަކުގައި ފިރިހެނުންނަކީ ކޮންމެވެސް އެއްޗެއް ހަފާލާހިތުން ތިބޭ ބައެކެވެ. ތިމާއަށް ވާވަރަށް އެ ކައްކާ އެއްޗަކުން ބައި އެޅުމަށްވުރެ ހަމައެކަނި ފިރިމީހާއަށް ކޮންމެވެސް އެއްޗެއް ތައްޔާރު ކުރުން މާ ބުއްދިވެރިއެވެ.\nތިމާގެ ފިރިމީހާ ރުޅިގަދަވެ، ވާހަކަ ނުދައްކާ ހިސާބަށް ދިޔަނަމަވެސް މީރުކޮށް ކައްކަން އެނގޭނަމަ ފިރިމީހާ ތިމާގެ މުށުގައި ބަންދު ކޮށްލުމުގެ ފުރުސަތުވެސް އޮންނާނެއެވެ. މީރު ކާއެއްޗެހި ކާންދޭ އަނތްބެއް ދޫކޮށްލާކަށް އެއްވެސް ފިރިހެނަކު ބޭނުމެއް ނުވާނެއެވެ.


Hungary gai thaashivefai thibi Syria refugee in Austria ah\nހަންގޭރީގައި ތާށިވެފައި ތިބި ސީރިޔާ ރެފިއުޖީން އޮސްޓްރިއާއަށް\nމިދިޔަ ދުވަސްތަކުގައި ހަންގޭރީން ވަނީ ރެފިއުޖީންނަށް ރޭލަށް އެރުން މަނާކޮށް އެމީހުން ހުއްޓުވާފައެވެ. ރެފިއުޖީން މި ރޭލު ބޭނުން ކުރަނީ ޔޫރަޕްގެ އުތުރާއި ހުޅަނގަށް ދިއުމަށެވެ. މި މައްސަލަ ހައްލު ކުރުމަށް ހަނގޭރީން އެންމެފަހުން ނިންމީ ބަސްތަކުގައި ރެފިއުޖީން އޮސްޓްރިއާ ބޯޑަރާ ހިސާބަށް ގެންގޮސްދިނުމަށެވެ.\nހަންގޭރީން މިގޮތަށް ނިންމީ އިއްޔެ ރެފިއުޖީންނާއި ފުލުހުންގެ މެދުގައި ހަމަނުޖެހުން ހިނގައި ރޭލަށް ނޭރުވުމުން ބައެއް ރެފިއުޖީން ފައިމަގުގައި އޮސްޓްރިއާ ބޯޑަރާދިމާލަށް މިސްރާބު ޖަހާފައި ވަނިކޮށެވެ. މިގޮތަށް ނައްޓާލި ރެފިއުޖީން ނެގައި އެމީހުންވެސް ބޯޑަރާ ހަމައަށް ގެންގޮސްދިނުމަށް މިހާރު ވަނީ ވެހިކަލްތައް ފޮނުވާފައެވެ.\nއޮސްޓްރޭލިއާއަށް އެތެރެވި ތިންހާހެއްހާ ރެފިއުޖީންނާއި ހަވާލުވީ ރެޑްކްރޮސް އިންނެވެ. އޮސްޓްރިއާ އިން ބުނެފައިވަނީ ރެފިއުޖީންނަށް އެގައުމުން ހިމާޔަށް ދޭނެ ކަމަށާއި އަދި އެގައުމު ހުރަސްކޮށް ޖަރުމަނަށް ދާން ބޭނުންވާ ރެފިއުޖީންނަށް އެފުރުސަތުވެސް އޮންނާނެ ކަމަށެވެ.\nހަންގޭރީން ބުނީ ކުރިއަށް އޮތްތާންގައި ރެފިއުޖީން އުފުލުމަށް މިގޮތަށް ބަސް ދަތުރުތައް ނުބާއްވާނެ ކަމަށާއި މިއަދު އެގޮތަށް ކަންކުރީ ރެފިއުޖީންގެ ސަލާމަތާމެދު ކަންބޮޑުވާ ހިސާބަށް ކަންކަން ގޯސްވުމުން ކަމަށެވެ.\nމިފަހަކަށް އައިސް ޔޫރަޕްގެ ގައުމުތަކަށް އެތެރެވާ ރެފިއުޖީން އެތައް ގުނައެއް އިތުރުވެފައި ވާއިރު، ޔޫރަޕްގެ ގައުމުތަކުގެ މެދުގައި ރެފިއުޖީންނާއި މެދު ކަންކުރާނެ ގޮތަކާމެދު ވަނީ ހިޔާލު ތަފާތުވުން އުފެދިފައެވެ.


ބުޅަލުގެ ހިޔާލު ފާޅުކުރުމުގެ މިނިވަންކަމަށް ހުރަސް އެޅޭކަމަށް ބުނެ ކޯޓަށް – Haftha\nSat, 25 January, 2020, 11:31 am\nބުޅަލުގެ ހިޔާލު ފާޅުކުރުމުގެ މިނިވަންކަމަށް ހުރަސް އެޅޭކަމަށް ބުނެ ކޯޓަށް\n1981 ވަނަ އަހަރު ޖީއޯޖިއާގެ އޯގަސްޓާގެ މަގުތައްމަތިން ހުނަރުދައްކަން ފެއްޓި ބްލެކީ ނަމަކަށް ކިޔާ ބުޅަލަކީ އާދަޔާޙިލާފް ބުޅަލެކެވެ. ބްލެކީ އަކީ އެހެން ބުޅާތަކާއި ތަފާތު ކޮށް ވާހަކަދެއްކުމުގެ ގާބިލުކަން ލިބިފައިވާ ބުޅަލެކެވެ.\nމިގޮތުން ބްލެކީ ގެންގުޅޭ ފަރާތްތަކުން ވަނީ ބްލެކީއަށް ދެ ޖުމްލައެއް ބުނުމަށް ދަސްކޮށްދީ ފަރިތަކޮށްފައެވެ. ބްލެކީ ގެންގުޅެމުންދިޔަ ކާލް މައިލްސް ނަމަކަށް ކިޔާ މީހަކާއި އެކު އާންމު ތަންތަނުގައި ބްލެކީގެ ހުނަރު ދައްކައިގެން އެ އާއިލާއިންވަނީ ގިނަ އަދަދަކަށް ފައިސާ ހޯދަން ފަށްޓައިފައެވެ.\nބްލެކީއަށް ކިޔަން ދަސްކޮށްދެވިފައިވާ ދެ ޖުމްލައަކީ ‘އައި ލަވް ޔޫ’ އަދި ‘އައި ވޯންޓް މައި މާމާ’ ކަމުގައިވީ ނަމަވެސް ބްލެކީއަށް އާންމުންގެ ފަރާތުން ލިބުނު ތަރުހީބަކާއި ފައިސާގެ އަދަދު ގިނަވުމުގެ ސަބަބުން ޖިއޯޖިއާގެ ސަރުކާރަށް މަޖުބޫރުވެގެންދިޔައީ ބްލެކީ ގެންގުޅެމުންދިޔަ ފަރާތްތަކަށް ވިޔަފާރި ކުރުމުގެ ލައިސެންސްއެއް ހޯދުމަށް އެންގުމަށެވެ.\nއަދި އެގޮތަށް އަމަލުނުކޮށްފިނަމަ ބްލެކީއަށް އާންމު ތަންތަނުގައި ހުނަރު ނުދެއްކޭގޮތް ހެދިގެންދާނެކަމަށާއި، ބުލެކީއަށް ޖަލުގައި ވަގުތު ހޭދަކުރަންވެސް ޖެހިދާނެކަމަށް ޖިއޯޖިއާގެ ސަރުކާރުންވަނީ ބްލެކީ ގެންގުޅޭ އާއިލާއަށް އަންގާފައެވެ.\nއެހެންނަމަވެސް ބްލެކީ ގެންގުޅެމުންދިޔަ ފަރާތުން ވަނީ ވިޔަފާރީގެ ލައިސެންސްއެއް ހޯދުމަށް އެއްބަސްވުމުގެ ކުރިން މިކަން ހުއްޓުވުމަށް ކޯޓަށް ހުށަހަޅައި ޖިއޯޖިއާގެ ސަރުކާރުގެ މި އަމުރާއި ގުޅިގެން ބްލެކީގެ ޙިޔާލު ފާޅުކުރުމުގެ މިނިވަންކަމަށް ބުރޫއަރާކަމަށް ބުނެ ދައުވާކޮށްފައެވެ.\nއަދި މައްސަލަ ބެއްލެވި ގާޒީވެސް ވަނީ ބްލެކީގެ ހުނަރުވެރިކަން ބަލާލުމަށްޓަކައި އެއްފަހަރަކު އޭނާވެސްދިޔަކަމަށް ކަމަށް ކޯޓުގައި ބުނެފައެވެ. އަދި ގާޒީވަނީ އޭނާގެ ހަޔާތުގައި އެދުވަހަކީ ވަރަށް ހާއްސަ ދުވަހެއްކަމަށާއި، ބުޅަލަށް ދަސްކޮށްދެވިފައިވާ ދެ ޖުމްލަ ބުނުމުން އޭނާވެސް ހައިރާންވެގެންދިޔަކަމަށް ވަނީ ބުނެފައެވެ.\nއިންނަމާދޫ ސިއްހީ މަރުކަޒުގެ ލެބޯޓްރީ ހިދުމަތް ފަށައިފި


މަސްވެރިކަމުގެ ހަރަކާތުގައި ބިދޭސީން ގެންގުޅުމާއި ބެހޭ\nދިވެހިރާއްޖޭގެ މަސްވެރިކަމާއި ބެހޭ ގާނޫނު (ގާނޫނު ނަންބަރ: 87/5)ގެ ދަށުން ދިވެހިރާއްޖޭގެ އިޤުތިޞާދީ ސަރަޙައްދުގެ ތެރޭގައި އާންމުކޮށް ދިވެހިން މަސްވެރިކަން ކުރާ ހިސާބުގައި ފަޅުވެރިންގެ ގޮތުގައި ނުވަތަ އެހެންގޮތަކަށް ނަމަވެސް ބިދޭސީންނާއި ގުޅިގެން ބިދޭސީން ހިމެނޭގޮތަށް ނުވަތަ ބިދޭސީން ބައިވެރިކޮށްގެން އެއްވެސް ބާވަތެއްގެ މަސްވެރިކަން ކުރުމަކީ މަނާކަމެއް ކަމުގައިވާތީ، މި ރަށުގައި މަސްދޯނިފަހަރު ދުއްވާ އެއްވެސް ފަރާތަކުން މިއަދުން ފެށިގެން ބިދޭސީން މަހަށް ނުގެންދިއުމަށް ނަޞީޙަތްތެރިވެ އާންމުކޮށް އަންގައި އިއުލާން ކުރަމެވެ.\nމިއީ، މަސްވެރިކަމާއި ބެހޭ ގާނޫނުގެ5ވަނަ މާއްދާއިން މަނާކޮށް އެގާނޫނުގެ 13 ވަނަ މާއްދާގައި އަދަބު ކަނޑައެޅިފައިވާ ކުށެއްކަމުގައި ދެންނެވީމެވެ.\nވީމާ، މިއާއި ޚިލާފަށް އަމަލުކުރާ ފަރާތްތަކާއިމެދު ޤާނޫނާއި އެއްގޮތަށް ޖޫރިމާނާކޮށް އެ ޢަމަލު ހިންގި ފަރާތަކާއިމެދު ޤާނޫނީ ގޮތުން އަޅަންޖެހޭ ފިޔަވަޅު އަޅަމުން ގެންދާނެ ކަމުގައި އާންމުކޮށް އަންގައި އިއުލާން ކުރީމެވެ.\nމިހެންވެ، އާންމުކޮށް އަންގާ އިއުލާން ކުރީމެވެ.\n15 ޝައްވާލް 1438\n09 ޖުލައި 2017\nޕަބްލިޝްކުރި ތާރީޚު: 09 ޖުލައި 2017


November 13, 2020 11:53:42\nOctober 04, 2020 12:57:29\nAugust 06, 2020 13:23:13\nAugust 05, 2020 19:27:30\nތިމާއަކީ އެންމެ މޮޅު މީހާ ކަމަށް ހީނުކޮށް އެފަދަ މީހަކަށް ވުމަށް މަސައްކަތް ކުރޭ!\nAugust 02, 2020 11:17:40\nJuly 31, 2020 09:22:30\nހުކުރުދުވަހުގެ ހެނދުނު ޙައްޖުވެރިން ޢީދު ދުވަސް ފާހަގަކުރުން ފެށީ މިނާގައި ޖަމްރަތުލް ޢުޤުބާ ނުވަތަ ބޮޑު ޖަމްރާއަށް ހިލަ އުކަން ފަށައިގެންނެވެ. ޙައްޖާޖީން ރޭކުރީ މުޒްދަލިފާގައެވެ.\nJuly 30, 2020 11:26:45\nJuly 24, 2020 21:07:10\nއަޔާ ސޯފިޔާގެ ފުރަތަމަ ޚުޠުބާ:އަޔާ ސޯފިޔާ އަލުން މިސްކިތަކަށްވުމުން އަޤުޞާއަށް އުންމީދު އައުވޭ!\nJune 01, 2020 13:28:48\nޒަކާތާ ގުޅޭ ޚާއްޞަ ލެކްޗާތަކެއް ޑރ.ޝަހީމު ކުރިއަށް ގެންދަވަނީ\nMay 27, 2020 04:34:57\nކޮވިޑު-19 ގެ ސަބަބުން މީގެ 20 އަހަރު ކުރިން ފެނުނު ހުވަފެނެއް ހަޤީޤަތަކަށް ވެއްޖެ!\nJuly 30, 2020 12:37:01\nކޮރޯނާވައިރަސްގެ ވަބާއީ ބަލިމަނޑުކަން ދުނިޔެއަށް ފެތުރި ދުނިޔޭގެ ގިނަ ކަންތައްތަކަކަށް ބަދަލު އައިސްފައިވެއެވެ. މުސްލިމުންނާ މިއަހަރުގެ ހައްޖު މޫސުމް ބައްދަލުކުރީ މިދެންނެވި ބަދަލުތަކުގެ ތެރެއިން ބަދަލަކާއެކުއެވެ.\nJuly 12, 2020 08:43:41\nއެބައިމީހުންގެ ތެރެއިން މާތްމީހަކު ވައްކަމެއް ކޮށްފިނަމަ ދޫކޮށްލައެވެ.\nJune 15, 2020 08:13:29\nކޮރޯނާ ވައިރަސް – ދަސްވިކަންތަކާއި ލިބުނު ފައިދާތައް\nJune 05, 2020 19:01:32\nމާތް الله ގެ ލޯތްބާއި ރުއްސެވުން ލިބިގަންނާނީ ކިހިނެއް؟\nJune 03, 2020 14:51:58\nއިސްލާމީ ފިކުރުގައި ޢަދުލުވެރިކަން\nMarch 27, 2020 12:52:42\nބަލިމަޑުކަމާއި މުޞީބާތުގެ ވަގުތުގައި އެކަކު އަނެކަކަށް އެހީތެރިވާން ވާނެ: ހުކުރު ޚުތުބާ\nމުސްލިމުންނަކީ އެބައިމީހުންނަށް ކުރިމަތިވާ ބަލިމަޑުކަމާއި މުޞީބާތްތަކުގެ ވަގުތުގައި އެކަކު އަނެކަކަށް އެހީތެރިވާ ބަޔަކު ކަމުގައި ވުމަށް މިއަދުގެ ހުކުރު ޚުތުބާގައި ގޮވާލައިފިއެވެ.\nOctober 11, 2019 14:16:43\nSeptember 13, 2019 13:22:40\nޤިޔާމަތްދުވަހު މާތްﷲގެ ޙަޟްރަތުގައި ހުއްޓި ތިބެންޖެހޭނެ ކަން ހަނދާންކުރަންޖެހޭ: ހުކުރު ޚުޠުބާ\nSeptember 06, 2019 14:24:00\nއިހުލާސްތެރި ތައުބާއަކުން ތައުބާވެއްޖެ ނަމަ ފާފަތައް ފުއްސަވާނެ : ޚުތުބާ\nJuly 30, 2020 17:11:16\nޢީދު ތަކުބީރަކީ ކޮބާ؟\nތަކުބީރުގެ މާނައަކީ الله މަތިވެރިކުރުމާއި، އެންމެހާ ޢައިބުތަކުން އެކަލާނގެ ހުސްޠާހިރުކުރުމާއި، އެކަލާނގެއަށް ޡަނާކިއުމެވެ. މުސްލިމު އަޅާ ނަމާދުގެ ތެރޭގައިއާއި ނަމާދަށް ގޮވުމުގައި އަދި ޛިކުރުކުރުމުގެ އާއްމު ޙާލަތްތަކުގައިވެސް الله ގެ މަތިވެރިކަމާއި ބޮ...\nJuly 29, 2020 08:11:23\nޙައްޖު ގެ ދުވަސްތަކުގެ ޢަދަދަކީ ކޮބައިހެއްޔެވެ؟\nJuly 22, 2020 09:11:20\nޙައްޖުމަހުގެ ދިހަ ދުވަސް!\nJune 25, 2020 09:01:12\nޞަދަޤާތް ދިނުން – ބަލިބައްޔާއި މުޞީބާތްތަކުން ސަލާމަތްވާ ކަމެއް\nJune 19, 2020 09:05:14\nމަލާމާތްކުރުމަކީ ރުޅިވެރިން އުފައްދާކަމެއް!\nMay 30, 2020 19:17:01\nމަލިކާ ބަލްޤީސް – ދުރުވިސްނޭ ވަރުގަދަ ޝަޚްޞިއްޔަތެއް\nމިއީ މަލިކާ ބަލްޤިސް އާއިބެހޭ ގޮތުން ޢަރަބި ބަހުގެ ލިއުންތެރިން ލިއުއްވާފައިވާ އެކިއެކި ވާހަކަތަކަށް ބެލުމަށްފަހު އެވާހަކަތަކުގައި ހުރި ގާތްގަޑަކަށް އެއްވައްތަރެއްގެ ބައިތަކަށް އިއްތިފާގުވާ ބައިތަކުގެ މައްޗަށް އެކުލަވާލެވޭ ޚުލާޞާ ލިއުމެކެވެ.\nApril 07, 2020 15:44:47\nއިސްލާމީ ހުޅަނގުގައި ވަޙުދަތު ޤާއިމުކޮށްދެއްވި ލީޑަރު: ޔޫސުފް ބިން ތާޝަފީން\nDecember 14, 2019 10:57:56\nއަޙްމަދު ބިން ޠޫލޫންގެ ޙަޔާތްޕުޅުން މަރުގެ ސިޓީ


BML Community fund inn Gaafarugai Sen class eh\nބެންކް އޮފް މޯލްޑިވްސް (ބީއެމްއެލް)ގެ "އަހަރެންގެ ބޭންކް ކޮމިއުނިޓީ ފަންޑު"ގެ އެހީގައި ކ. ގާފަރުގައި ސްޕެޝަލް އެޑިއުކޭޝަން ނީޑްސް (ސެން) ކްލާހެއް ހުޅުވައިފި އެވެ.\nރަށްރަށުގައި ދެމެހެއްޓެނިވި ގޮތެއްގައި ހިންގާ ޕްރޮޖެކްޓުތަކަށް އެހީވާން ހުޅުވި ކޮމިއުނިޓީ ފަންޑުން ވަނީ މި ކްލާސްރޫމް މަރާމާތުކޮށް ކްލާސްރޫމަށް ބޭނުންވާ ސެން އިކުއިޕްމަންޓްތައް ފޯރުކޮށްދީފަ އެވެ. މި ކްލާސް ފެށީ މި އަހަރަށް ސްކޫލްތައް ހުޅުވުމާ އެކީގަ އެވެ.\nއުނގެނުމުގައި ހާއްސަ އެހީތެރިކަން ބޭނުންވާ ކުދިންނަށް ހިންގާ މި ކްލާސްރޫމް ފަރުމާ ކޮށްފައިވަނީ އެފަދަ ކުދިންނަށް ކިޔަވައިދޭން ބޭނުންވާ ހުރިހާ ވަސީލަތްތައް ހިމަނައިގެންނެވެ. އަދި މި ކްލާސްރޫމަކީ މިފަދަ ކުދިންނަށް ކިޔަވައިދިނުމުގައި މިހާރު ދިމާވާ ދަތިތަކަށް ލިބޭނެ ފުރިހަމަ ހައްލަކަށް ކަމަށް ބީއެމްއެލުން ބުންޏެވެ.\nބީއެމްއެލްގެ ޕަބްލިކް ރިލޭޝަންސް މެނޭޖަރު މުހައްމަދު ސައީދު ވިދާޅުވި ގޮތުގައި ގާފަރުގައި ސެން ކްލާހެއް ހުޅުވުމަކީ އެ ރަށުގެ ބެލެނިވެރިންނަށް ލިބުނު ވަރަށް ބޮޑު ހިތްހަމަޖެހުމެކަމަށާއި ކުރިއަށް އޮތް ތަނުގައި ވެސް ކޮމިއުނިޓީ ފަންޑުން ރަށްތަކުގައި ހިންގާ މިފަދަ ޕްރޮޖެކްޓުތަކަށް އެހީތެރިކަން ފޯރުކޮށްދޭނެ ކަމަށް އޭނާ ވިދާޅުވި އެވެ.\nމި ޕްރޮޖެކްޓަކީ އެ ރަށުގެ "އަބޫބަކުރު ފައުންޑޭޝަނާ" ގުޅިގެން ބިއެމްއެލް އިން ހިންގި ޕްރޮޖެކްޓެކެވެ. އެ ފައުންޑޭޝަންގެ އެގްޒެކެޓިވް ޑިރެކްޓަރު އައިޝަތު ސާނާ ވިދާޅުވީ ސެން ކްލާހެއް އަޅަން އެ ފައުންޑޭޝަނުން ވަރަށް ގިނަ ދިރާސާތައް ކުރި ކަމަށާއި ކުރިން ހުރި ސެން ކްލާހުގައި ޓީޗަރުން އަމިއްލައަށް އުފައްދާ އެއްޗެހި ހުރި ނަމަވެސް ބީއެމްއެލްގެ އެހީގައި ޒަމާނީ ވަސީލަތްތައް ބޭނުންކޮށްގެން އޮކިއުޕޭޝަނަލް ތެރަޕީ އާއި ޕްލޭ ތެރަޕީ ދޭން ފަށާފައިވާ ކަމަށް ވެސް ސާނާ ވިދާޅުވި އެވެ.\nއަހަރެންގެ ބޭންކް ކޮމިއުނިޓީ ފަންޑުން އެހީތެރިކަން ފޯރުކޮށްދޭނީ ހިލޭ ސާބަހަށް ކުރާ މަސައްކަތްތަކަށާއި ތައުލީމާއި ކުޅިވަރު ހަރަކާތްތަކުގެ އިތުރުން ތިމާވެށި ހިމާޔަތްކުރުމަށް ކުރާ މަސައްކަތްތަކަށެވެ. މިފަދަ ކަންކަމަށް އަމާޒުކޮށްގެން ހުށަހަޅާ ޕްރޮޖެކްޓްތަކުގެ ތެރެއިން މިއަހަރުގެ ކޮންމެ ކުއާޓަރެއްގައި ހުށަހަޅާ ޕްރޮޕޯސަލްތަކުގެ ތެރެއިން އެންމެ ރަނގަޅު ފަސް ޕްރޮޕޯސަލް ހޮވައި ކޮންމެ ޕްރޮޕޯސަލެއްގައި ހިމެނޭ ޕްރޮޖެކްޓެެއް ހިންގުމަށް ބީއެމްއެލުން 50,000ރ. ދޭނެ އެވެ.\nބީއެމްއެލުން ވަނީ ކޮމިއުނިޓީ ފަންޑުގެ ދަށުން މިދިޔަ އަހަރު ތެރޭގައި 20 ރަށެއްގައި އެއް މިލިއަން ރުފިޔާގެ ޕްރޮޖެކްޓުތައް ހިންގައިފަ އެވެ.


Messi aa nulai, Barca in Getafe balikoffi - One Online\nސްޕެނިޝް ލަލީގާގައި ބާސާ އާއި ގެޓަފޭ ބައްދަލުކުރި މެޗުގެ ތެރެއިން: އެ މެޗުން ބާސާ މޮޅުވީ 2-0ގެ ނަތީޖާއަކުން -- ފޮޓޯ/ ގެޓީ\nމެސީއާ ނުލައި، ބާސާ އިން ގެޓަފޭ ބަލިކޮށްފި\nއަނިޔާއަކާ ގުޅިގެން ކުޅުމާ ދުރުގައި ހުރި ކެޕްޓަން ލިއޮނެލް މެސީއާ ނުލައި، ސްޕެނިޝް ލަލީގާގައި ގެޓަފޭއާ ދެކޮޅަށް ކުޅުނު މެޗުން ބާސެލޯނާ މޮޅުވެއްޖެއެވެ.\nރަށުން ބޭރުގައި އިއްޔެ ކުޅުނު އެ މެޗުގައި ގެޓަފޭ އަތުން ބާސާ މޮޅުވީ 0-2ގެ ނަތީޖާއަކުންނެވެ.\nއެ މެޗުގެ ފުރަތަމަ 15 މިނެޓުގެ ތެރޭގައި ބާސާއަށް ލަނޑު ޖަހާނެ ދެ ފުރުސަތެއް ލިބިގެންދިޔައެވެ. މެޗުގެ 11 ވަނަ މިނެޓުގައި ޕެނަލްޓީ އޭރިއާ ތެރެއިން ކާލެސް ޕެރޭޒް ފޮނުވާލި ހަމަލާ، ގެޓަފޭގެ ކީޕަރު ޑޭވިޑް ސޮރިއާ މަތަކުރި އިރު، މެޗުގެ 15 ވަނަ މިނެޓުގައި ޕެނަލްޓީ އޭރިއާ ތެރެއިން ލުއިސް ސުއަރޭޒް ފޮނުވާލި ހަމަލާ ގެޓަފޭގެ ގޯލާ އަމާޒުވެފައެއް ނުވެއެވެ.\nއެ މެޗުގެ 41 ވަނަ މިނެޓުގައި ބާސާ އިން ވަނީ ލަނޑެއް ޖަހައި ލީޑު ހޯދައިފައެވެ. އަމިއްލަ ހާފުގައި ހުރެ ކީޕަރު މާކް އަންދްރޭ ޓާ ސްޓެގަން ދިން ބޯޅައަކުން ބާސާއަށް އެ ލަނޑު ކާމިޔާބުކޮށްދިނީ ސުއަރޭޒެވެ. އޭނާ އެ ލަނޑު ކާމިޔާބުކުރީ ބޯޅަ ހިފައިގެން ޕެނަލްޓީ އޭރިއާ ތެރެއަށް ވަނުމަށްފަހު ގެޓަފޭގެ ގޯލްކީޕަރުގެ ބޯ މަތިން ގޯލުގެ ތެރެއަށް ބޯޅަ ފޮނުވާލައިގެންނެވެ.\nމެޗުގެ ފުރަތަމަ ހާފުގެ އެންމެ ފަހު މިނެޓުގައި ބާސާއަށް ލީޑު ފުޅާކޮށްލުމަށް ފުރުސަތެއް ލިބިގެންދިޔައެވެ. ޕެނަލްޓީ އޭރިއާ ތެރެއިން ސުއަރޭޒް ފޮނުވާލި އެ ހަމަލާ ގެޓަފޭގެ ގޯލާ އަމާޒުވެފައެއް ނުވެއެވެ. މެޗުގެ ފުރަތަމަ ހާފު ނިމިގެންދިޔައީ 1-0ގެ ނަތީޖާއަކުން ބާސާ ކުރީގައި އޮވެގެންނެވެ.\nއެ މެޗުގެ ދެވަނަ ހާފު ފެށިތާ ހަތަރު މިނެޓު ތެރޭ ބާސާ އިން ވަނީ އިތުރު ލަނޑެއް ޖަހައި ލީޑު ފުޅާކޮށްފައެވެ. ބާސާއަށް އެ ލަނޑު ކާމިޔާބުކޮށްދިނީ ޖޫނިއާ ފާޕޯއެވެ. އޭނާ އެ ލަނޑު ކާމިޔާބުކުރީ ޕެރޭޒް ފޮނުވާލި ހަމަލާއެއް، ގެޓަފޭގެ ކީޕަރު ސޮރިއާ މަތަކުރުމާއެކު ޕެނަލްޓީ އޭރިއާ ތެރެއިން ލިބުނު ރީބައުންސް ބޯޅައިން ފޮނުވާލި ހަމަލާއަކުންނެވެ.\nމެޗުގެ 71 ވަނަ މިނެޓުގައި ބާސާއަށް ލަނޑު ޖަހާނެ އިތުރު ފުރުސަތެއް ލިބިގެންދިޔައެވެ. ޕެނަލްޓީ އޭރިއާ ތެރެއިން ޕެރޭޒް ފޮނުވާލި ހަމަލާ ދިޔައީ ގެޓަފޭ ގޯލުގެ އަރިމަތީ ދަނޑި ކައިރިން ބޭރަށެވެ.\nމެޗުގެ 82 ވަނަ މިނެޓުގައި ބާސާގެ ފްރާންސް ޑިފެންޑަރު ކްލެމެންޓް ލެންގްލެޓްއަށް ދެވަނަ ރީނދޫ ކާޑަކާއެކު ރަތް ކާޑެއް ދެއްކުމާ ގުޅިގެން އެޓީމުން މެޗުގެ ބާކީ ބައި ފުރިހަމަކުރަން ޖެހުނީ ދިހަ ކުޅުންތެރިންނާއެކުއެވެ. ނަމަވެސް ގެޓަފޭއަށް އޭގެ ފައިދާ ނެގިފައެއް ނުވެއެވެ.\nއެންމެ ފަހުގެ ޗެމްޕިއަން ބާސާ އޮތީ ލަލީގާގެ ތާވަލުގެ ހަތަރުވަނައިގައެވެ. ބާސާއަށް ހަތް މެޗުން ލިބިފައިވަނީ 13 ޕޮއިންޓެވެ. ތާވަލުގެ އެއްވަނައިގައި އޮތް ރެއާލް މެޑްރިޑަށް ހަތް މެޗުން 15 ޕޮއިންޓް ލިބިފައިވާ އިރު، ދެވަނައިގައި އޮތް ގްރެނޭޑާ އަދި ތިންވަނައިގައި އޮތް އެތުލެޓިކޯ މެޑްރިޑް، އެއިން ކޮންމެ ޓީމަކަށް ވެސް ހަތް މެޗުން ލިބިފައިވަނީ 14 ޕޮއިންޓެވެ. ގްރެނޭޑާ ކުރީގައި އޮތީ ގޯލުގެ ތަފާތުންނެވެ.\nގުޅޭ ޓެގު ސްޕެނިޝް ލަލީގާ ފުޓްބޯޅަ ބާސެލޯނާ ލިއޮނެލް މެސީ\nފަސޭހަ މޮޅަކާއި އެކު ބާސާއިން ރެއާލް މެޑްރިޑާއި ދެމެދު އޮތް ފަރަގު4ޕޮއިންޓަށް ކުޑަކޮށްފި\nރާމޯސްގެ 120 ވަނަ ގޯލާއިއެކު ރެއާލްއަށް މުހިންމު މޮޅެއް\nމެސީ 700 ވަނަ ގޯލް ހަމަކުރިއިރު ބާސެލޯނާއަށް މޮޅެއް ނުވެވުނު\nރޭގެ މެޗުން މޮޅުވެ ދެޕޮއިންޓްގެ ލީޑަކާ އެކު ރެއާލް މެޑްރިޑް ތާވަލުގެ އެއްވަނައިޔަށް\nއެސްޕަންޔޯލްގެ ކޯޗު މަގާމުން ވަކިކޮށްފި


Mi aharu Maldivian idol misvaane!\nމިއަހަރު މޯލްޑިވިއަން އައިޑަލް މިސްވާނެ!\nމޯލްޑިވިއަން އައިޑަލްގެ ސީޒަން އެކެއް ކާމިޔާބުކޮށް، ލައިޝާ އައިޑޮލްގެ ޓްރޮފީ އުފުލާލަނީ -- އަހުމަދު ޝުރާއު | އަވަސް\nމޯލްޑިވިއަން އައިޑޮލްއަކީ ރާއްޖޭގެ ބޭއްވި އެންމެ ފުރަތަމަ އަދި އެންމެ ފުރިހަމަ ރިއަލިޓީ ޝޯއެވެ. އެއީ ރާއްޖޭގައި އެންމެ ހިޓްވި ޝޯ އެވެ. އެހާ ބޮޑު ހިޓަކަށްވީ ބެލުންތެރިން ދިން ތަރުހީބާއި ފަންނާނުންގެ ހުނަރު ދައްކާލަން ލިބުނު ފްރެންޗައިޒް ޕްލްޓްފޯމަކަށް ވެގެނެވެ. ހުރިހާ ސީޒަނެއްގައި ވެސް ޝޯ ގެ ޖަޖުންނާއި ބައިވެރިނާއި ޕްރެޒެންޓަރުންނާއި ސްޕޮންސަރުން ވެސް ހިޓަކަށްވި އެވެ.\nމި އަހަރު އެފަދަ ޝޯއެއް ވެސް އަދި މޯލްޑިވިއަން އައިޑޮލް އެއް ވެސް ނެތެވެ. އެފަދަ ޝޯއެއްގެ އަޑެއް ވެސް ނެތެވެ.\nތިން އަހަރު މޯލްޑިވިއަން އައިޑޮލް ޝޯގެ ފަރާތުން އާ ފަންނާނުންތަކެއް ބެލުންތެރިންނާއި ހަމައަށް ގެނެސްދީފައިވާ އިރު ވަރަށް ގިނަ ބަޔަކު މި އަރު އައިޑޮލް މިސްވާނެ އެވެ. ހުނަރާއެކު ދާއިރާއަށް ނުކުންނަން ތިބި ޒުވާނުން ވަރަށް ބޮޑަށް އައިޑޮލް މިސްވާނެ އެވެ. ހަމަ އެކަނި ފަންނާނުންނެއް ނޫނެވެ. ވިޔަފާރިވެރިން ވެސް މި އަހަރު ވަރަށް ބޮޑަށް އައިޑޮލް މިސްވާނެ އެވެ.\nމޯލްޑިވިއަން އައިޑޮލްގައި ފަންނާނުންއާއެކު ހަދާފައިވާ ކޮންޓްރެކްޓްތަކުގެ ދަށުން ރަނގަޅު ފުރުސަތުތަކެއް ވެސް ލިބިގެން ގޮސްފައިވާއިރު މި ޝޯ މިއަހަރު ނެތުމުން އެ ވާހަކަ ދައްކާ މީހުން އުޅެ އެވެ. ދިވެހި ސިޓިން ރޫމްތަކަށް މި އަހަރު މި ޝޯ ނެތުމުގެ ފަޅުކަން އޮންނާނެ އެވެ.


2 Courtun beyrukohli massala Supreme Courtun kaamiyaabu\nޕްރޮސެކިއުޓަރު ޖެނެރަލް ހުސައިން ޝަމީމް ސުޕްރީމް ކޯޓަށް ވަދެވަޑައިގަންނަވަނީ --\nނުކުޅެދުންތެރިކަަން ހުންނަ މީހަކަށް ޖިންސީ ގޯނާ ކުރި ކަމަށް ބުނާ މައްސަލައެއް ކްރިމިނަލް ކޯޓާއި ހައިކޯޓުން ބޭރު ކޮށްލި މައްސަލަ ސުޕްރީމް ކޯޓްގައި އިލްތިމާސް ކުރުމުން އެ މައްސަލަ ދައުލަތާ އެއްކޮޅަށް ނިންމައިފި އެވެ.\nމި މައްސަލައަކީ އުމުރުން 18 އަހަރު ފުރިފައިވާ މީހަކަށް ޖިންސީ ގޯނާކުރި މައްސަލައެކެވެ. އެމީހާއަކީ ނަފްސާނީ ނުކުޅެދުންތެރިކަމެއް ހުންނަ މީހެކެވެ. އެ މީހާއަށް ޖިންސީ ގޯނާކުރި ކަމަށް ތުހުމަތު ކުރާ މައްސަލަ ކްރިމިނަލް ކޯޓަށް ހުށައެޅުމުން އެ ކޯޓުން ވަނީ އެ މައްސަލަ ބޭރުކޮށްލާފަ އެވެ. ސަބަބެއް ކަަމަށް ބުނީ މައްސަލާގައި އަނިޔާ ލިބުނު މީހަކީ ނަފްސާނީ ނުކުޅެދުންތެރިކަމެއް ހުންނަ މީހެއްކަން ސާބިތުކޮށްދޭ ލިޔުމެއް ހުށައަޅާފައި ނެތުމުން ކަމަށެވެ.\nކްރިމިނަލް ކޯޓުން އެ މައްސަލަ ބޭރުކޮށްލުމުން ދައުލަތުން ވަނީ އެ ނިންމުން ހައިކޯޓްގައި އިސްތިއުނާފުކޮށްފަ އެވެ. ހައިކޯޓްގެ ތިން ފަނޑިޔާރުން ބެލި މައްސަލާގައި ކްރިމިނަލް ކޯޓްގެ ނިންމުމަށް ތާއީދުކުރި އެވެ.\nއެކަމާއި ގުޅިގެން ޕްރޮސެކިއުޓަރު ޖެނެރަލް ހުސައިން ޝަމީމް ކުރިން ވިދާޅުވީ މައްސަލަ ސުޕްރީމް ކޯޓަށް ގެންދިޔައީ ދެ ކޯޓުން ވެސް އެ މައްސަލާގައި ނިންމި ނިންމުމާމެދު ހިތްހަމަ ނުޖެހޭތީ ކަމަށެވެ. އަދި މައްސަލާގައި އަނިޔާ ލިބުނު މީހަކީ ނަފްސާނީ ނުކުޅެދުންތެރި ކަމެއް ހުންނަ މީހެއްކަން ސާބިތުކޮށް ދޭން ހައިކޯޓް މަރުހަލާގައި ދައުލަތުން ހުށައެޅި ލިޔުމާއި ގުޅޭގޮތުން ސުވާލެއް، ދެބަސްވުމެއް އޮތް ނަމަވެސް މިފަދަ މައްސަލަތަކަށް ނިޒާމުގެ ތެރެއިން ހައްލު ހޯދޭނެ ކަމަށެވެ. އަދި ޕްރޮސެކިއުޓަރު ޖެނެރަލްގެ އޮފީހުން އެފަދަ ކަންކަމުގައި ގޮތް ދޫ ނުކުރާނެ ކަަމަށެވެ.\nމިއަދު ސުޕްރީމް ކޯޓުން ވަނީ ދައުލަތުން ހުށަހެޅި ލިޔުމަކީ ރަނގަޅު ލިޔުމެއް ކަމަށް ނިންމާ ބަލައިގަންނަންޖެހޭ ލިޔުމެއް ކަމަށް ކަނޑައަޅުއްވާފައެވެ.\nއެކަމާއި ގުޅިގެން ޝަމީމް މިރޭ ވިދާޅުވީ ސުޕްރީމް ކޯޓްގެ ނިންމުމާއެކު އަލުން އެމައްސަލަ ދަށު ކޯޓަށް ހުށަހެޅުމުގެ މަސައްކަތް ފަށާފައިވާ ކަމަށެވެ.\n"ގޮތް ދޫނުކޮށް ކުރިއަށް ގެންގޮސް މައްސަލަ ސުޕްރީމް ކޯޓުގައި ކާމިޔާބު ކޮށްފިން. ދައުލަތުން ހުށަހެޅި ލިޔުމަކީ ރަނގަޅު ލިޔުމެއްކަމާއި ބަލައިގަންނަންޖެހޭ ލިޔުމެއް ކަމަށް ކޯޓުން ކަނޑައެޅުއްވި. މިހާރު އަލުން އެމައްސަލަ ދަށު ކޯޓަށް ހުށަހެޅުމުގެ މަސައްކަތް އެބަ ކުރަން،" ޝަމީމް މިރޭ ކުރެއްވި ޓްވީޓެއްގައި ވިދާޅުވިއެވެ.\nގާޒީގެ ނިންމުމާމެދު ޕީޖީގެ ކަންބޮޑުވުން


Campiagn ah fasiaa hoadhaka Yameen nugulhaa: Adeeb\nކެމްޕޭނަށް ފައިސާ ހޯދާކަށް ޔާމީން ނުގުޅާ: އަދީބު\nއަދީބު އަދި ޔާމީން\nއެއްވެސް އިންތިހާބެއްގެ ކެމްޕޭނަކާ ގުޅިގެން ފައިސާ ހޯދަން ކުރީގެ ރައީސް އަބްދުﷲ ޔާމީން ގުޅާފައި ނުވާ ކަމަަށް އެމަނިކުފާނުގެ އެންމެ އަރިސް ބޭފުޅެއްގެ ގޮތުގައި އުޅުއްވި ކުރީގެ ނައިބު ރައީސް އަހުމަދު އަދީބު ވިދާޅުވެއްޖެ އެވެ.\nރައީސް ޔާމީންގެ މައްޗަށް ދައުލަތުން ކުރާ މަނީ ލޯންޑްރިން ދައުވާ ކުރާ މައްސަލައިގައި ދައުލަތުން ހުށަހެޅި ހެއްކެތްގެ ގޮތުގައި އަދީބު ހާޒިރު ކުރުމުން، ދައުލަތުން ކުރި ސުވާލަކަށް ޖަވާބު ދެއްވަމުން އަދީބު ވިދާޅުވީ، ކެމްޕެއިން ފައިސާއެއް ދެއްވަން ޔާމީން ނުގުޅުއްވާ ކަމަށާއި، ނަމަވެސް އެމްއެމްޕީއާރްސީގެ ފައިސާގެ ކަންކަމުގައި ވަރަށް ގިނައިން ޔާމީން ގުޅުއްވާފައިވާ ކަމަށެވެ.\nޝަރިއާތުގެ މަޖިލީހުގައި އަދީބު އިތުރަށް ވިދާޅުވީ، އެމްއެމްޕީއާރްސީގެ ފައިސާ އަމިއްލަ ކުންފުނިތަކަށް ޖަމާކޮށް އެ ފައިސާ ހޯދަން ޔާމީން އެތަކެއް ފަހަރު މަތިން ގުޅާފައިވާ ކަމަށެވެ. އަދި ޔާމީންގެ އެކައުންޓަށް ޖަމާވި އެއް މިލިއަން ޑޮލަރަކީ ކެމްޕޭނަށް ލިބުނު ފައިސާ ކަމަށް އެމަނިކުފާނު ވިދާޅުވިޔަސް، އެއީ ކެޕްޕޭނަށް ލިބިވަޑައިގެންނެވި ފައިސާ ނޫން ކަމަށް ވެސް ހެކި ބަސް ދެމުން އަދީބު ވަނީ ވިދާޅުވެފަ އެވެ.\nދެހާސް ފަނަރަ އަހަރު އެއްވެސް އިންތިހާބެއް ނެތް ކަމަށާއި، އިންތިހާބެއް އޮތް ނަމަވެސް ފައިސާ ދޭ މީހެއްގެ އަތުން ލިބެނީ ދެ ލައްކައެއްހާ ރުފިޔާ ކަމަށްވެސް އަދީބު ވަނީ ވިދާޅުވެފަ އެވެ. އަދި އޭނާ ޝަރީއަތުގެ މަޖިލީހުގައި ހެކިބަސް ދޭނީ އެއްވެސް ފަރާތަކާއި ޒާތީ ވުމެއް ނެތި ކަމަށްވެސް އަދީބު ވިދާޅުވި އެވެ.\nޔާމީން އާ ދެކޮޅަށް އަދީބު ހެކިބަސް ދެމުން ގެންދާއިރު، ޔާމީން ވަނީ އަދީބު ހެކިބަސް ނުނެގުމަށް މައްސަލަ ޝަރިއަތުގެ މަޖިލީހުގައި މައްސަލަ ބައްލަވާ ގާޒީ އަހްމަދް ހައިލަމްގެ ކިބައިން އެދި ވަޑައިގެންފަ އެވެ. އަދީބުގެ ހެކިބަސް ނުނެގުމަށް ގާޒީ އަރިހުން ޔާމީން އެދި ވަޑައިގަތީ އަދީބުގެ ހިތުގައި ޔާމީންއާ ދެމެދު އަދާވަތްތެރިކަން އޮންނާނެތީ އާއި ބޮޑެތި ކުށްތަކެއް ތުހުމަތުވާ ބޭފުޅަކަށްވާތީ ކަމަށް ވިދާޅުވެ އެވެ. ނަމަވެސް މައްސަލަ ގާޒީ ނިންމެވީ އެފަދަ އަދާވަތްތެރިކަމެއް އޮންނާނެ ކަމަށް ނުބެލެވޭ ކަމަށާއި ހެކި ބަސް ނަގާނެ ކަމަށެވެ.\nރައީސް އަބްދުﷲ ޔާމީން ކުރީގެ ނައިބު ރައީސް އަހުމަދު އަދީބު ރައީސް ޔާމީންގެ ޝަރީއަތް\nޔާމީންގެ ޝަރީއަތް އަންނަ ހަފުތާއަށް ތާވަލުކޮށްފި\nފިލި މައްސަލާގައި އަދީބުގެ ޝަރީއަތް މިއަދު ފަށަނީ\nޔާމީނަށް އެއް މިލިއަން ޑޮލަރު ދިނިން: ޒަމީރު


19 vana majileehugai "hakuru boa meehun" ves thibedhaane : IB\n19 މަޖިލީހުގައި "ހަކުރު ބޯ މީހުން" ވެސް ތިބެދާނެ: އައިބީ\n-3months ago 1 - މުހައްމަދު ޝާން\nމިއަދު ބޭއްވި މަޖިލިހުގެ ޖަލްސާގައި ވާހަކަފުޅު ދައްކަވަމުންނެވެ. އައިބީ މިހެން ވިދާޅުވި އިރު 19 މަޖިލީހަކީ ނަޒާހަތްތެރި މަޖިލީހަކަށް ހަދާނެ ކަމަށް މަޖިލީހުގެ މެޖޯރިޓޯ ހޯދި އެމްޑީޕީން ދަނީ ބުނަމުންނެވެ.\nއެއީ އެޕާޓީން މަޖިލިސް އިންތިޚާބުގެ ކެމްޕެއިންގައި ވެސް ބުނަމުން ދިޔަ ވާހަކައެވެ.\nއެޕްރީލް6ވަނަ ދުވަހު ބޭއްވި މަޖިލިސް އިންތިޚާބުގެ ފޭދޫ ދާއިރާގެ ގޮނޑިއަށް ވާދަކުރައްވައި ނާކާމިޔާބީ އާއި ކުރިމަތިވެ ވަޑައިގެންނެވި އައިބީ ވަނީ އަލަށް މަޖިލީހަށް އިންތިޚާބުވި ބޭފުޅުން މަޖިލީހުން ފެންނާނެތޯ ސުވާލު އުފައްދަވާފައެވެ.\nއެފަދަ ބޭފުޅުން މަޖިލީހަށް އިންތިޚާބު ކުރުމަށް ސިޔާސީ ލީޑަރުން މަސައްކަތް ކުރައްވާތީ އެކަަމަށް އައިބީ ވަނީ ވަރަށް ބޮޑަށް ފާޑުވިދާޅުވެފައެވެ.\nމަޖިލީހުގެ ހުރިހާ ޖަލްސާތަކަށް ވެސް ހާޒިރުވުމުގެ ރެކޯޑް އޮންނެވި އައިބީ ވިދާޅުވި ގޮތުގައި 19 ވަނަ މަޖިލީހުގައި އެންމެ ނުބައި ޖަރީމާތައް ހިންގާ މީހުން ވެސް ތިބުމުގެ ފުރުސަތު އެބައޮތް ކަމަށެވެ.\nހުރިހާ ގޮނޑިތަކަށް އަރައި ތިބެދާނެ ހަކުރު ބޯ މީހުން ވެސް، މަސްތުވާތަކެތީގެ ވިޔަފާރި ކުރާ މީހުން ވެސް އަދި ބޮޑެތި ޖަރީމާ ހިންގާ މީހުން ވެސް" އައިބީ ވިދާޅުވިއެވެ.\nއައިބީ ވިދާޅުވި ގޮތުގައި މަޖިލީހަށް އެފަދަ މީހުން އިންތިޚާބު ކުރުމަކީ ރައްޔިތުންގެ ނިންމުން ކަމަށެވެ. އެހެން ނަމަވެސް ރައްޔިތުން އެފަދަ ނިންމުންތައް ނިންމާއިރު ވަރަށް ބޮޑަށް ވިސްނަން ޖެހިފައިވާ ކަމަށް އައިބީ ވިދާޅުވިއެެވެ.


AdduCity ge ithuru2sarahahdheggai CCTV Camera harukoffi - AO News\nއައްޑޫސިޓީގެ އިތުރު2ސަރަޙައްދެއްގައި ސީސީޓީވީ ކެމެރާ ހަރުކޮށްފި\nއައްޑޫސިޓީގެ މަގުމަތީ ސީސީޓީވީކެމެރާ ހަރުކުރަނީ /ފޮޓޯ ޕޮލިސްމީޑިއާ\nމަގުމަތީގެ ޙަރަކާތްތައް މޮނިޓަރ ކުރުމަށްޓަކައި އައްޑޫސިޓީގެ އިތުރު2ސަރަޙައްދެއްގައި ޕޮލިސް ސީސީ ކެމެރާ ހަރުކޮށްފިއެވެ.\nކުށްކުރާ ފަރާތްތައް ފަސޭހައިން ހޯދުމަށް މަގުފަހި ކުރުމާއެކު މަގުމަތީގެ ޙަރަކާތްތައް މޮނިޓަރ ކުރުމުގެ މަޤްޞަދުގައި އައްޑޫސިޓީގައި މީގެ ކުރިންވެސް ވަނީ ކެމެރާތަކެއް ހަރުކުރެވިފައެވެ.\nކެމެރާ ހަރުކުރެވިފައިވާ ތަންތަން ޗާޓުގައި ފާހަގަ ކުރެވިފައި\n2013 ވަނަ އަހަރުގެ ޑިސެމްބަރ ގައި ސީސީޓީވީ ކެމެރާ ހަރުކޮށް ކެމެރާ ސަވައިލެންސް ސިސްޓަމް އައްޑޫސިޓީގައި އިފްތިތާހު ކުރުމަށް ފަހު މިވީހާތަނަށް4ސަރަޙައްދެއްގައި 8 ސީސީޓިވީ ކެމެރާ ހަރުކުރެވިފައިވާ ކަމަށް ފުލުހުންގެ އިދާރާއިން މަޢުލޫމާތު ދެއްވައެވެ.\nމާލެ ފިޔަވައި ރާއްޖޭގެ އެންމެ އާބާދީ ބޮޑު އައްޑޫސިޓީ ގެ ލިންކްރޯޑުގެ އެކި ސަރަޙައްދުތަކުގައި ސީސީޓީވީ ކެމެރާ ހަރުކޮށް ކެމެރާ ސަވައިލެންސް ސިސްޓަމް ބެހެއްޓުމުގެ މަސައްކަތަކީ ފުލުހުން ކުރަމުންދާ މަސައްކަތް ފަސޭހަކޮށް މަގުމަތީގެ ޙާދިސާ ތައް މަދު ކުރުމަށްޓަކައި ފުލުހުންގެ މަގު ޗާޓުގައި ހާސިލްކުރުމަށް ކަނޑައަޅާފައިވާ މުހިއްމު ލަނޑުދަނޑިއެކެވެ.\nToday, we have installed Police CCTV cameras in2new locations of #AdduCity. We are working to install more CCTV cameras around Addu City in the near future.#AdduCityPolice#PoliceICTD#AvahteriFuluhunpic.twitter.com/JxL3jXFNjl\n— Maldives Police (@PoliceMv) April 7, 2020\nއައްޑޫސިޓީއައްޑޫސިޓީ ޕޮލިސްމޯލްޑިވްސް ޕޮލިސް ސަރވިސް


އޮކްޓޫބަރުގައި 142،066 ފަތުރުވެރިން ޒިޔާރަތްކޮށްފި\nރާއްޖެއަށް ޒިޔާރަތް ކުރި ފަތުރުވެރިންތަކެއް ވެލާނާ އިންޓަނޭޝަނަލް އެއާޕޯޓްގައި -- ފޮޓޯ: އަވަސްރާއްޖެއަށް ޒިޔާރަތް ކުރި ފަތުރުވެރިންތަކެއް ވެލާނާ އިންޓަނޭޝަނަލް އެއާޕޯޓްގައި -- ފޮޓޯ: އަވަސް\nނިމިގެން ދިޔަ އޮކްޓޫބަރު މަހު ފަތުރުވެރިންގެ ގޮތުގައި 142،066 މީހުން ރާއްޖެ އަށް ޒިޔާރަތްކޮށްފި އެވެ.\nޓޫރިޒަމް މިނިސްޓްރީން އާންމުކޮށްފައިވާ ތަފާސްހިސާބުތަކަށް ބަލާއިރު މިދިޔަ އޮކްޓޫބަރު މަހު ރާއްޖެ އަށް ޒިޔާރަތް ކުރި ފަތުރުވެރިންގެ އަދަދަކީ 2020 ވަނަ އަހަރުގެ އޮކްޓޫބަރު މަހު ރާއްޖެއަށް ޒިޔާރަތް ކުރި އަދަދަށް ވުރެ 56 ޕަސަންޓް އިތުރު އަދަދެކެވެ. އަދި މިއީ ކޮވިޑް ކުރިން 2019 ވަނަ އަހަރުގެ އޮކްޓޫބަރު މަހު ރާއްޖެ އައި ފަތުރުވެރިންނަށް ވުރެ ވެސް 0.1 ޕަސަންޓް އިތުރު އަދަދެކެވެ.\nމިދިޔަ އޮކްޓޫބަރު މަހު ރާއްޖެއަށް ޒިޔާރަތް ކުރި ފަތުރުވެރިންގެ އަދަދު ވަނީ މިދިޔަ ސެޕްޓެމްބަރު މަހު ރާއްޖެ އަށް ޒިޔާރަތް ކުރި އަދަދަށް ވުރެ ވެސް 23.6 ޕަސަންޓް އިތުރުވެފަ އެވެ. މިދިޔަ ސެޕްޓެމްބަރު މަހު ފަތުރުވެރިންގެ ގޮތުގައި ރާއްޖެ އަށް ޒިޔާރަތް ކުރީ 114،896 މީހުންނެވެ.\nސަރުކާރުން ކުރިން ކަނޑައެޅި އަމާޒަކީ މިއަހަރު ނިމުމުގެ ކުރިން ރާއްޖެ އަށް 1.5 މިލިއަން ފަތުރުވެރިން ގެނައުމެވެ. ނަމަވެސް ކޮވިޑާ ގުޅިގެން ދިމާވި ތަފާތު އުދަގޫތަކާ ގުޅިގެން މިހާރުގެ އަމާޒަކީ މިއަހަރު ނިމުމުގެ ކުރިން 1.2 މިލިއަން ފަތުރުވެރިން ރާއްޖެ އަށް ގެނައުމެވެ.\nރާއްޖެއަށް މިއަހަރު ޒިޔާރަތް ކުރި އެއް މިލިއަން ވަނަ ފަތުރުވެރިޔާ ރާއްޖެ އައީ މިދިޔަ އޮކްޓޫބަރު މަހުގެ 29 ވަނަ ދުވަހު އެވެ. ތަފާސްހިސާބުތައް ދައްކާގޮތުން ރާއްޖެއަށް މިވަގުތު އެންމެ ގިނަ ފަތުރުވެރިން އަންނަނީ އިންޑިއާއިންނެވެ. އަހަރުގެ މިހާތަނަށް ރާއްޖެއައި ފަތުރުވެރިންގެ 22.7 ޕަސަންޓަކީ އިންޑިއާ ފަތުރުވެރިންނެވެ. ދެވަނައަށް އެންމެ ގިނައިން ފަތުރުވެރިން އައިސްފައިވަނީ ރަޝިއާ އިންނެވެ. އެއީ ރާއްޖެ އައިސްފައިވާ ޖުމްލަ ފަތުރުވެރިންގެ 18.6 ޕަސަންޓެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުން މި އަހަރު އެންމެ ގިނަ ފަތުރުވެރިން ރާއްޖެއަށް ޒިޔާރަތްކުރީ މިދިޔަ އޮގަސްޓް މަހު އެވެ. އެ މަހުގެ ތެރޭގައި 143،599 ފަތުރުވެރިން ރާއްޖެއަށް ޒިޔާރަތްކޮށްފައިވެ އެވެ. އެއް ދުވަހެއްގައި މިއަހަރު ރާއްޖެއަށް އެންމެ ގިނަ ފަތުރުވެރިން ޒިޔާރަތް ކުރި ދުވަހު އައިސްފައިވަނީ 6،000 ފަތުރުވެރިންނެވެ.\nކޮވިޑް-19 އާ ގުޅިގެން ރާއްޖޭގެ ބޯޑަރު ބަންދުކޮށްފައިވަނީ މިދިޔަ އަހަރުގެ މާޗް މަހު އެވެ. އަދި އަލުން ބޯޑަރު ހުޅުވީ ޖުލައި 15 ގަ އެވެ. ރާއްޖެއަށް މިހާރު އެވްރެޖްކޮށް ކޮންމެ ދުވަހަކު 4،000 ފަތުރުވެރިން ޒިޔާރަތްކުރެ އެވެ.\nރާއްޖޭގައި މިވަގުތު 695 ގެސްޓްހައުސް، 10 ޓޫރިސްޓް ހޮޓާ ހިންގަމުންދާއިރު 151 ރިސޯޓު ހުޅުވައިގެން ހިދުމަތްދެމުން ގެންދެ އެވެ.


SunOnline: JP in Male' Mayor kamah Candidate eh nunerey, Nihaan ge Thaeedh Muizzu ah!\nޖޭޕީން މާލޭ މޭޔަރުކަމަށް ކެންޑިޑޭޓެއް ނުނެރޭ، ނިހާންގެ ތާއީދު މުއިއްޒަށް!\nމުހައްމަދު މުޒައްޔިން ނާޒިމް 06 Mar 2020, 16:30\n23 މެއި 2017: ސަރުކާރު ކޯލިޝަނުން އެމްޑީއޭގެ ޖަގަހާގައި މިރޭ ބޭއްވި ޖަލްސާގެތެރެއިން---ސަން ފޮޓޯ/ މުހައްމަދު އަފްރާހް\nޖުމްހޫރީ ޕާޓީން މާލޭ މޭޔަރުކަމަށް ކެންޑިޑޭޓަކު ނުނެރުމަށް ނިންމާފައިވާއިރު، އެ ޕާޓީ އިސް ސަފުގައި ހަރަކަތްތެރިވާ ރައްޔިތުންގެ މަޖިލީހުގެ ވިލިމާލޭ ދާއިރާގެ ކުރީގެ މެމްބަރު އަހްމަދު ނިހާން ހުސައިން މަނިކު އިދިކޮޅު ޕީޕީއެމްގެ ފަރާތުން މާލޭ މޭޔަރު ކަމަށް ވާދަކުރައްވާ ޑރ. މުހައްމަދު މުއިއްޒު އަށް ތާއިދުކުރެއްވުމަށް ނިންމަވައިފި އެވެ.\nގިނަ ދުވަސްތަކެއް ވަންދެން މުއިއްޒުއާއެކު ޕީޕީއެމްގައި ސިޔާސީ މަސައްކަތް ކުރެއްވި ނިހާން، މުއިއްޒުއަށް ތާއީދު ކުރެއްވިކަން ހާމަކުރެއްވީ އިއްޔެ އޭނާ ކުރެއްވި ޓްވީޓެއްގަ އެވެ.\nނިހާން ކުރެއްވި ޓްވީޓެއްގައި ވިދާޅުވީ، މާލެގެ ރައްޔިތުން މާލެއާ މެދު ސީރިޔަސްކޮށް، ވިސްނުން ފުޅު ގެންގުޅުއްވާ ނަމަ، މިފަހަރު މުއިއްޒަށް ވޯޓު ދޭން ޖެހޭ ކަމަށެވެ. އަދި އެ މަގާމަށް މުއިއްޒަށްވުރެ ތަޖުރިބާކާރު ބޭފުޅެއް ނެތް ކަމަށް އޭނާ ވިދާޅުވިއެވެ.\n"މުއިއްޒަށްވުރެ ވަކު ތަޖުރިބާ (ހިލްމާއި، ހިލްމީ) ހުރި ކެންޑިޑޭޓަކު މާލޭ މޭޔަރުކަމަށް ކުރިމަތުލާފައި ނެތް. މިއީ އެއް ނަންބަރު މޭޔަރަށް ވާނެ ބޭފުޅެއް،" މުއިއްޒުގެ ކެމްޕެއިން ޕޯސްޓަރަކާއެކު ނިހާން ކުރެއްވި ޓްވީޓުގައި ވިދާޅުވިއެވެ.\nނިހާންގެ އެ ޓްވީޓަށް ރައްދުދެއްވައި ރައްޔިތުންގެ މަޖިލީގެ ކުރީގެ ނައިބު ރައީސް އަދި ޕީޕީއެމްގެ ކުރީގެ މެމްބަރު މޫސާ މަނިކު (ރީކޯ މޫސަ) އެއްސެވީ، ނިހާން އަނެއްކާ ޕީޕީއެމަށް ބަދަލުވީތޯ އެވެ. ނުވަތަ"ޖޭޕީ ޕީޕީއެމް ނަގޫގޮށްޖެހުނީތޯ" ރީކޯ ސުވާލު ކުރެއްވި އެވެ.\nޖަވާބުގައި ނިހާން ވިދާޅުވީ، މުއިއްޒަކީ ގާބިލު މީހަކަވުމުން އޭނާއަށް ތާއީދު ކުރެއްވީ ކަމަށެވެ. އަދި އެއީ މާލޭގެ ރައްވެއްސެއްގެ ހައިސިއްޔަތުން އޭނާ ހާމަކޮށްލި ހިޔާލެއް ކަމަށް ނިހާން ވިދާޅުވި އެވެ.\n"ޖޭޕީ އިން ކެންޑިޑޭޓެއް މާލޭ މޭތަރުކަމަށް ނުނިކުމޭ. އެހެންވީމަ ޕާޓީގެ ސްޓޭންޑް ނަގަން ޖެހޭ ކަމެއް ނެތް މިކަމުގައި،" ނިހާން ވިދާޅުވި އެވެ.\nސަރުކާރު ކޯލިޝަންގައި ހިމެނޭ ޖުމްހޫރީ ޕާޓީން މާލޭ ސިޓީ މޭޔަރު ކަމަށް ކެންޑިޑޭޓަކު ނެރެފައި ނުވާއިރި، ކޯލިޝަންގެ ތެރެއިން އެ މަގާމަށް ވާދަ ކުރައްވަނީ ކޯލިޝަންގެ މައި ޕާޓީ، އެމްޑީޕީ އިންނެވެ. އެ ޕާޓީޣެ ފަރާތުން ވާދަކުރައްވަނީ، ޕާޓީގެ ކުރީގެ ސެކެޓްރީ ޖެނެރަލް އަނަސް އަބްދުއްސައްތާރެވެ.\nއޭގެ އިތުރުން އަމިއްލަގޮތުން ދެން މާލޭގެ މޭޔަރު ކަމަށް ވާދަކުރައްވަނީ، ރައްޔިތުންގެ މަޖިލީގެ ފޭދޫ ދާއިރާގެ ކުރީގެ މެމްބަރު އަލްހާން ފަހުމީ އެވެ.\nކައުންސިލް އިންތިހާބަށް 980 ބޭފުޅުން އިންތިހާބު ކުރާއިރު، ޖޭޕީން ވާދަ ކުރައްވަނީ ޖޭޕީގެ ފަރާތުން ވާދަ ކުރައްވަނީ 127 ކެންޑިޑޭޓުންނެވެ. މިހާތަނަށް އެ ޕާޓީން ވާދަ ނުކުރައްވާ ދާއިރާތަކާމެދު އަމަލުކުރައްވާނެ ގޮތެއް އެޕާޓީން ރަސްމީކޮށް އިއުލާން ނުކުރައްވަ އެވެ.\nމާލޭ މޭޔަރު ކަމަށް ނިހާންގެ ތާއީދު މުއިއްޒުއަށް ކުރި އިރު، މިކަމާ ގުޅިގެން އެޕާޓީގެ ރަސްމީ ބަހެއް އަދިވަނީ ލިބޭގޮތް ނުވެފަ އެވެ.